Emalayalee.com - പുഴുത്താറിച്ചക്ക (ചെറുകഥ: സാംജീവ്)\nപുഴുത്താറിച്ചക്ക (ചെറുകഥ: സാംജീവ്)\nപുഴുത്താറിപ്ലാവിന്റെ തണലില് വെയിലാറിയ നേരത്തു രണ്ടു മനുഷ്യരൂപങ്ങള് നില്ക്കുന്നു.\nചതുപ്പില് തോമാ പാണക്കണ്ടന് മാവിന്റെ മറവില് നിന്നാണു കണ്ടത്.\nപെണ്ണിന്റെ കൈകള് നീളുന്നു.\nആ കൈകളില് എന്താണുള്ളത്?\nആണിന്റെ കൈകള് നീളുന്നു. പെണ്ണിന്റെ കൈകളില് നിന്നും ആ സാധനം ഏറ്റു വാങ്ങുന്നു.\nവലിയ സദാചാരഭൃംശം സംഭവിച്ചിരിക്കുന്നു. ചതുപ്പില് തോമാ ആണിനെയും പെണ്ണിനെയും കണ്ടു.\nപെണ്ണു കറുത്ത സാറായാണ്. ആ മരംകേറി സാറാ. പുതുവല് മത്തായിയുടെ മകള് സാറാ.\nചെറുക്കന് ആശാരിച്ചെറുക്കന് ആനന്ദനും.\nപ്രായം തികഞ്ഞ പെണ്ണ്.\nപ്രായം തികഞ്ഞ ചെറുക്കന്.\nഇരുണ്ട സന്ധ്യയില് മറ്റാരുമില്ലാത്ത നേരത്ത്.\nകാര്യം നാട്ടില് പാട്ടായി. കറമ്പിത്താറായും ആശാരിച്ചെറുക്കനും പ്രേമത്തിലാണ്.\nപട്ടാണിപ്പരമുവിന്റെ ചായക്കടയിലാണു വിസ്താരം.\n“കറുത്ത പെണ്ണു തെറിച്ച പെണ്ണാണ്.”\n“കറുത്ത പെണ്ണു നാടു മുടിക്കും.”\n“അവള് സ്കൂളില് പോകുന്നതു ആമ്പിള്ളാരെ ചൂണ്ടയിടാനാണ്.”\n“പക്ഷേ അവള് സ്കൂളില് പഷ്ടാണ്.”\n“അവള് കലാതിലകമാണെന്നു പറയുന്നു.”\n“എത്ര തിലകമായാലും പുതുവല് മത്തായിയുടെ മകള് തന്നല്ലേ.”\n“അതിനെന്താ? കാമത്തിനു കണ്ണില്ലല്ലോ.”\n“പുതുവല് മത്തായിയുടെ ഭാഗ്യം.”\n“സ്ത്രീധനം കൊടുക്കേണ്ടല്ലോ. മരം കേറി തന്നെ ഒരുത്തനെ ചൂണ്ടയിട്ടോളും.”\n“അവള്‍ക്കീ ആശാരിച്ചെറുക്കനെ മാത്രമേ കിട്ടിയുള്ളോ?”\n“അതിനെന്താ? അവന് സിംബളനല്ലേ? കറമ്പിപ്പെണ്ണിനെ കെട്ടാന് വേറാരു വരും?”\n“പുതുവല് മത്തായി മരംകേറി പെണ്ണിനെ കെട്ടിച്ചു വിടാന് നോക്കട്ടെ.”\n“കെട്ടിച്ചുവിടാന് അവന്റെ കൈയില് എന്തിരിക്കുന്നു? പുഴുത്താറി പ്ലാവിന്റെ ചക്ക കൊടുത്താല് സ്ത്രീധനമാകുമോ?”\n“ഇങ്ങനെപോയാല് മരംകേറി തന്നെ സ്ത്രീധനം ഉണ്ടാക്കിക്കൊള്ളും.”\nഎല്ലാവരും ചിരിച്ചു. പട്ടാണിപ്പരമുവിന്റെ ചായക്കട ഇളകിച്ചിരിച്ചു.\nസഭയിലെ മൂപ്പന്മാര് വിവരം അറിഞ്ഞു. അവര് സദാചാരത്തിന്റെ കാവല് ഭടന്മാരാണ്. സമുദായക്കോടതി കൂടി. അവര് പുതുവല് മത്തായിയെ വിളിച്ചു ശാസിച്ചു.\n“പെണ്ണിനെ നിലയ്ക്കു നിറുത്തണം .കെട്ടിച്ചു വിടാന്‍നോക്ക്. മരംകേറിപ്പെണ്ണു നാടു മുടിക്കും.”\nഅന്നുരാത്രി പുതുവല് മത്തായി സാറായെ വിളിച്ചു ശാസിച്ചു.\n“നാട്ടുകാര് പറയുന്ന ബന്ധമൊന്നും ഞങ്ങള്‍ക്കില്ല. ഞങ്ങള് ഒരുമിച്ചു പഠിക്കുന്നവരല്ലേ? ഒരു നോട്ടുപസ്തകം വാങ്ങാനാണു ആനന്ദന് ഇവിടെ വന്നത്. ഞാന് കൊടുത്തു; അത്ര തന്നേ.”\nപുതുവല് മത്തായി മകളെ വിശ്വസിച്ചു. പക്ഷേ നാട്ടുകാര് വിശ്വസിക്കണ്ടേ?\nഅയല്‍പക്കമാണു ആശാരിവീട്. ആനന്ദനും സാറായും സമപ്രായക്കാര്. അവര് ഒരുമിച്ചാണു വളര്‍ന്നത്. പുഴുത്താറിപ്ലാവിന്റെ തണലില് കളം വരച്ചു കളിച്ചിരുന്നു. കഞ്ഞിയും കറിയും ചിരട്ടയില് പാകം ചെയ്തു കളിച്ചിരുന്നു.\nഅതു അന്തക്കാലം! ഇന്നവര് കൊച്ചു കുട്ടികളല്ല. യുവത്വത്തിന്റെ പടിവാതിലില് നില്ക്കുന്നവരാണു. നന്മതിന്മകളെ തിരിച്ചറിയുന്ന അറിവിന്റെ വൃക്ഷത്തണലിലാണു ഇന്നവര്. വിലക്കപ്പട്ട കനി തിന്നരുത്. അതു വേദപുസ്തകത്തില് പറഞ്ഞിട്ടുള്ളതാ.\nപെരിയസ്വാമി വന്നു. പുതുവല് മത്തായി സ്വീകരിച്ചിരുത്തി. ഒടിഞ്ഞ ഒരു കസേര മാത്രമാണു വീട്ടിലുള്ളത്. അതു കയറുകൊണ്ടു കെട്ടി ബലപ്പെടുത്തിയിട്ടുണ്ട്.\nമുട്ടുവരെ കിടക്കുന്ന ളോഹ പോലെയുള്ള ജുബായാണു പെരിയസ്വാമിയുടെ വേഷം. കഴുത്തില് ഉത്തരീയം വളച്ചു ഇട്ടിട്ടുണ്ട്. റിസ്റ്റുവാച്ചില്ല. പകരം പോക്കറ്റുവാച്ചുണ്ട്. അതിന്റെ സ്വര്‍ണ്ണത്തുടല് പോക്കറ്റില് നിന്നും ബട്ടണ്‍ഹോളിലേയ്ക്കു നീണ്ടു പോകുന്നു.\n“മത്തായിച്ചാ, സാറയ്ക്കു പത്തിരുപതു വയസ്സായില്ലേ? എന്താണു നിങ്ങളുടെ പ്ലാന്?” പെരിയ സ്വാമി ചോദിച്ചു.\n“അവള്‍ക്ക് ഇരുപതു ആയില്ല. അതിനു രണ്ടു കൊല്ലം കൂടി പോണം. ഹൈസ്ക്കൂള് പസ്റ്റു ക്ലാസില് പാസായി നില്ക്കുവാ. തുടര്‍ന്നു പടിപ്പിക്കാന് നിവര്‍ത്തിയില്ല.” മത്തായി പറഞ്ഞു.\n“ശരിയാണ്. പെണ്‍പിള്ളാരെ കൂടുതല് പഠിപ്പിക്കുന്നതു ബുദ്ധിയല്ല. കൂടുതല് പഠിക്കുന്തോറും നമ്മുടെ ഭാരം കൂടും. അതുമാത്രം. അതിനു തക്ക ചെറുക്കന് വേണ്ടേ കെട്ടാന്? അപ്പോള് സ്ത്രീധനവും കൂടും. അല്ലാതെ ഇക്കാലത്തു ആരും ധര്‍മ്മക്കല്യാണത്തിനു വരികയില്ല. അതു കൊണ്ട് അവളെ കെട്ടിച്ചു വിടാന് നോക്ക്.” പെരിയസ്വാമി ഉപദേശിച്ചു.\n“അതിനു പണം വേണ്ടേ? ഞാന് എങ്ങനെ പണമുണ്ടാക്കും? താമസിക്കുന്നതു പുതുവല് ഭൂമിയിലാ. ഇന്നാളു പാര്‍വത്യാരു വന്നു പറഞ്ഞു ഇറങ്ങുന്നതാ ബുദ്ധിയെന്ന്. പിന്നയ്യാള്‍ക്കു കൈക്കൂലി കൊടുക്കാന് പനന്തയ്യത്തു കുറുപ്പാണു 50 രൂപാ തന്നത്. ആ കടം ഇനിയും കിടക്കുന്നു.” പുതുവല് മത്തായി തന്റെ ഗതികേടു വിശദീകരിച്ചു.\n“ഞാന് ഒരു കാര്യം പറഞ്ഞാല് മത്തായിച്ചനു അലോഹ്യമാകരുത്. നിങ്ങടെ നന്മയ്ക്കുള്ള കാര്യമാ. ഇഷ്ടമല്ലെങ്കില് വിട്ടു കളയുക.”\n“എന്താണാവോ പെരിയസ്വാമിക്കു പറയാനുള്ളത്?” പുതുവല് മത്തായി ആരാഞ്ഞു. സംഭാഷണം കുഞ്ഞേലിയാമ്മ കേട്ടു. അവര് അടുക്കളയുടെ കതകിന്റെ മറവിലേയ്ക്കു മാറി നിന്നു. പിന്നില് സാറയും ഒളിച്ചു നിന്നു. എന്തായിരിക്കും പെരിയസ്വാമി പറയാന് പോകുന്ന നന്മയ്ക്കുള്ള കാര്യം? അവര്‍ക്കും കേള്‍ക്കാന് ജിജ്ഞാസയായി.\n“മധുരയ്ക്കടുത്ത് വാണിപ്പേട്ട എന്നൊരു സ്ഥലമുണ്ട്. നമ്മുടെ ആള്‍ക്കാരാ അവിടെ മുഴുവനും. അരുളപ്പന് സ്വാമിയുടെ കാലത്തു വലിയ ഉണര്‍വ്വുണ്ടായ സ്ഥലമാ. നല്ല മിടുക്കന്മാരായ ആമ്പിള്ളാരുണ്ട്. നല്ല സ്വഭാവ ഗുണമുള്ളവര്. ആ പിള്ളാര്‍ക്കു നമ്മുടെ നസ്രാണി പെണ്‍പിള്ളാരെ ഇഷ്ടമാ. സ്ത്രീധനം കൊടുക്കേണ്ട. അവരു നമ്മടെ പിള്ളാരെ പൊന്നുപോലെ നോക്കിക്കൊള്ളും. എന്റെ പരിചയത്തില് തന്നെ പല പിള്ളാരുണ്ട്. നമ്മുടെ സാറായ്ക്കു ചേരുന്ന ഒരുത്തനെ ഞാന് കണ്ടുപിടിച്ചു വച്ചിട്ടുണ്ട്. നിങ്ങള്‍ക്കു ഇഷ്ടമാണെങ്കില് ഞാന് അടുത്താഴ്ച തന്നെ അവനെ ഇവിടെത്തിക്കാം. ഞാന് ഇടയ്ക്കിടയ്ക്കു സന്ദര്‍ശിക്കാറുള്ള സ്ഥലമല്യോ വാണിപ്പേട്ട.” പെരിയസ്വാമി പറഞ്ഞു.\n“അയ്യോ അതു വേണ്ടാ. പെണ്ണിനെ പാണ്ടിയില് കെട്ടിച്ചയക്കാനോ? അതു നമ്മുടെ നാട്ടില് കേട്ടുകേള്‍വി പോലുമില്ലല്ലോ. കണ്ണും കാതും എത്താത്തിടത്തു പെണ്ണിനെ പറഞ്ഞയയ്ക്കാനോ?” കുഞ്ഞേലിയാമ്മ ഉള്ളു തുറന്നു.\n“വേണ്ടങ്കില് വേണ്ടാ. നിങ്ങള്‍ക്കു നന്മ വരുന്ന ഒരു കാര്യം ഞാന് പറഞ്ഞെന്നേയുള്ളു. എന്റെ മനസ്സിലൊള്ള ചെറുക്കന് കാശൊള്ളവനാ. ഈ ബന്ധം നടന്നാല് നിങ്ങളും കര കേറും. അതേ എനിക്കു പറയാനൊള്ളു.”\nപുതുവല് മത്തായി ഒന്നും പറഞ്ഞില്ല.\n“മത്തായിച്ചന് എന്തു പറയുന്നു?”\n“പെരിയസ്വാമി, കയ്ചിട്ടു ഇറക്കാനും വയ്യാ, മധുരിച്ചിട്ടു തുപ്പാനും വയ്യാ എന്നു പണ്ടാരാണ്ടോ പറഞ്ഞ പോലെയാ.”\n“നിങ്ങള് ആലോചിച്ചിട്ടു പറഞ്ഞാല് മതി. പിന്നെ ദൂരം, അതു വല്യ കാര്യമൊന്നുമല്ല. കൊട്ടാരക്കര റയില്‍വേസ്‌റ്റേഷനില് സന്ധ്യയ്ക്കു വരുന്ന മദിരാശിമെയില് വണ്ടിയില് കേറിയാല് നേരം വെളുക്കുമ്പോഴേയ്ക്കും മധുരയിലെത്തും. ഞാന് പതിവായി പോകുന്നതല്യോ.”\nപെരിയസ്വാമി പ്രാര്‍ത്ഥിച്ചു പെട്ടെന്നിറങ്ങി. പുതുവല് മത്തായി ഒരു രൂപാ പെരിയസ്വാമിക്കു ദക്ഷിണ കൊടുത്തു. അതു പതിവൊള്ളതാ. പെരിയസ്വാമി വെളുക്കെ ചിരിച്ചു. പെരിയസ്വാമി കൈ നീട്ടിക്കൊണ്ടു തന്നെ പറഞ്ഞു.\n“ഓ, ഇതിന്റെ ഒന്നും ആവശ്യമില്ല മത്തായിച്ചാ.”\nരണ്ടാഴ്ച കഴിഞ്ഞു പെരിയസ്വാമി വീണ്ടും വന്നു. ഇത്തവണ രണ്ടു മൂന്നു പേരും കൂടിയുണ്ടായിരുന്നു. കൂട്ടത്തില് പ്രായം കുറഞ്ഞ ഒരുവനു മീശയുണ്ടായിരുന്നു; പ്രേംനസീര് സ്‌റ്റൈലിലുള്ള മേല്‍മീശ. പക്ഷേ മീശയുണ്ടെന്നു പറയുകയില്ല, ഒരൊറ്റ നോട്ടത്തിില്. അവന്റെ ത്വക്കിന്റെ നിറവും മീശയുടെ നിറവും ഒന്നു തന്നേ. അവന്റെ കണ്ണുകള് പുതുവല് മത്തായിയുടെ കുടിലില് ഇഴഞ്ഞു നടന്നു; ഇരയെ തേടി നടക്കുന്ന ചേരയെപ്പോലെ.\n“നിനക്കു ചെറുക്കനെ ഇഷ്ടപ്പെട്ടോടി?” കുഞ്ഞേലിയാമ്മ ആരാഞ്ഞു.\n“ഇഷ്ടപ്പെട്ടു; വളരെ ഇഷ്ടപ്പെട്ടു.” അര നിമിഷം കഴിഞ്ഞു സാറാ ആത്മഗതമെന്നോണം പറഞ്ഞു.\n“പുഴുത്താറിച്ചക്കയ്ക്ക് ഒരു പുഴുക്കേടു കൂടി.”\nഅല്പം ഉറക്കെയുള്ള ആ ആത്മഗതം പുതുവല് മത്തായി കേട്ടു. അയാളുടെ ഹൃദയത്തില് ഒരു വെള്ളിടി ആഞ്ഞു പതിച്ചു.\nരണ്ടാഴ്ച കഴിഞ്ഞു. ഒരു സായംസന്ധ്യയില് പുതുവല് മത്തായിയുടെ കുടിലില് നിന്നും ഒരു പ്രാര്‍ത്ഥനാഗീതം ഉയര്‍ന്നു.\nഎന്നോടുള്ള നിന് സര്‍വ നന്മകള്‍ക്കായി ഞാന്\nഎന്തു ചെയ്യേണ്ടു നിനക്കേശു പരാഇപ്പോള്\nനന്ദി കൊണ്ടെന്റെയുള്ളം നന്നേ നിറയുന്നേ\nസന്നാഹമോടെ സ്തുതി പാടിടുന്നേന്‍ദേവാ\nപാട്ടു കഴിഞ്ഞ് പെരിയസ്വാമി തന്നെ ഒരു സങ്കീര്‍ത്തനം വായിച്ചു. നാല്പത്തഞ്ചാം സങ്കീര്‍ത്തനം. അതിന്റെ പത്താം വാക്യം പെരിയസ്വാമി അടിവരയിട്ടതു പോലെ എടുത്തു വായിച്ചു.\nഅല്ലയോ കുമാരീ, കേള്‍ക്ക, നോക്കുക, ചെവിചായ്ക്ക. സ്വജനത്തേയും നിന്റെ പിതൃഭവനത്തെയും മറക്കുക.\nവാക്യം ഉറക്കെ വായിച്ചിട്ടു പെരിയസ്വാമി സാറയുടെ മുഖത്തേയ്കു നോക്കി. അറക്കുവാന് കൊണ്ടുപോകുന്ന കുഞ്ഞാടിനെപ്പോലെ അവളുടെ മുഖം നിര്‍ജ്ജീവമായിരുന്നു.\nപാട്ടുകേട്ടു ആശാരിവീട്ടിലെ ആനന്ദന് പുതുവല് മത്തായിയുടെ വീട്ടിലേയ്ക്കു നടന്നു. അവിടെ പലര് കൂടിയിട്ടുണ്ട്; ഇണങ്ങരാണ്; ചില ബന്ധുക്കളും. കുഞ്ഞേലിയാമ്മ ചിണുങ്ങുന്നു. മറ്റു ചില സ്ത്രീകളുടെ കണ്ണുകളും നിറഞ്ഞിരിക്കുന്നു.\nപെരിയസ്വാമി പ്രാര്‍ത്ഥിച്ചു. പെരിയസ്വാമി പ്രാര്‍ത്ഥിക്കുമ്പോള് ചില അക്ഷരങ്ങള് വലിച്ചു നീട്ടും. ആ ആന്ദോളനങ്ങള് വിശ്വാസികളില് ഭക്തിരസം കൂട്ടും.\n“മധുര വരെ പോകാനുള്ളതാ. ഏഴു മണിക്കു തന്നെ റയില്‍വേസ്‌റ്റേഷനില് ചെല്ലണം. പെട്ടെന്നാകട്ടെ.” ചതുപ്പില് തോമാ ശബ്ദമുയര്‍ത്തി. അയാള്‍ക്കു ശബ്ദമുയര്‍ത്താം. അയാള് സമുദായത്തിലെ പ്രധാനിയാണ്.\nകല്യാണപ്പെണ്ണും പെരിയസ്വാമിയുടെ അമമാളും അഞ്ചു പുരുഷന്മാരും അടങ്ങുന്ന കൂട്ടമാണു കല്യാണപ്പാര്‍ട്ടി. പെണ്ണിനു കൂട്ടായിട്ടാണു പെരിയസ്വാമിയുടെ ഭാര്യ.\nമുറ്റത്തേയ്ക്കിറങ്ങിയ സാറാ പ്ലാവിനു മറഞ്ഞു നില്ക്കുന്ന ആനന്ദനെ കണ്ടു. ആനന്ദന് പുഴുത്താറിപ്ലാവിനെ കെട്ടിപ്പിടിച്ചാണു നില്ക്കുന്നത്; അഞ്ചു വയസ്സുകാരന് കുട്ടി അമ്മയെ കെട്ടിപ്പിടിച്ചു നില്ക്കുന്നതു പോലെ.\nനാലു കണ്ണുകള് ഇടഞ്ഞു.\nനാലു കണ്ണുകള് നനഞ്ഞു.\nകാലത്തിന്റെ പ്രവാഹത്തില് അര ശതാബ്ദം ഒലിച്ചൊലിച്ചു പോയി. അടുത്ത കാലത്തു ഞങ്ങളുടെ നാട്ടില് നിന്നും ഒരു സുവിശേഷകന് വാണിപ്പേട്ട സന്ദര്‍ശിച്ചു. യോഗം കഴിഞ്ഞപ്പോള് തല നരച്ച ഒരു വൃദ്ധ മുന്നോട്ടുവന്നു. അവര് തമിഴു കലര്‍ന്ന മലയാളഭാഷയില് സുവിശേഷകനോടു ചോദിച്ചു.\n“നിങ്കള് ചിറയ്ക്കല് തങ്കമ്മാവിന് മകന് താനേ? താടിയില് കറുത്ത മറുകുള്ള തങ്കമ്മയുടെ മകന്?”\n“അതേ, അമ്മയ്ക്കു എന്നെ എങ്ങനെ അറിയാം?” സുവിശേഷകന് അല്പം അമ്പരപ്പോടെ പ്രതിവചിച്ചു.\n“നാന് പുതുവല് മത്തായി മഹള്. മൂത്ത മഹള് സാറാ.” വൃദ്ധ പറഞ്ഞു.\n“പുതുവല് മത്തായിച്ചായന്റെ ഒരു മകളെ പാണ്ടിനാട്ടില് കെട്ടിച്ചിട്ടുണ്ടെന്നു അമ്മ പറഞ്ഞു കേട്ടിട്ടുണ്ട്. ഇപ്പോള് കാണാന് കഴിഞ്ഞല്ലോ.”\n“കെട്ടിച്ചുവെന്നു പറഞ്ഞാല് ശരിയാവില്ല. ഊരേ വിട്ടു തുരത്തപ്പെട്ടേന്, കൈതികള് മാതിരി. കുറ്റവാളികളെ പണ്ടു ആന്‍ഡമാന് ദ്വീപിലേയ്ക്കു നാടു കടത്തിയിരുന്നില്ലേ? അതു പോലെ.”\n“അതിനനമ്മ കുറ്റവാളിയൊന്നുമല്ലല്ലോ നാടു കടത്താന്.” ഉത്തരം മുട്ടിയ സുവിശേഷകന് പുലമ്പി.\n“ആരു പറഞ്ഞു കുറ്റവാളി അല്ലെന്നു?” വൃദ്ധ തുടര്‍ന്നു.\n“പെണ്ണായി പിറന്നതു തന്നെ കുറ്റം; അതും സമ്പത്തില്ലാത്ത വീട്ടില്. പിന്നെ കറുത്ത പെണ്ണായി പിറന്നതു അതിലും വലിയ കുറ്റം.” ഒരു നിമിഷം മൌനമായി നിന്നിട്ടു വൃദ്ധ ചോദിച്ചു.\n“ഉങ്ക നാട്ടില് പരുത്തിയറ പേരില് ഊര് ഇരുക്കിറതാ?”\n“ഉണ്ട്, കാളച്ചന്ത അവിടെയാണല്ലോ.”\n“അതേ, മാടിനെ വില്ക്കുന്ന സ്ഥലം. ഒരു മാടായി പിറന്നിരുന്നുവെങ്കില് എത്ര നന്നായിരുന്നു; ഇറച്ചിവിലയെങ്കിലും അപ്പനു ലഭിക്കുമായിരുന്നു.”\n“അമ്മയ്ക്കു സുഖമാണോ ഇവിടെ?” സുവിശേഷകന് വാക്കുകള്‍ക്കു പരതി.\n“സുഖം തന്നെ, പരമസുഖം.”\n“തന്നെ, തന്നെ.” അടുത്തുകൂടി നിന്ന ഒരു പറ്റം കുട്ടികളെ നോക്കി വൃദ്ധ പ്രതിവചിച്ചു.\n“നോക്കൂ, ഇതെല്ലാം പേരക്കൊടന്തകള്.”\n“അതു കൊള്ളുപ്പേത്തി.” ഒരു പെണ്‍കുട്ടിയെ ചൂണ്ടി വൃദ്ധ പറഞ്ഞു.\n“എത്രയുണ്ടെന്നു എനിക്കു തന്നെ അറിയില്ല. മുപ്പതോ നാല്പതോ കാണും.”\n“പുതവല് മത്തായിച്ചായന് മരിച്ചതു അറിഞ്ഞിട്ടുണ്ടാവുമല്ലോ?” സുവിശേഷകന് ചോദിച്ചു. വൃദ്ധയുടെ മുഖത്തെ നിസംഗമനോഭാവം സുവിശേഷകന് ശ്രദ്ധിച്ചു. അതില് വെറുപ്പിന്റെ ഒരംശം ഒളിഞ്ഞു കിടപ്പുണ്ടോ!\n“ങാ, എനക്കു ജോണിക്കുട്ടി ഇറന്തം ഒരു കടിതം കിടൈത്തത്.” പുതുവല് മത്തായിയുടെ ഇളയ മകനാണു ജോണിക്കുട്ടി.\n“മോനേ, ഞങ്ങളുടെ വീടിന്റെ കിഴക്കു വശത്തു നിന്നിരുന്ന ആ പുഴുത്താറി പ്ലാവ് ഇപ്പോഴും ഉണ്ടോ?” സാറാത്തള്ള ചോദിച്ചു.\n“ഇല്ല, രണ്ടു വര്‍ഷങ്ങള്‍ക്കു മുമ്പു ജോണിക്കുട്ടി അതു വെട്ടി വിറ്റു.”\n“കഷ്ടം; അതു വേണ്ടായിരുന്നു. ആ പുഴുത്താറിപ്ലാവാണു എന്നെ വളര്‍ത്തിയത്. അവള് തന്ന ചക്ക കൊണ്ടാണു ഞാനും എന്റെ വീടും ജീവന് നിലനിറുത്തിയത്; പട്ടിണി നാളുകളില്. അവളുടെ തണലില് ഇരുന്നാണു ഞാനും ആനന്ദനും കളിച്ചത്, പഠിച്ചത്, വളര്‍ന്നത്.\nഒരിക്കല് ഞാനവളെ കെട്ടിപ്പിടിച്ചു. ഞാന് ഒത്തിരി കരഞ്ഞു.\nഅവള് വെറും പ്ലാവായിരുന്നില്ല. എനിക്കു അമ്മയോ അക്കായോ ആയിരുന്നു.\nവെട്ടിവിറ്റു. എന്നുടയ ഗതി താന് അവള്‍ക്കും.”\n“ഇനി നാട്ടിലേയ്‌കൊന്നു വന്നുകൂടേ? നാടൊക്കെ വളരെ മാറി.” വിഷയം മാറ്റാനെന്നോണം സുവിശേഷകന് പറഞ്ഞു.\n“എന്തിനു വരണം കുഞ്ഞേ? എന്റെ പുഴുത്താറിപ്ലാവ് ഉണ്ടായിരുന്നുവെങ്കില്, അവളെ കാണാന് വരാമായിരുന്നു. മനുഷ്യനെക്കാള് എത്ര നല്ലവളായിരുന്നു പുഴുത്താറിപ്ലാവ്.”\nയാത്ര പറയുന്നതിനു മുമ്പു സുവിശേഷകനോടു സാറാത്തള്ള ചോദിച്ചു.\n“മോനേ, ആ ആനന്ദന് സാറു ജീവിച്ചിരിപ്പുണ്ടോ? ആശാരിവീട്ടിലെ ആനന്ദന്?”\nസുവിശേഷകന് അതിനു മറുപടി പറഞ്ഞില്ല. അയാളുടെ മുഖഭാവം സാറാത്തള്ള വായിച്ചറിഞ്ഞു. അവര് ചങ്ങമ്പുഴയുടെ മദിരോത്സവത്തിലെ നാലു വരികള് പാടി, ആത്മഗതമെന്നോണം. കലാതിലകം സാറാ ഹൈസ്ക്കൂളില് പഠിച്ചതാവണം.\nകഴിയുന്നു കഴിയുന്നു ജഗത്തിലെന്തും\nകഴിയല്! ആപ്പദം പോലും കരയലല്ലേ?”\nപെട്ടെന്നു സാറാത്തള്ളയുയുടെ കൈകള് നീണ്ടു. ഒരു യാചകിയുടെ കൈകള്. സുവിശേഷകന് അവരുടെ ഒട്ടിയ വയറിലേയ്ക്കും വിറയ്ക്കുന്ന കൈകകളിലേയ്ക്കും നോക്കി. അയാള് കീശയില് പരതി. ചില കറന്‍സി നോട്ടുകള് തപ്പിയെടുത്തു. അതു വിറയ്ക്കുന്ന കൈകളില് വച്ചു കൊടുത്തു.\nനിറയുന്ന കണ്ണുകള് സുവിശേഷകന് കാണാതിരിക്കാനാവണം സാറാത്തള്ള പെട്ടെന്നു തിരിഞ്ഞു നടന്നു. പത്തടി നടന്ന അവര് ഒരു നിമിഷം നിന്നു. പെട്ടെന്നു തിരിച്ചു വന്നു. കൈയിലിരുന്ന കറന്‍സി നോട്ടുകള് സുവിശേഷകന്റെ കീശയില് അവര് തന്നെ ബലമായി നിക്ഷേപിച്ചു.\n“ഈ കാശ് ആനന്ദന്റെ കുഞ്ഞുങ്ങളില് ആര്‍ക്കെങ്കിലും കൊടുത്തേയ്ക്കണം. ഒരിക്കല് വിശപ്പു മാറ്റാന് ആശാരി വീട്ടില് നിന്നും ഒരു കോപ്പ കഞ്ഞി ആരും കാണാതെ ആനന്ദന് എനിക്കു കൊണ്ടു തന്നിട്ടുണ്ട്.”\nഒരു ഊന്നു വടിയില് ഭാരമര്‍പ്പിച്ചു നീങ്ങുന്ന വൃദ്ധയുടെ രൂപം ചോദ്യചിഹ്നം മനുഷ്യരൂപമെടുത്തതു പോലെ തോന്നി. ചോദ്യചിഹ്നം ചെറുതായി ചെറുതായി പാതയോരത്തു ഒരു ബിന്ദുവായി പരിണമിച്ചു.\nകഥാകാരാ.. നിങ്ങൾ ഒരു ആണായിപ്പോയി!! സ്ത്രീ ജനങ്ങളുടെ പേരും ഫോട്ടോയും ആയിരുന്നെങ്കിൽ ഇവിടുത്തെ പ്രതികരണ തൊഴിലാളികൾ ചാടിവീണേനെ, വീറോടെ മത്സരിച്ചു പുകഴ്ത്തിയേനെ. അങ്ങോട്ടും ഇങ്ങോട്ടും മാത്രം പുറം ചൊറിയലിൽ കോൾമയിൽ കൊള്ളുന്ന ഒരു പറ്റം... നല്ല ഒരു കഥാകാരൻറെ സൃഷ്ട്ടികളെ തിരിഞ്ഞുപോലും നോക്കുകയില്ല.\nപ്ലാവിൻ ചുവട്ടിലെ പറയാത്ത പ്രണയം\nആ പുഴുത്താറി പ്ലാവ് എനിക്ക് കാണാൻ പറ്റുന്നുണ്ട്, ആനന്ദനെയും സാറയെയും കാണാൻ പറ്റുന്നുണ്ട്, പട്ടാണി പരമുവിനെയും ചായക്കടയിലെ അപവാദ പ്രചാരകരെ കാണാൻ പറ്റുന്നുണ്ട്... Oh God, whatastrong story.....\nഉള്ളടക്കം ഗ്രഹിച്ചു വായിക്കുമ്പോൾ കണ്ണ് നിറയും!! ഇത് താങ്കളുടെ നേരിട്ടറിയാവുന്നവരുടേയോ, അല്ലെങ്കിൽ ആത്മകഥ തന്നെയോ സംജീവ്? എന്തായാലും ഹൃദയത്തിൽ കൊണ്ടു...\nHeart-rending! Such pathos! With such truth of life. Such stuff makes for great literature, if written well, like here. Also, it took my mind off this accursed Corona. The ending is superb: she faded into the distance likeaquestion mark dwindling toapoint.


ഏഴാണ്ടിന് ശേഷം ശ്രീശാന്ത് കളത്തിൽ; ആദ്യകളിയിൽ വിക്കറ്റ്\nസ്വന്തം ലേഖകൻ January 11, 2021 11:58 PM IST\nമുഷ്താഖ് അലി ട്രോഫി ട്വന്റി–20യില് കേരളത്തിന് ജയത്തുടക്കം. പുതുച്ചേരിയെ ആറുവിക്കറ്റിന് തോല്‍പ്പിച്ചു. 139 റണ്‍സ് വിജയലക്ഷ്യം പിന്തുടര്‍ന്ന കേരളം 18.2 ഓവറില് ലക്ഷ്യത്തിലെത്തി. 32 റണ്‍സെടുത്ത ക്യാപ്റ്റന് സഞ്ജു സാംസനാണ് േകരളത്തിന്റെ ടോപ് സ്കോറര്. മുഹമ്മദ് അസ്‌ഹറുദീന് 30 റണ്‍സും റോബിന് ഉത്തപ്പ 21 റണ്‍സുമെടത്തു.\nക്രീസിലേക്കുള്ള തിരിച്ചുവരവില് ശ്രീശാന്തിന് വിക്കറ്റ്. ഏഴുവര്‍ഷത്തിന് ശേഷമാണ് ശ്രീശാന്ത് ഫസ്റ്റ് ക്ലാസ് ക്രിക്കറ്റിലേക്ക് തിരിച്ചെത്തിയത്. പുതിച്ചേരിയുടെ ഫാബിദ് അഹമ്മദിനെ ക്ലീൻ ബൗൾഡാക്കിയാണ് ശ്രീശാന്ത് രണ്ടാം വരവിലെ കന്നി വിക്കറ്റ് സ്വന്തമാക്കിയത്.12 റണ്‍സെടുത്ത ക്യാപ്റ്റന് ഡി.രോഹിത്തിനെ കെ.എം.ആസിഫ് പുറത്താക്കി. 33 റൺസെടുത്ത ആഷിത്താണ് പുതുച്ചേരിയുടെ ടോപ് സ്കോറർ. ജലജ് സക്സേന കേരളത്തിനായി3വിക്കറ്റ് വീഴ്ത്തി. ശ്രീശാന്ത് നാല് ഓവറിൽ 29 റൺവഴങ്ങി ഒരു വിക്കറ്റ് വീഴ്ത്തി.\n2013ലെ വാതുവയ്പ്പ് വിവാദത്തിന് ശേഷമാണ് ശ്രീശാന്തിന് ആജീവനാന്ത വിലക്ക് നേരിട്ടത്. ശിക്ഷ ഏഴുവര്‍ഷത്തെ സസ്പെന്‍ഷനായി ചുരുക്കിയതോടെയാണ് തിരിച്ചുവരവ് സാധ്യമായത്. മുംൈബ, ഡല്‍ഹി, ഹരിയാന ടീമുകള് ഉള്‍പ്പെടുന്ന ഗ്രൂപ്പിലാണ് കേരളം.


രണ്ടാം ലോക മഹായുദ്ധത്തിലെ ആളെക്കൊല്ലി വാഹനങ്ങള് | Armored Vehicles in World War 2\nരണ്ടാം ലോക മഹായുദ്ധത്തിലെ ആളെക്കൊല്ലി വാഹനങ്ങള്\nമനോരമ ലേഖകൻ July 08, 2019 05:38 PM IST\nരണ്ടാം ലോകമഹായുദ്ധത്തിൽ ഉപയോഗിച്ച യുദ്ധവാഹനങ്ങൾ ശ്രദ്ധ നേടിയത് പ്രധാനമായും അവയുടെ മാരക പ്രഹരശേഷി കൊണ്ടാണ്. എന്നാൽ രൂപകൽപനയിലെ വ്യത്യസ്തത കൊണ്ടു ശ്രദ്ധയാകർഷിച്ച യുദ്ധവാഹനങ്ങളുടെ എണ്ണവും കുറവല്ല. ഇപ്രകാരം വ്യത്യസ്തമായ രൂപകൽപന കൊണ്ടും കൂടി ശ്രദ്ധയാകർഷിച്ച ഏതാനും യുദ്ധവീരൻമാരെ പരിചയപ്പെടാം. 1939നും 1945നും ഇടയിൽ നിർമിതമാണ് ഈ മോ‍ഡലുകൾ.\nരണ്ടാം ലോകമഹായുദ്ധത്തിന്റെ ആദ്യഘട്ടത്തിൽ ഉപയോഗിച്ച യുദ്ധവാഹനം ദ റൈനോ ഹെവി ആർമ്ഡ് കാർ 1941ലാണ് നിർമിതമായത്. ഈ യുദ്ധവാഹനം ദ റൈനോ എന്ന പേരിലാണ് പ്രധാനമായും അറിയപ്പെടുന്നത്. കോമൺവെൽത്ത് രാജ്യങ്ങൾക്കു യുദ്ധവാഹനങ്ങൾ നൽകുന്നതിൽ ബ്രിട്ടീഷ് സർക്കാർ പരാജയപ്പെട്ടതോടെ ഓസ്ട്രേലിയൻ സർക്കാരാണ് ഇതു നിർമിച്ചത്.\nശത്രുപക്ഷത്തു നിന്നുള്ള ആക്രമണത്തെ പ്രതിരോധിക്കുന്നതിനായി 30 മില്ലിമീറ്റർ കനത്തിലാണു മുൻഭാഗം നിർമിച്ചിരിക്കുന്നത്. ഇരുവശങ്ങളിലും പിന്നിലും 11 മില്ലിമീറ്ററാണു കനം. ശക്തിയേറിയ യന്ത്രത്തോക്ക് നാലു വശത്തേക്കും പ്രയോഗിക്കാവുന്ന രീതിയിൽ ക്രമീകരിച്ചിരിക്കുന്നു. 40 എംഎം ശക്തിയുള്ള ഇരട്ടക്കുഴൽ യന്ത്രത്തോക്കിനും 7.7 എംഎം വിക്കേഴ്സ് മെഷീൻ ഗണ്ണിനും സമാനമായിരുന്നു പ്രഹരശേഷി. 1943 ൽ നിർമാണം നിർത്തലാക്കി. ശത്രുപക്ഷ ആക്രമണത്തെ നേരിടുന്നതിൽ പരാജയപ്പെട്ടതാണു കാരണം. അധികഭാരവും കനത്ത പരിപാലന ചെലവും ഇതിന്റെ പ്രധാന പ്രശ്നങ്ങൾ.\nഫോക്സ് ആർമ്ഡ് കാർ\nബ്രിട്ടിഷ് ഹംബർ യുദ്ധവാഹനം എംകെ മൂന്നിൽ നിന്നു പ്രേരണ സ്വീകരിച്ചു പുറത്തിറക്കിയ യുദ്ധവാഹനമാണു ഫോക്സ്. കനേഡിയൻ മിലി‌ട്ടറി ട്രക്ക് ചെയ്സിസ് പാറ്റേണാണ് ഉപയോഗിച്ചിരിക്കുന്നത്. നിർമാതാക്കൾ ജനറൽ മോട്ടോഴ്സ്. കമാൻഡർ, ഡ്രൈവർ, തോക്കുധാരി, വയർലെസ് ഓപ്പറേറ്റ‌ടക്കം നാലു പേർക്ക് ഉള്ളിലിടമുണ്ട്. രണ്ടാം ലോകമഹായുദ്ധം അവസാനിച്ചതിനു ശേഷവും നിർമാണം തുടർന്ന ഈ യുദ്ധവാഹനം ആകെ 1506 യൂണിറ്റ് പുറത്തിറങ്ങിയിട്ടുണ്ട്.\nരണ്ടാം ലോകമഹായുദ്ധത്തിൽ ഇറ്റലി, യുകെ, ഇന്ത്യ തുടങ്ങിയ രാജ്യങ്ങളിൽ ഈ വാഹനം ഉപയോഗിച്ചിരുന്നു. പോളണ്ടിന്റെ 15-ാം കാവൽറി റെജിമെന്റ് ഇറ്റലിക്കെതിരെ 1943-44 ൽ നടന്ന യുദ്ധത്തിൽ ഈ വാഹനം ഉപയോഗിച്ചിരുന്നു. യുദ്ധത്തിനു ശേഷം പോർച്ചുഗീസ് സൈന്യമാണ് ഈ മോഡൽ പ്രധാനമായും ഉപയോഗിച്ചത്. മൊസാംബിക്, അംഗോള, ഗിനിയ എന്നിവിടങ്ങളിൽ 1961 മുതൽ 1975 വരെയുള്ള കാലഘട്ടത്തിൽ പോർച്ചുഗീസ് സൈന്യം ഈ മോഡലുപയോഗിച്ചിരുന്നു.\nപഴയ ഡച്ച് ഈസ്റ്റ് ഇൻഡീസിന് (ഇന്നത്തെ ഇന്തോനേഷ്യ) എതിരെ നെതർലൻഡും ഈ വാഹനം ഉപയോഗിച്ചു. ഹംബർ യുദ്ധവാഹനങ്ങൾ കിട്ടാതെ വന്ന അവസ്ഥയിലാണ് അവർ ഈ വാഹനം ഉപയോഗിച്ചത്. 39 വാഹനങ്ങളാണ് നെതർലൻഡ് വാങ്ങിയത്. ഇതിൽ 34 എണ്ണം ഹൈബ്രിഡ് മോഡൽ ഹംഫോക്സ് ആയിരുന്നു. സ്വാതന്ത്ര്യലബ്ധിക്കു ശേഷം ഈ വാഹനങ്ങൾ ഇന്തോനേഷ്യ സ്വന്തമാക്കി.\nഹംബർ ലൈറ്റ് റികൊണയ്സൻസ് കാർ (ഹംബർ എൽആർസി എംകെ 3എ) എന്ന ഈ യുദ്ധവാഹനം അയൺസൈഡ്, ഹംബറെറ്റ് എന്നീ പേരുകളിലാണു പ്രശസ്തം. നിർമാതാക്കൾ ഹംബർ. 1940 നും 1943 നുമിടയിൽ ഏകദേശം മൂവായിരത്തോളം യൂണിറ്റുകളാണു ബ്രിട്ടീഷുകാർ നിർമിച്ചത്. ഹംബർ സൂപ്പർ സ്നൈപ് ചെയ്സിസ്, 4x4 ഹംബർ ഹെവി യൂട്ടിലിറ്റി കാർ എന്നിവയിൽ നിന്നു പ്രചോദനം ഉൾക്കൊണ്ടാണു മോഡൽ രൂപീകരിച്ചത്.\n19-ാം നമ്പർ റേഡിയോ സെറ്റ‌് തുടങ്ങിയ സൗകര്യങ്ങളുള്ള ഈ മോഡൽ ആർഎഎഫ് റെജിമെന്റ്, ഇൻഫൻട്രി റികൊണയ്സൻസ് റെജിമെന്റ് തുടങ്ങിയവർ വെസ്റ്റേൺ യൂറോപ്, ടൂണീഷ്യ, ഇറ്റലി എന്നിവിടങ്ങളിൽ ഉപയോഗിച്ചു. ബ്രിട്ടീഷ് രാജകുടുംബത്തിന്റെയും ക്യാബിനറ്റ് അംഗങ്ങളുടെയും ഉപയോഗത്തിനായി മൂന്നു യൂണിറ്റുകൾ രൂപമാറ്റം വരുത്തിയിരുന്നു. സ്പെഷൽ അയൺസൈഡ് സലൂൺസ് എന്ന പേരിലാണ് ഇവ അറിയപ്പെടുന്നത്.\nദ ഒട്ടർ റികൊണയ്സൻസ് കാർ (കനേഡിയൻ ജിഎം മാർക് 1) എന്നതിന്റെ ചുരുക്കപ്പേരാണു ദ ഒട്ടർ. രണ്ടാം ലോകമഹായുദ്ധത്തിൽ ബ്രിട്ടീഷ്, കോമൺവെൽത്ത് ട്രൂപ്പുകൾക്കായി കാനഡ സർക്കാര‍ാണ് ഇതു നിർമിച്ചത്. കാനഡയുടെ സൈനിക ട്രക്ക് ഷെവർലെ സി15 -ന്റെ ഡിസൈനിൽ നിന്നു പേരണ സ്വീകരിച്ചാണ് രൂപകൽപന നൽകിയിരിക്കുന്നത്.\nഹൾ മൗണ്ടഡ് ബോയ്സ് ആന്റി ടാങ്ക് റൈഫിൾ, ബ്രെൻ ലൈറ്റ് മെഷീൻ ഗൺ എന്നിവയാണ് പ്രധാന ആയുധങ്ങൾ. ഹംബറിനെ അപേക്ഷിച്ച് അൽപം കൂടി കരുത്തുറ്റ ആയുധമാണ് ഒട്ടർ. എന്നാൽ ഹംബറിനേക്കാൾ വളരെ ഭാരമേറിയതിനാൽ ഒട്ടറിന്റെ പ്രവർത്തനം അത്ര തൃപ്തികരമായിരുന്നില്ല.\nസോവിയറ്റ് യൂണിയന്റെ പ്രധാന യുദ്ധവാഹനമായിരുന്നു ബിഎ 64 അഥവാ ബോബിക്. നാലു ചക്രമുള്ള സ്കൗട്ട് കാർ 1942 മുതൽ 1960കൾ വരെ സോവിയറ്റ് യൂണിയന്റെ സൈന്യത്തിന്റെ ഭാഗമായിരുന്നു. രണ്ടാം ലോകമഹായുദ്ധകാലത്തോ കൊറിയൻ യുദ്ധത്തിലോ പക്ഷേ ഈ യുദ്ധവാഹനം ഉപയോഗിച്ചിരുന്നില്ല.\nഈ മോഡലിന്റെ എത്രയെണ്ണം സോവിയറ്റ് യൂണിയന്റെ കൈയിലുണ്ടായിരുന്നുവെന്നതിനു വ്യത്യസ്ത റിപ്പോർട്ടുകളാണുള്ളത്. ജിഎസെഡ് ഓട്ടോമൊബീൽ പ്ലാന്റിന്റെ കണക്കനുസരിച്ച് 9000 ബോബിക് യുദ്ധവാഹനങ്ങൾ സോവിയറ്റ് യൂണിയനു സ്വന്തമായിരുന്നു.


സ്വര്‍ണ വില വീണ്ടും കുറഞ്ഞു - Pathram Online\nതുടര്‍ച്ചയായി നാലുദിവസം മാറ്റമില്ലാതിരുന്ന സ്വര്‍ണവിലയില് ബുധനാഴ്ച 240 രൂപയുടെ കുറവുണ്ടായി. ഇതോടെ പവന്റെ വില 37,560 രൂപയായി. 4695 രൂപയാണ് ഗ്രാമിന്. സെപ്റ്റംബര് 10 മുതല് 13വരെ 37,800 രൂപ നിലവാരത്തിലായിരുന്നു വില.\nആഗോള വിപണിയില് സ്‌പോട്ട് ഗോള്‍ഡ് വില ഔണ്‍സിന് 1,892.80 ഡോളര് നിലവാരത്തിലേയ്ക്ക് താഴ്ന്നു. കഴിഞ്ഞദിവസം വിലയില് 1.6ശതമാനമാണ് ഇടിവുണ്ടായത്.\nമൂന്നാഴ്ചയിലെ താഴ്ന്ന നിലവാരത്തില്‍നിന്ന് ഡോളറിന്റെ മൂല്യം ഉയര്‍ന്നതാണ് സ്വര്‍ണവിലയെ ബാധിച്ചത്.


നിയമസഭാ കൈയ്യാങ്കളിക്കേസുമായി ബന്ധപ്പെട്ട് സംസ്ഥാന സര്‍ക്കാര് നല്‍കിയ പുനഃപരിശോധനാ ഹര്‍ജി ഹൈക്കോടതി ഇന്ന് പരിഗണിക്കും. കേസ് പിന്‍വലിക്കാനാകില്ലെന്ന് നേരത്തെ തിരുവനന്തപുരം സി.ജെ.എം കോടതി ഉത്തരവിട്ടിരുന്നു. ഈ ഉത്തരവ് ചോദ്യം ചെയ്തുകൊണ്ടാണ് റിവിഷന് ഹര്‍ജിയുമായി സര്‍ക്കാര് ഹൈക്കോടതിയെ സമീപിച്ചത്. ഹര്‍ജി ആദ്യം പരിഗണിക്കവെ കേസ് അടിയന്തരമായി സ്റ്റേ ചെയ്യണമെന്ന ആവശ്യം കോടതി നിരസിച്ചിരുന്നു. 2015 ല് കെ.എം. മാണിയുടെ ബജറ്റ് അവതരണം തടസപ്പെടുത്തുന്നതിനിടെയായിരുന്നു ഇടത് നേതാക്കളുടെ നേതൃത്വത്തില് കൈയ്യാങ്കളി സംഭവം അരങ്ങേറിയത്. രണ്ട് ലക്ഷത്തി ഇരുപത്തയ്യായിരം രൂപയുടെ പൊതുമുതല് നശിപ്പിച്ചെന്നായിരുന്നു കേസ്.\nഭോപ്പാല്: മധ്യപ്രദേശില് പശുക്ഷേമത്തിനായി ഗോമാതാ സെസ് ഏര്‍പ്പെടുത്താനൊരുങ്ങി സര്‍ക്കാര്. ഞായറാഴ്ച ചേര്‍ന്ന പശു കാബിനറ്റിന്‍റെ ആദ്യ യോഗത്തില് മുഖ്യമന്ത്രി ശിവരാജ് സിംഗ് ചൗഹാനാണ് ഇക്കാര്യം പ്രഖ്യാപിച്ചത്. പശുക്കളുടെ സംരക്ഷണത്തിനും ഗ്രാമീണ സാമ്ബത്തികവ്യവസ്ഥ ശക്തിപ്പെടുത്തുന്നതിനുമാണ് പശു ക്യാബിനറ്റ് രൂപീകരിച്ചതെന്ന് മുഖ്യമന്ത്രി പറഞ്ഞു. മൃഗക്ഷേമം, ഗ്രാമവികസനം തുടങ്ങി വിവിധ വകുപ്പ് മന്ത്രിമാരും യോഗത്തില് പങ്കെടുത്തു.


ലോകത്തിന്റെ പ്രാര്‍ത്ഥന സഫലം, ഗുഹയിലെ എല്ലാവരെയും രക്ഷിച്ചു, ഉണ്ടായിരുന്ന ഭക്ഷണം കുട്ടികള്‍ക്കു വീതിച്ചുകൊടുത്തു പട്ടിണി കിടന്ന കോച്ച് തീരെ അവശന് | VygaNews\nലോകത്തിന്റെ പ്രാര്‍ത്ഥന സഫലം, ഗുഹയിലെ എല്ലാവരെയും രക്ഷിച്ചു, ഉണ്ടായിരുന്ന ഭക്ഷണം കുട്ടികള്‍ക്കു വീതിച്ചുകൊടുത്തു പട്ടിണി കിടന്ന കോച്ച് തീരെ അവശന്\nബാങ്കോക് : ലോകത്തിനാകെ ആശ്വാസമാവുന്ന വാര്‍ത്ത. തായ്‌ലന്‍ഡില് ഗുഹയില് കുടുങ്ങിയവരില് പതിമൂന്നു പേരയും രക്ഷിച്ചു പുറത്തുകൊണ്ടുവന്നു. കോ...\nബാങ്കോക് : ലോകത്തിനാകെ ആശ്വാസമാവുന്ന വാര്‍ത്ത. തായ്‌ലന്‍ഡില് ഗുഹയില് കുടുങ്ങിയവരില് പതിമൂന്നു പേരയും രക്ഷിച്ചു പുറത്തുകൊണ്ടുവന്നു. കോച്ചും ഒരു കുട്ടിയുമാണ് ഒടുവില് പുറത്തുവന്നത്.\nജൂണ് 23നാണ് സംഘം ഗുഹ കാണാനെത്തിയതും അതിനുള്ളില് കുടുങ്ങിയതും. വൈല്‍ഡ് ബോര്‍സ് എന്ന ഫുട്‌ബോള് ടീമിലെ അംഗങ്ങളായ കുട്ടികള് കോച്ചിനൊപ്പം വിനോദയാത്രയ്ക്കു വന്നതായിരുന്നു.\n11 മുതല് 17 വരെ പ്രായമുള്ള കുട്ടികളാണ് സംഘത്തിലുള്ളത്. കുട്ടികളിലൊരാളുടെ പിറന്നാള് ആഘോഷിക്കാന് കരുതിയിരുന്ന ഭക്ഷണം വീതിച്ചു കഴിച്ചാണ് ഇത്രദിവസം ഇവര് പിടിച്ചുനിന്നത്. കോച്ച് ഇകപോള് ചന്റവോങ് (25) ആണ് കൂട്ടത്തില് ഏറ്റവും അവശന്. ഇദ്ദേഹം ഭക്ഷണം കഴിക്കാതെ കുട്ടികള്‍ക്ക് നല്‍കുകയായിരുന്നു.\nകുട്ടികളുമായി ഗുഹയില് കയറിയ തെറ്റിന് കോച്ച് രക്ഷിതാക്കളോടു മാപ്പു ചോദിച്ചിരുന്നു. തന്റെ ജീവന് ബലികൊടുത്താണെങ്കിലും കുട്ടികളെ കാത്തുരക്ഷിക്കുമെന്ന് അദ്ദേഹം രക്ഷാസംഘത്തോടു പറഞ്ഞിരുന്നു.\nമൂന്നാംഘട്ട രക്ഷാദൗത്യം ഇന്നു രാവിലെയാണ് തുടങ്ങിയത്. എട്ടു കുട്ടികളെ രണ്ട് ദിവസങ്ങളിലായി പുറത്തെത്തിച്ചിരുന്നു. രക്ഷിച്ചെടുത്ത കുട്ടികളെയെല്ലാം ആശുപത്രിയിലേക്ക് മാറ്റി. രക്ഷപ്പെട്ടെത്തിയവരെ കാണാന് ബന്ധുക്കളെ പോലും അനുവദിക്കുന്നില്ല. അണുബാധയോ മറ്റോ ഉണ്ടായി അവരുടെ ആരോഗ്യം മോശമാകുമെന്ന ഭയം നിമിത്തമാണ് സന്ദര്‍ശകരെ ഒഴിവാക്കിയിരിക്കുന്നത്.\nപ്രദേശത്ത് കനത്തമഴയ്ക്കു സാദ്ധ്യതയുണ്ടെന്ന് പ്രവചനമുണ്ട്. അതിനാല്, രക്ഷാപ്രവര്‍ത്തനം വേഗത്തിലാക്കാനാണ് തീരുമാനം. തുടര്‍ച്ചയായി രണ്ട് ദിവസം മഴ പെയ്യാതെ മാറി നില്‍ക്കുകയാണ്. ഇതാണ് രക്ഷാപ്രവര്‍ത്തനം എളുപ്പത്തിലാക്കാന് സഹായകമായത്. ഗുഹയ്ക്കുള്ളിലെ വെള്ളം കഴിയുന്നത്ര പുറത്തുകളയുന്നുമുണ്ട്. ഗുഹയിലെ അടിയൊഴുക്ക് ശക്തമായിട്ടുണ്ട്. ഇതു രക്ഷാപ്രവര്‍ത്തനത്തിന് തടസ്സമാകുന്നുണ്ട്.\nപുറത്തെത്തിച്ച കുട്ടികളുടെയെല്ലാം ആരോഗ്യനില തൃപ്തികരമാണെന്ന് ഡോക്ടര്‍മാര് അറിയിച്ചു. കുട്ടികള് രാവിലെ ചോക്ലേറ്റ് ബ്രഡ് ആവശ്യപ്പെട്ടിരുന്നുവെന്നും അവര്‍ക്ക് അതു കൊടുത്തുവെന്നും ഡോക്ടര്‍മാര് അറിയിച്ചു. രണ്ടു കുട്ടികള്‍ക്ക് അണുബാധയുള്ളതായി സ്ഥിരീകരിക്കാത്ത റിപ്പോര്‍ട്ടുണ്ട്.\nഗുഹാമുഖത്തുനിന്ന് 700 മീറ്റര് ഉള്ളില് യുദ്ധമുറി തന്നെ രക്ഷാപ്രവര്‍ത്തകര് സജ്ജീകരിച്ചിരുന്നു. നീന്തല് വസ്ത്രങ്ങളും ഭക്ഷണവും ഓക്‌സിജന് സിലിണ്ടറുകളും മരുന്നുമൊക്കെ കുട്ടികള്‍ക്ക് എത്തിക്കുന്നത് ഇവിടെ നിന്നാണ്. ഈ സുരക്ഷിത സ്ഥാനത്തെ ചേംബര്3എന്നാണ് നാമകരണം ചെയ്തിരിക്കുന്നത്.\nVygaNews: ലോകത്തിന്റെ പ്രാര്‍ത്ഥന സഫലം, ഗുഹയിലെ എല്ലാവരെയും രക്ഷിച്ചു, ഉണ്ടായിരുന്ന ഭക്ഷണം കുട്ടികള്‍ക്കു വീതിച്ചുകൊടുത്തു പട്ടിണി കിടന്ന കോച്ച് തീരെ അവശന്


'ഇത് വന്ത് എൻഗേജ്മെന്റ് റിങ്'; വിവാഹനിശ്ചയം കഴിഞ്ഞുവെന്ന സൂചന നൽകി നയൻതാര | nayanthara confirms about her engagement vignesh shivan\n'ഇത് വന്ത് എൻഗേജ്മെന്റ് റിങ്'; വിവാഹനിശ്ചയം കഴിഞ്ഞുവെന്ന സൂചന നൽകി നയൻതാര\nAug 11, 2021, 09:06 AM IST\nവിഘ്നേഷിന്റെ കന്നി സംവിധാന സംരംഭത്തിലൊരുങ്ങിയ ആ ചിത്രത്തിന്റെ സെറ്റിൽ വച്ചാണ് ഇരുവരും പ്രണയത്തിലാവുന്നത്. വിഘ്നേഷിന്റെ ജീവിതത്തിലെ വഴിത്തിരിവായിരുന്നു 'നാനും റൗഡി താൻ'\nPhoto | https://www.youtube.com/watch?v=pbXGu4CvK9s&t=37s, https://www.instagram.com/wikkiofficial/?hl=en\nതെന്നിന്ത്യൻ സിനിമാ ആരാധകരുടെ പ്രിയ താരജോഡികളാണ് നടി നയൻതാരയും സംവിധായകൻ വിഘ്നേശ് ശിവനും. ഇരുവരുടെയും വിവാഹത്തെക്കുറിച്ചുള്ള വാർത്തകളും അഭ്യൂഹങ്ങളും പല തവണ മാധ്യമങ്ങളിലൂടെ പ്രചരിച്ചതുമാണ്. താരജോഡികളുടെ വിവാഹ നിശ്ചയം കഴിഞ്ഞുവെന്നും അടുത്തിടെ വാർത്തകൾ വന്നിരുന്നു. ഇക്കാര്യം ശരിവച്ചുകൊണ്ടുള്ള നയൻതാരയുടെ ഒരു വീഡിയോ ആണ് ഇപ്പോൾ വൈറലാവുന്നത്.\nദിവ്യദർശിനി അവതാരകയായെത്തുന്ന ഷോയിലാണ് താരത്തിന്റെ തുറന്ന് പറച്ചിൽ. മോതിരവിരലിനെക്കുറിച്ചുള്ള ചോദ്യത്തിന് പൊട്ടിച്ചിരിച്ചു കൊണ്ട് ' ഇത് എൻഗേജ്മെന്റ് റിങ്' എന്ന് നയൻതാര മറുപടി നൽകുന്നുണ്ട്. ഷോയുടെ പ്രമോ ആണ് ഇപ്പോൾ പുറത്ത് വന്നിരിക്കുന്നത്. വിഘ്നേഷിൽ എന്താണ് ഏറ്റവുമധികം ഇഷ്ടമെന്ന ചോദ്യത്തിന് എല്ലാം ഇഷ്ടമാണെന്ന് നയൻതാര പറയുന്നു. ഇഷ്ടപ്പെടാത്ത കാര്യങ്ങളും തുറന്ന് പറയാമെന്നും താരം പറയുന്നുണ്ട്.\nഏതാനും മാസങ്ങൾക്ക് മുമ്പ് കയ്യിൽ മോതിരം ധരിച്ച നയൻതാരയുടെ ചിത്രം വിഘ്‌നേഷ് ശിവൻ ഇൻസ്റ്റാഗ്രാമിലൂടെ പങ്കുവച്ചിരുന്നു. വിരലോട് ഉയിർ കൂട കോർത്ത്,’ എന്ന അടിക്കുറിപ്പോടെയാണ് വിഘ്‌നേഷ് ചിത്രം പങ്കുവച്ചത്. ഇതിന് പിന്നാലെയാണ് ഇരുവരുടെയും വിവാഹനിശ്ചയം കഴിഞ്ഞുവെന്ന തരത്തിൽ വാർത്തകൾ പ്രചരിക്കുന്നത്.\n2011 ൽ പുറത്തിറങ്ങിയ ശ്രീരാമ രാജ്യം എന്ന ചിത്രത്തോടെ അഭിനയരംഗത്ത് നിന്ന് വിടപറഞ്ഞ നയൻതാര തിരിച്ചു വന്നത് 2015 ൽ വിഘ്നേഷ് ഒരുക്കിയ നാനും റൗഡി താൻ എന്ന ചിത്രത്തിലൂടെയായിരുന്നു. വിഘ്നേഷിന്റെ കന്നി സംവിധാന സംരംഭത്തിലൊരുങ്ങിയ ആ ചിത്രത്തിന്റെ സെറ്റിൽ വച്ചാണ് ഇരുവരും പ്രണയത്തിലാവുന്നത്. വിഘ്നേഷിന്റെ ജീവിതത്തിലെ വഴിത്തിരിവായിരുന്നു ആ ചിത്രം.\nഇതിന് മുമ്പും ഇരുവരുടെയും വിവാഹ വാർത്തയെ ചൊല്ലി പല ഗോസിപ്പുകളും പ്രചരിച്ചിരുന്നുവെങ്കിലും നയൻസോ, വിഘ്നേഷോ ഈ വാർത്തകളോട് പ്രതികരിച്ചിരുന്നില്ല. അടുത്തിടെയാണ് ആദ്യമായി വിവാഹ വാർത്തയോട് വിഘ്നേശ് ശിവൻ പ്രതികരിച്ചത്. ബിഹൈൻഡ് വുഡ്സിന് നൽകിയ അഭിമുഖത്തിലാണ് വിഘ്നേഷ് മനസ് തുറന്നത്.\n'വിവാഹ വാർത്തകൾ ഒരുപാട് തവണയായി പ്രചരിക്കുന്നു. അത് സ്വാഭാവികമാണ്. ഞങ്ങൾ ഇരുവർക്കും പ്രൊഫഷണലായ പല ലക്ഷ്യങ്ങളും നിറവേറ്റേണ്ടതായുണ്ട്. അതിന് മുമ്പ് വിവാഹത്തെക്കുറിച്ച് ചിന്തിക്കാൻ പോലുമാകില്ല. മാത്രമല്ല ഇപ്പോൾ എങ്ങനെയാണോ കാര്യങ്ങൾ മുന്നോട്ട് പോകുന്നത് അതിൽ ഞങ്ങൾ സന്തുഷ്ടരാണ്'... വിഘ്നേശ് പറയുന്നു. തങ്ങളൊന്നിച്ചുള്ള പ്രണയകാലം മടുത്താലുടനെ വിവാഹിതരാകുമെന്നും ഹാസ്യരൂപേണ വിഘ്നേശ് പ്രതികരിച്ചു.\ncontent highlights : nayanthara confirms her engagement, vignesh shivan Nayanthara Star Couples\nമകൾ മഹാലക്ഷ്മി ആദ്യാക്ഷരം കുറിച്ച സന്തോഷം പങ്കുവച്ച് നടൻ ദിലീപ്. മഹാലക്ഷ്മിയെ എഴുത്തിനിരുത്തിയതിന്റെ ..


ഇ.വി. കുമാരൻ - വിക്കിപീഡിയ\nജൂൺ 3, 2004(2004-06-03) (പ്രായം 73–74)\nകേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു ഇ.വി. കുമാരൻ (ജീവിതകാലം: 1930 - 03 ജൂൺ 2004). നാദാപുരം നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് മൂന്നാം കേരളനിയമസഭയിൽ അംഗമായത്. 1930-ൽ ജനിച്ചു, സുമതിയാണ് ഭാര്യ ഇദ്ദേഹത്തിന് രണ്ട് പെൺ‌മക്കളുമാണുണ്ടായിരുന്നത്.\nനന്നേ ചെറുപ്പത്തിൽ തന്നെ രാഷ്ട്രീയത്തിൽ സജീവമായ ഇ.വി. കുമാരൻ നിരവധി കർഷക സമരങ്ങൾക്ക് നേതൃത്വം നൽകിയിട്ടുണ്ട്. കമ്മ്യൂണിസ്റ്റ് പാർട്ടിയിൽ പിളർപ്പുണ്ടായപ്പോൾ സി.പി.ഐ.എം.നൊപ്പം നിന്ന ഇദ്ദേഹം സി.പി.ഐ.എമ്മിന്റെ കോഴിക്കോട് ജില്ലാക്കമ്മിറ്റി സെക്രട്ടറിയായും പ്രവർത്തിച്ചിട്ടുണ്ട്. വളരെ നീണ്ടകാലം സഹകരണമേഖലയിൽ പ്രവർത്തിച്ച ഇദ്ദേഹം കാൽനൂറ്റാണ്ടോളം കോഴിക്കോട് ജില്ലാസഹകരണ ബാങ്കിന്റെ പ്രസിഡന്റായിരുന്നു. കർഷകസംഘത്തിന്റെ കോഴിക്കോട് ജില്ലാ പ്രസിഡന്റ്, സംസ്ഥാന കമ്മിറ്റിയംഗം, എടച്ചേരി ഗ്രാമപഞ്ചായത്ത് പ്രസിഡന്റ്, വടകര താലൂക്ക് സർവീസ് ബാങ്ക് ആൻഡ് മാർക്കറ്റിംഗ് സൊസൈറ്റി പ്രസിഡന്റ് എന്നീ പദവികളും ഇദ്ദേഹം വഹിച്ചിരുന്നു. 1948നും 1951നും ഇടയിൽ ജയിൽവാസവും അനുഷ്ഠിച്ചിട്ടുണ്ട്. മൂന്നാം കേരള നിയമസഭയിൽ നാദാപുരത്ത് നിന്ന് തിരഞ്ഞെടുക്കപ്പെട്ട അദ്ദേഹം പിന്നീട് നടന്ന തിരഞ്ഞെടുപ്പുകളിൽ നാദാപുരത്ത് നിന്ന് മത്സരിച്ചെങ്കിലും വിജയിച്ചില്ല. 2004 ജൂൺ മൂന്നിന് അന്തരിച്ചു.\n1 1977 നാദാപുരം നിയമസഭാമണ്ഡലം കാന്തലോട്ട് കുഞ്ഞമ്പു സി.പി.ഐ. 37,391 7,070 ഇ.വി. കുമാരൻ സി.പി.ഐ.എം. 30,321\n2 1970 നാദാപുരം നിയമസഭാമണ്ഡലം എം. കുമാരൻ സി.പി.ഐ. 34,761 4,202 ഇ.വി. കുമാരൻ സി.പി.ഐ.എം. 30,559\n3 1967 നാദാപുരം നിയമസഭാമണ്ഡലം ഇ.വി. കുമാരൻ സി.പി.ഐ.എം. 31,395 16,459 പി. ബാലകൃഷ്ണൻ കോൺഗ്രസ് 14,936\n↑ "The Kozhikode District Cooperative Bank". ശേഖരിച്ചത് 2021-01-06.\n"https://ml.wikipedia.org/w/index.php?title=ഇ.വി._കുമാരൻ&oldid=3509650" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 20:18,6ജനുവരി 2021.


ആപ്പിൾ ഐപാഡിന് ഒരു എതിരാളി; ടാബ്ലറ്റ് നിർമ്മാണത്തിലേക്ക് കൈവയ്ക്കാൻ ഓപ്പോ - Oppo may launch its Apple iPad rival, reportedly talking to suppliers - AajTak\nഓപ്പോ അതിന്റെ ആദ്യത്തെ ടാബ്‌ലെറ്റ് പുറത്തിറക്കാനുള്ള ശ്രമങ്ങൾ ആരംഭിച്ചതായി സൂചന. ഓപ്പോ ടാബ്ലറ്റും നോട്ടുബുക്കും പുറത്തിറക്കാനുള്ള തയ്യാറെടുപ്പിലാണെന്നും 2021ൽ ലോഞ്ച് ഉണ്ടാകുമെന്നുമുള്ള അഭ്യൂഹങ്ങൾ നേരത്തെ പുറത്ത് വന്നിരുന്നു.\nOppo is said to have kick-started its tablet making plans.\n(Updated 12 Mar 2021, 5:35 PM IST)\nഓപ്പോ ഇതിനകം ടാബ്‌ലെറ്റിനായി വിതരണക്കാരുമായി സംസാരിക്കുന്നുണ്ടെന്നാണ് പുതിയ റിപ്പോർട്ട്. ഡിസ്പ്ലേ, ക്യാമറകൾ, മറ്റ് ഹാർഡ്‌വെയർ എന്നിവ പോലുള്ള ടാബ്‌ലെറ്റിനുള്ള ഘടകങ്ങൾ ഈ വിതരണക്കാർ ഓപ്പോയ്ക്ക് നൽകും. ഈ ടാബ്‌ലെറ്റ് ആപ്പിൾ ഐപാഡ്, സാംസങ് ഗാലക്‌സി ടാബ് എന്നിവയ്‌ക്കെതിരായ മുൻനിരയിലായിരിക്കുമെന്നാണ് പ്രതീക്ഷ.\nചൈനീസ് പ്രസിദ്ധീകരണമായ ഐടിഹോമിന്റെ റിപ്പോർട്ട് അനുസരിച്ച് ഈ വിതരണക്കാരെ ഇപ്പോൾ അറിയില്ല. ക്യാമറകൾക്കായുള്ള സോണി, പ്രോസസറിനായുള്ള ക്വാൽകോം, മൊബൈൽ ഹാർഡ്‌വെയർ ബിസിനസ്സിലെ വ്യവസായ പ്രമുഖരായ സാംസങിൽ നിന്നുള്ള ഡിസ്‌പ്ലേ എന്നിവ ആയിരിക്കും എന്റെ ഏറ്റവും മികച്ച ഊഹം.\nസാംസങ് അതിന്റെ ഹൈ എൻഡ് ഗാലക്സി ടാബ് എസ് ടാബ്‌ലെറ്റുകളിൽ AMOLED ഡിസ്പ്ലേകൾ ഉപയോഗിക്കുകയും ഐപാഡിൽ ഉപയോഗിക്കുന്ന ആപ്പിളിനായി റെറ്റിന ഡിസ്പ്ലേകൾ നിർമ്മിക്കുകയും ചെയ്യുന്നു. മറുവശത്ത്, സോണി കമ്പനി ഫോണുകളിൽ ഉപയോഗിക്കുന്ന ഇഷ്‌ടാനുസൃതമായി നിർമ്മിച്ച ക്യാമറകൾക്കായി ഓപ്പോയുമായി പങ്കാളിത്തത്തിലാണ്.\nവരാനിരിക്കുന്ന ടാബ്‌ലെറ്റിനൊപ്പം, ലോകത്തിലെ ഏറ്റവും വലിയ ടാബ്‌ലെറ്റ് വിൽപ്പനക്കാരായ സാംസങ്, ആപ്പിൾ, ഹുവാവേ, ലെനോവോ എന്നിവയുമായി ഓപ്പോ ഏറ്റുമുട്ടും\nകഴിഞ്ഞ വർഷം പുറത്തിറക്കിയ ഇന്റർനാഷണൽ ഡാറ്റാ കോർപ്പറേഷന്റെ (ഐഡിസി) റിപ്പോർട്ട് അനുസരിച്ച് 2020 ലെ ക്യു4ലെ ടാബ്‌ലെറ്റ് കയറ്റുമതിയിൽ 19.5 ശതമാനം വളർച്ചയുണ്ടായി. ആഗോളതലത്തിൽ മൊത്തം 52.2 ദശലക്ഷം യൂണിറ്റ് കയറ്റുമതി. വിദൂര പഠനത്തിനുള്ള ഏറ്റവും മികച്ച ഉപകരണങ്ങളാണ് ടാബ്‌ലെറ്റുകൾ, അതിനാലാണ് അവരുടെ വിൽപ്പനയിൽ പ്രധാന വെണ്ടർമാരെ ലാഭകരമായ ബിസിനസ്സിലേക്ക് തിരിച്ചുവിടുന്നത്. Oppo ഈ മാർക്കറ്റ് സ്വിംഗ് തിരിച്ചറിഞ്ഞു എന്ന് വേണം മനസിലാക്കാൻ.


nizamuddin.. | നിസാമുദീനിലെ തബ്ലീഗ് സമ്മേളനത്തില് പങ്കെടുത്ത പത്ത് മലേഷ്യന് പൗരന്മാര് തമിഴ്‌നാട്ടില് പിടിയില്... മലേഷ്യയിലേക്ക് കടക്കാന് ശ്രമിക്കവെ വിമാനത്താവളത്തില്‍വച്ചാണ് ഇവര് പിടിയിലായത് - Malayalivartha.com Widgets Magazine\n06 APRIL 2020 12:55 PM IST\nരാജ്യത്ത് കോവിഡ് മരണം ആറായിരം കടന്നു....ഇന്നലെ മാത്രം 260 പേര് മരിച്ചു\nനിസാമുദീനിലെ തബ്ലീഗ് സമ്മേളനത്തില് പങ്കെടുത്ത പത്ത് മലേഷ്യന് പൗരന്മാര് തമിഴ്‌നാട്ടില് പിടിയില്. തമിഴ്‌നാട്ടില്‍നിന്നും മലേഷ്യയിലേക്ക് കടക്കാന് ശ്രമിക്കവെ വിമാനത്താവളത്തില്‍വച്ചാണ് ഇവര് പിടിയിലായത്. ചെന്നൈ വിമാനത്താവളത്തില്‍നിന്ന് ദുരിതാശ്വാസ സാധനങ്ങള് കൊണ്ടു പോകുന്ന പ്രത്യേക വിമാനത്തില് നാട്ടിലേക്ക് മടങ്ങാനാണ് ഇവര് ശ്രമിച്ചത്. ഇവരെ പോലീസിനു കൈമാറി.\nനിസാമുദീനിലെ സമ്മേളനത്തില് പങ്കെടുത്ത ഇവര് ട്രെയിന് മാര്‍ഗമാണ് തമിഴ്‌നാട്ടില് എത്തിയത്. ഞായറാഴ്ച ഡല്‍ഹിയില്‍നിന്നും ഇത്തരത്തില് മലേഷ്യന് പൗരന്മാര് പിടിയിലായിരുന്നു. എട്ട് പേരാണ് ഡല്‍ഹി ഇന്ദിരാഗാന്ധി വിമാനത്താവളത്തില് പിടിയിലായത്. ഇവരെ പിന്നീട് ആരോഗ്യവകുപ്പിന് കൈമാറിയിരുന്നു.\nതാഴത്തങ്ങാടി പാറപ്പാടത്ത് വീട്ടമ്മയെ കൊലപ്പെടുത്തിയ സംഭവത്തില് അയല്‍ക്കാരനായ ഇരുപത്തിമൂന്നുകാരന് അറസ്റ്റില്... എറണാകുളത്ത് നിന്നാണ് ഇയാളെ പിടികൂടിയത്... ചോദ്യംചെയ്യലില് പ്രതി കുറ്റം സമ്മതിച്ചു... (8 minutes ago)\nവിജയ് മല്യ ഇന്ന് ഉച്ചയോടെ ഇന്ത്യയിലെത്തും... (23 minutes ago)\nകോട്ടയം താഴത്തങ്ങാടിയില് വീട്ടമ്മയെ കൊലപ്പെടുത്തിയ സംഭവത്തില് 23കാരന് അറസ്റ്റില്; ചെങ്ങളത്തെ പെട്രോള് പമ്പില് നിന്ന് ലഭിച്ച ദൃശ്യങ്ങള് നിര്‍ണായകമായി; തെളിവില്ലായിരുന്ന കേസ് പൊലീസ് മണിക്കൂറുക (39 minutes ago)\nആ അപകടത്തിലേക്ക് ഇന്ത്യയും; ഭരണ സിരാകേന്ദ്രങ്ങളിലും കൊവിഡ് പടര്‍ന്നുപിടിക്കുന്നു; പ്രതിരോധ സെക്രട്ടറി അജയ് കുമാറിന് കോവിഡ്; ഉദ്യോഗസ്ഥരെല്ലാം ക്വാറന്റീനില് (45 minutes ago)\nഅങ്ങനെ മദ്യ രാജാവ് തടവറയിലേക്ക്; ഇനി പണവും പെണ്ണും മദ്യവും എല്ലാം മല്യക്ക് സ്വപ്നം മാത്രം; നിയമനടപടികള് പൂര്‍ത്തിയായി (53 minutes ago)\nഈ ലോകത്തേക്ക് വന്നതും ജീവിക്കുന്നതും ഒരുമിച്ച് (56 minutes ago)


ജില്ലാ പദ്ധതി രൂപീകരണത്തിന്റെ ഭാഗമായി എല്ലാ ജില്ലകളിലും തദ്ദേശഭരണ സ്ഥാപനങ്ങളില്\nബ്ളോക്ക് അടിസ്ഥാനത്തിലോ ജില്ലാ അടിസ്ഥാനത്തിലോ ഏകോപിത പ്രൊജക്ടുകള് തയ്യാറാക്കണമെന്ന് മുഖ്യമന്ത്രി പിണറായി വിജയന് കലക്ടര്‍മാരോട് നിര്‍ദേശിച്ചു. ജില്ലാ പദ്ധതികള് സംസ്ഥാനതലത്തില് അവതരിപ്പിക്കുമ്പോള് ഏകോപിത പ്രൊജക്ടുകളുടെ എണ്ണവും ഗുണമേയും വിലയിരുത്തപ്പെടും. ഈ അടിസ്ഥാനത്തിലായിരിക്കും സംസ്ഥാന വികസന കൌണ്‍സില് ജില്ലാ പദ്ധതികള്‍ക്ക് അംഗീകാരം നല്‍കുകയെന്ന് മുഖ്യമന്ത്രി പറഞ്ഞു. ജില്ലാതല പദ്ധതികള് ജനുവരി മൂന്നാംവാരം സംസ്ഥാന തലത്തില് ഒരു വിദഗ്ധ സമിതി മുമ്പോകെ അവതരിപ്പിക്കണം. അതിനുശേഷം സംസ്ഥാന വികസന കൌണ്‍സില് ചേര്‍ന്ന് പദ്ധതികള് അംഗീകരിക്കുമെന്ന് മുഖ്യമന്ത്രി പറഞ്ഞു.\nകലക്ടര്‍മാരുമായുളള വീഡിയോ കോണ്‍ഫ്രന്‍സിലൂടെ ജില്ലാ പദ്ധതി രൂപീകരണം സംബന്ധിച്ച പ്രവര്‍ത്തനങ്ങള് അവലോകനം ചെയ്യുകയായിരുന്നു മുഖ്യമന്ത്രി. തദ്ദേശഭരണ മന്ത്രി കെ.ടി. ജലീല്, ആസൂത്രണബോര്‍ഡ് വൈസ് ചെയര്‍മാന് ഡോ.വി.കെ രാമചന്ദ്രന്, ബോര്‍ഡ് അംഗം ഡോ. കെ.എന്. ഹരിലാല് എന്നിവരും മുഖ്യമന്ത്രിയോടൊപ്പം ഉണ്ടായിരുന്നു. തദ്ദേശഭരണ സ്ഥാപനങ്ങളുടെ വികസന പദ്ധതികള് തയ്യാറാക്കുന്നതിനും നടപ്പാക്കുന്നതിനും വലിയ മാറ്റം വന്നിരിക്കുകയാണെന്ന് മുഖ്യമന്ത്രി പറഞ്ഞു. ഈ വര്‍ഷം ജൂണ് 15-നു മുമ്പ് എല്ലാ സ്ഥാപനങ്ങളും വാര്‍ഷിക പദ്ധതി തയ്യാറാക്കി അംഗീകാരത്തിന് സമര്‍പ്പിച്ചു. അതിനാല് പദ്ധതി നിര്‍വ്വഹണത്തിന് ഒമ്പതു മാസത്തിലേറെ സമയം കിട്ടി. ജില്ലാ ആസുത്രണ സമിതികള് കാര്യക്ഷമമായി പ്രവര്‍ത്തിച്ചതുകൊണ്ടാണ് ഈ നേട്ടമുണ്ടായത്.\nഈ മാറ്റത്തിന്റെ തുടര്‍ച്ചയായി അടുത്ത സാമ്പത്തിക വര്‍ഷത്തിന്റെ തുടക്കം തന്നെ പദ്ധതി നിര്‍വ്വഹണം ആരംഭിക്കാന് സര്‍ക്കാര് ഉദ്ദേശിക്കുന്നു. പദ്ധതി ആസുത്രണ പ്രവര്‍ത്തനം ഇപ്പോള് തന്നെ ആരംഭിക്കണം. ഗ്രാമസഭകളുടെയും വാര്‍ഡു സഭകളുടെയും യോഗങ്ങള് ജനുവരി അവസാനത്തോടെ ചേരുന്നതിന് ക്രമീകരണം ഉണ്ടാക്കണം. എങ്കിലെ 2018 ഫെബ്രുവരി അവസാനമോ മാര്‍ച്ച് ആദ്യമോ അടുത്ത വര്‍ഷത്തെ പദ്ധതി ജില്ലാ ആസുത്രണ സമിതിക്ക് സമര്‍പ്പിച്ച് അംഗീകാരം നേടാന് കഴിയൂ.\nജില്ലാ പദ്ധതി നിര്‍ദേശങ്ങള് കൂടി കണക്കിലെടുത്തു വേണം പ്രാദേശിക സര്‍ക്കാരുകള് അടുത്ത വാര്‍ഷിക പദ്ധതി തയ്യാറാക്കേണ്ടത്. അതിനാല് ഗ്രാമസഭകളും വാര്‍ഡുസഭകളും ചേരുന്നതിനു മുമ്പ് ജില്ലാ പദ്ധതി പൂര്‍ത്തിയാക്കേണ്ടതുണ്ട്. ജില്ലാ പദ്ധതികള് ആസുത്രണ രംഗത്ത് സ്വാഗതാര്‍ഹമായ വലിയ മാറ്റമുണ്ടാക്കും. തദ്ദേശഭരണ സ്ഥാപനങ്ങളുടെയും വിവിധ വകുപ്പുകളുടെയും പദ്ധതികളുടെ ഏകോപനമാണ് ജില്ലാ പദ്ധതിയിലൂടെ ലക്ഷ്യമിടുന്നത്. ഇത്തരം ഏകോപനം വികസനത്തിന്റെ ഫലപ്രാപ്തി വര്‍ദ്ധിപ്പിക്കും. വിവിധ വികസന ഏജന്‍സികള് കൂട്ടായി ഏറ്റെടുക്കുന്ന നിരവധി ഏകോപിത സമഗ്ര പ്രൊജക്ടും ജില്ലകളില് ഉണ്ടാകുമെന്നാണ് പ്രതീക്ഷിക്കുന്നത്.\nസര്‍ക്കാരിന്റെ മാര്‍ഗ്ഗരേഖയ്ക്ക് അനുസൃതമായാണ് ഓരോ മേഖലയുടെയും ജില്ലാ പദ്ധതി തയ്യാറാക്കുന്നതെന്ന് ജില്ലാ ആസുത്രണ സമിതികള് ഉറപ്പാക്കണം. സര്‍ക്കാര് നിശ്ചയിച്ച സമയക്രമം കര്‍ശനമായി പാലിക്കണമെന്നും മുഖ്യമന്ത്രി നിര്‍ദേശിച്ചു.


Asian Junior Athletic Meet ൽ ജിസ്‌ന മാത്യുവിന് സ്വര്‍ണ്ണം\n2k Views by Blive News June 8, 2018, 10:09 am inMain Slider, Sports, Women\nഏഷ്യന് ജൂനിയര് അത്ലറ്റിക് മീറ്റിൽ മലയാളി താരം ജിസ്‌ന മാത്യുവിന് സ്വര്‍ണ്ണം\nഗിഫു: ജപ്പാനില് നടക്കുന്ന ഏഷ്യന് ജൂനിയര് അത്‌ലറ്റിക് മീറ്റിൽ ( Asian Junior Athletic Meet ) മലയാളി താരം ജിസ്ന മാത്യു രാജ്യത്തിന്റെ അഭിമാനതാരമായി. 400 മീറ്ററിൽ സ്വര്‍ണ്ണ മെഡല് നേടിയ ജിസ്ന 53.26 സെക്കന്റിലാണ് ഫിനിഷ് ചെയ്തത്.\nഉഷ സ്‌കൂള് താരമായ ജിസ്‌ന ഒന്നാം സ്ഥാനത്തോടെ സ്വർണ്ണ മെഡലിന് അർഹയായപ്പോൾ ശ്രീലങ്കയുടെ ദില്‍ഷി കുമാരസിംഗ വെള്ളി മെഡൽ നേടി.\nജിസ്നയുടെ സ്വര്‍ണ്ണ മെഡലിനു പുറമെ ഇന്ന് പുരുഷന്മാരുടെ 10000 മീറ്ററില് കാര്‍ത്തിക് കുമാര് വെങ്കലം നേടി. ലോങ്ജംമ്പിൽ പാലക്കാട്ടുകാരനായ എം.ശ്രീശങ്കർ വെങ്കലം സ്വന്തമാക്കി. 7.47 മീറ്റർ ദൂരം ചാടിയാണ് ശ്രീശങ്കർ വെങ്കലം നേടിയത്.\nവനിതകളുടെ 1500 മീറ്ററില് ദുര്‍ഗ പ്രമോദ് വെങ്കല മെഡൽ സ്വന്തമാക്കി. പുരുഷന്മാരുടെ ഷോട്ട് പുട്ടില് ആശിഷ് വെങ്കലം നേടി. പുരുഷന്മാരുടെ 400 മീറ്ററില് ശ്രീലങ്കന് താരങ്ങളാണ് സ്വര്‍ണ്ണവും വെള്ളിയും കരസ്ഥമാക്കിയത്.\nമീറ്റിലെ ആദ്യദിനമായ വ്യാഴാഴ്ച ഹാമര്‍ത്രോയിലെ സ്വര്‍ണ്ണമടക്കം നാല് മെഡലുകള് ഇന്ത്യ സ്വന്തമാക്കിയിരുന്നു. പുരുഷന്മാരുടെ ഹാമർത്രോയിൽ ആശിഷ് ജക്കറാണ് സ്വർണ്ണ മെഡൽ നേടിയത്.\n2016-ലെ ഏഷ്യൻ ജൂനിയർ ചാമ്പ്യൻഷിപ്പിലെ സ്വർണ്ണ മെഡൽ ജേതാവായിരുന്ന ആശിഷ് ഇന്നലെ 76.86 മീറ്റർ ദൂരത്തിൽ എറിഞ്ഞു കൊണ്ട് പുതിയ ദേശീയ റെക്കോർക്ക് കുറിച്ചിരുന്നു. ഇതേ ഇനത്തിൽ ഇന്ത്യൻ താരമായ ഭമീത് സിംഗാണ് ഇന്നലെ വെള്ളി നേടിയത്.\nPrevious article ഏഷ്യന് ഗെയിംസില് പങ്കെടുക്കാൻ ഇന്ത്യന് ഫുട്ബോള് ടീമിന് അനുമതി\nNext article സമൂഹമാധ്യമത്തിൽ ദീപാ നിശാന്തിന് ഭീഷണി; ബിജെപി ഐടി സെല് അംഗം കൂടി അറസ്റ്റിലായി\nസമൂഹമാധ്യമത്തിൽ ദീപാ നിശാന്തിന് ഭീഷണി; ബിജെപി ഐടി സെല് അംഗം കൂടി അറസ്റ്റിലായി


Malayalam movie artistes assoication heading for split - Malayalam Filmibeat\nഅമ്മ പിളര്‍ന്നേയ്ക്കുമെന്ന് സൂചന\nകൊച്ചി: താരനിശയുമായി മുന്നോട്ട് പോകാനുള്ള തീരുമാനത്തെ തുടര്‍ന്ന് താരങ്ങളുടെ സംഘടനയായ അമ്മ പിളരാന് സാധ്യത.\nഅമ്മയുടെ ഭാരവാഹികളാണ് ഫിലിം ചേംബറിന്റെ വിലക്ക് അവഗണിച്ച് താരനിശയുമായി മുന്നോട്ട് പോകാനുള്ള തീരുമാനമെടുത്തതെങ്കിലും സംഘടനയിലെ ഒരു വിഭാഗം താരങ്ങളും ഈ തീരുമാനത്തിനെതിരാണ്. പക്ഷെ സംഘടനയുടെ പ്രമുഖരായ മോഹന്‍ലാല്, ഇന്നസെന്റ്, ജഗദീഷ്, സിദ്ദിഖ്, മധു തുടങ്ങിയവര് തീരുമാനമാണ് എടുത്തിരിയ്ക്കുന്നത്.\nഫിലിം ചേംബറുമായി സഹകരിച്ച് നീങ്ങണമെന്ന അഭിപ്രായക്കാരാണ് ഈ താരങ്ങള്. താരനിശയുമായി മുന്നോട്ട് പോയാല് അമ്മ എന്ന സംഘടന നെടുകെ പിളരാന് സാധ്യതയുണ്ടെന്ന് ഒരു പ്രമുഖ സിനിമാ നിര്‍മ്മാതാവ് അഭിപ്രായപ്പെട്ടു. താരനിശയുമായി മുന്നോട്ട് പോയാല് സിനിമാവിതരണം നിര്‍ത്തിവയ്ക്കുമെന്ന ഫിലിം ചേംബറിന്റെ ഭീഷണിയാണ് പല താരങ്ങളെയും വ്യത്യസ്തനിലപാടിന് പ്രേരിപ്പിയ്ക്കുന്നത്.\nRead more about: amma innocent


പെസ്, നഗൂയിസയുടെ പുതിയ SS22 പാദരക്ഷകളുടെ ശേഖരം | ബെസ്സിയ\nപെസ്, നഗൂയിസയുടെ പുതിയ SS22 പാദരക്ഷകളുടെ ശേഖരം\nമരിയ വാസ്‌ക്വസ് | 15/06/2022 18:00 | ഷൂസ്\nഎന്റെ വാർഡ്രോബിൽ കണ്ടെത്താൻ ഞാൻ ആഗ്രഹിക്കുന്ന സ്പാനിഷ് സ്ഥാപനങ്ങളിലൊന്നാണ് നഗൂയിസ. ബെസ്സിയയിൽ വെച്ച് ഞാൻ അവന്റെ നിർദ്ദേശങ്ങൾ നിങ്ങൾക്ക് കാണിച്ചുതന്നിട്ടുണ്ട്, ഒരുപക്ഷേ ഇത് അവൻ ചെയ്യുന്ന അവസാനത്തെ സമയമായിരിക്കില്ല. അത് തന്നെയാണ് പുതിയതും SS22 പാദരക്ഷകളുടെ ശേഖരം Naguisa വഴി അവൻ എന്നെ വീണ്ടും ബോധ്യപ്പെടുത്തി!\nസ്ഥാപിതമായി പര്യവേക്ഷണം ചെയ്യാനും തകർക്കാനുമുള്ള ക്ഷണമാണ് പെസ്. വെള്ളത്തിലെ സൂര്യന്റെ പ്രതിഫലനങ്ങളിൽ നിന്ന് പ്രചോദനം ഉൾക്കൊണ്ട ഒരു ശേഖരം, മത്സ്യത്തിന്റെ സ്കെയിൽ ടെക്സ്ചറുകളുടെ തെളിച്ചത്തിലും സമുദ്ര ജന്തുജാലങ്ങളുടെ ചില ശ്രദ്ധേയമായ നിറങ്ങളിലും. അങ്ങനെ, കമ്പനി അതിന്റെ ക്ലാസിക്കുകൾ കുറവല്ലാത്ത ഒരു ശേഖരത്തിൽ നിറത്തിന്റെ ഉച്ചാരണങ്ങൾ ഉൾക്കൊള്ളുന്നു.\nഉൽപ്പന്നങ്ങളെ ശ്രദ്ധയിൽപ്പെടുത്തുകയും അവ വളരെ വ്യക്തമായി പ്രദർശിപ്പിക്കുകയും ചെയ്യുന്ന കാമ്പെയ്‌നുകളെ ഞാൻ അഭിനന്ദിക്കുന്നു. അതുകൊണ്ടായിരിക്കാം എനിക്ക് അവരെ ഇത്രയധികം ഇഷ്ടമായത്. സിസിലിയ റെനാർഡിന്റെ ഫോട്ടോകൾ, ഇതിന്റെ സ്‌റ്റൈലിംഗ് സിൽവിയ ഗുട്ടിറസ് കമ്മീഷൻ ചെയ്തു. അവയിൽ നമുക്ക് കമ്പനിയുടെ തുകൽ ചെരിപ്പുകൾ, അതിന്റെ മെടഞ്ഞ ഐക്കണുകൾ, എസ്പാഡ്രില്ലുകൾ എന്നിവയെ അഭിനന്ദിക്കാം; അവയെല്ലാം ദൈനംദിനത്തിനായി രൂപകൽപ്പന ചെയ്യുന്നു.\nഈ പുതിയ ശേഖരത്തിൽ സിഗ്നേച്ചർ ഐക്കണുകൾ തിരിച്ചെത്തി. എന്നിരുന്നാലും, ഇന്ന് കമ്പനി അതിന്റെ കാമ്പെയ്‌നിൽ ഹൈലൈറ്റ് ചെയ്യാൻ ആഗ്രഹിക്കുന്ന ഡിസൈനുകളിൽ ഞങ്ങൾ ശ്രദ്ധ കേന്ദ്രീകരിക്കുന്നു. പർപ്പിൾ ആനിയ ചെരിപ്പിൽ മാക്സി ഇഫക്റ്റ് മെടഞ്ഞ തുകൽ ഫലുവയിൽ, കൂടുതൽ പിന്തുണയ്‌ക്കായി സ്റ്റെപ്പ് മുറിച്ചുകടക്കുന്ന ഒരു സ്‌ട്രാപ്പ് ഉപയോഗിച്ച് കാലിൽ ഉറപ്പിച്ചിരിക്കുന്ന ഇടത്തരം കുതികാൽ കൊണ്ട് മെടഞ്ഞ ഒരു മോഡലും.\nമേൽപ്പറഞ്ഞവയ്‌ക്കൊപ്പം, ബാർബോ അതിന്റെ ബഹുമുഖതയ്‌ക്ക് വേറിട്ടുനിൽക്കുന്നു, ചെമ്മരിയാടിന്റെ തൊലികളുള്ള ടി-ടൈപ്പ് ചെരിപ്പും തുറന്ന കാൽവിരലും കണങ്കാൽ ബക്കിളും. ഒപ്പം ഞണ്ട് ചെരിപ്പുകൾ അമുറയും അലോസയും. ആദ്യത്തെ താഴ്ന്നതും സംയോജിത നിറങ്ങളുള്ളതും; രണ്ടാമത്തേത് മൊത്തം 6,5 സെന്റീമീറ്റർ ഉയരവും മിനുസമാർന്നതുമാണ്.\nഎസ്പാഡ്രില്ലസ് ഈ പുതിയ കാമ്പെയ്‌നിൽ വലിയ പങ്ക് വഹിക്കുക. മഞ്ഞ, ബ്രൗണി, കറുപ്പ് എന്നീ നിറങ്ങളിൽ ലഭ്യമാവുന്ന ചെമ്മരിയാടിന്റെ തൊലിയിൽ വെൽക്രോയും മുറിവുകളുമുള്ള എസ്പാഡ്രില്ലിന്റെ അങ്കോർ നിറത്തിന് അവർ വേറിട്ടുനിൽക്കുന്നു; ബുള്ളോ, ഒന്ന് ബ്ലോക്ക് ഹീൽ ഉള്ള പ്ലാറ്റ്ഫോം ചെരുപ്പ്, കോരികയിൽ മുറിച്ചുകടന്ന മുറിവുകൾ, തുറന്ന കാൽവിരലും കണങ്കാൽ ബക്കിളും.\nനിങ്ങൾക്ക് കൂടുതൽ ക്ലാസിക്ക് എന്തെങ്കിലും ഇഷ്ടമാണോ? എസ്പാഡ്രില്ലെയായ സോക്കിനെ നിങ്ങൾ ഇഷ്ടപ്പെടും "എസ്പാർഡെനിയ"യിൽ നിന്ന് പ്രചോദനം ഉൾക്കൊണ്ട് ഏഴ്-റിബൺ പ്രാദേശിക നൃത്തം; താലിസ്, ഞണ്ടുകളുടെ മാതൃകയിലുള്ള ചെരുപ്പ്, അത് ഞങ്ങളുടെ കവർ ഉൾക്കൊള്ളുന്നു, അത് ഒരു ബക്കിൾ ഉപയോഗിച്ച് സ്റ്റെപ്പിലേക്ക് ക്രമീകരിക്കുന്നു.\nNaguisa-യുടെ SS22 പാദരക്ഷ ശേഖരം നിങ്ങൾക്ക് ഇഷ്ടമാണോ?\nലേഖനത്തിലേക്കുള്ള പൂർണ്ണ പാത: ബെസിയ » ഫാഷൻ » ഷൂസ് » പെസ്, നഗൂയിസയുടെ പുതിയ SS22 പാദരക്ഷകളുടെ ശേഖരം\nപങ്കാളിയെ ആദർശവത്കരിക്കുന്നതിന്റെ അപകടം\nപൂച്ചകൾക്ക്7ജീവനുണ്ടെന്ന് അവർ പറയുന്നത് എന്തുകൊണ്ട്?


പ്രത്യേക മെഡിക്കൽ ക്യാമ്പുകൾ എലിപ്പനി: ഐസൊലേഷൻ വാർഡിൽ കൂടുതൽ രോഗികളെ ചികിത്സിക്കും | Kozhikode | Kerala | Deshabhimani | Monday Sep 3, 2018\nപ്രത്യേക മെഡിക്കൽ ക്യാമ്പുകൾ എലിപ്പനി: ഐസൊലേഷൻ വാർഡിൽ കൂടുതൽ രോഗികളെ ചികിത്സിക്കും\nസ്വന്തം ലേഖികUpdated: Monday Sep 3, 2018\nഎലിപ്പനി വ്യാപകമാവുന്ന സാഹചര്യത്തിൽ മെഡിക്കൽ കോളേജിലെ ഐസൊലേഷൻ വാർഡിൽ കൂടുതൽ രോഗികൾക്ക‌് ചികിത്സാ സൗകര്യമൊരുക്കും. എലിപ്പനി പ്രതിരോധ പ്രവർത്തനങ്ങളെക്കുറിച്ച് മന്ത്രി ടി പി രാമകൃഷ്ണന്റെ അധ്യക്ഷതയിൽ ചേർന്ന അവലോകന യോഗത്തിലാണ‌് തീരുമാനം. നിപാ കാലത്ത‌് ഒരുക്കിയ ഐസൊലേഷൻ വാർഡിലേക്ക‌് എലിപ്പനി ബാധിതരെ മാറ്റിയിരുന്നു. വാർഡിൽ 85 രോഗികളെക്കൂടി ചികിത്സിക്കാനുള്ള സൗകര്യം ലഭ്യമാക്കും. നിലവിൽ 68 പേർക്കുള്ള സൗകര്യമാണുള്ളത്.\nകോഴിക്കോട് ബീച്ച് ആശുപത്രി, വടകര, കൊയിലാണ്ടി, ഫറോക്ക് ആശുപത്രികളിൽ എലിപ്പനി ചികിത്സക്കായി എല്ലാവിധ സൗകര്യങ്ങളും സജ്ജമാക്കിയിട്ടുണ്ട്. കേന്ദ്ര സർക്കാരിന്റെ കുടുംബക്ഷേമ വകുപ്പിൽനിന്ന‌് ജില്ലയിലേക്ക് നിയോഗിച്ച 17 സ്‌പെഷ്യലിസ്റ്റ് ഡോക്ടർമാരുടെ സേവനം ഈ കേന്ദ്രങ്ങളിൽ 15 ദിവസത്തേക്ക് ലഭ്യമാകും. സാമൂഹ്യാരോഗ്യ കേന്ദ്രങ്ങളിൽ വൈകിട്ട് അഞ്ചുവരെ ഒപി പ്രവർത്തിക്കും. കൂടാതെ പുതുതായി പ്രവർത്തനം ആരംഭിച്ച 14 കേന്ദ്രങ്ങളിലും സേവനമുണ്ടാകും. മൂന്ന് മൊബൈൽ മെഡിക്കൽ ക്ലിനിക്കുകൾ കൂടി തുറന്നു. കല്ലുത്താൻ കടവ്, പറയഞ്ചേരി, വെളിയഞ്ചേരി പാടം എന്നിവടങ്ങളിലാണ‌് പുതിയ ക്ലിനിക്കുകൾ.\n16 സാമൂഹ്യ ആരോഗ്യ കേന്ദ്രങ്ങളിലും കോർപറേഷൻ പരിധിയിലും പ്രത്യേക മെഡിക്കൽ ക്യാമ്പുകൾ സംഘടിപ്പിക്കാൻ തീരുമാനിച്ചു. എല്ലാ ദിവസവും വൈകിട്ട് ആറിന‌് കലക്ടറുടെ ചേംബറിൽ പ്രവർത്തനങ്ങളുടെ അവലോകന യോഗം നടത്തും. സ്വകാര്യ ആശുപത്രികളിൽ എലിപ്പനി ചികിത്സക്കെത്തുന്നവരുടെ റിപ്പോർട്ട് ഡിഎംഒ ഓഫീസിൽ ലഭ്യമാക്കാൻ വേണ്ട നടപടി സ്വീകരിച്ചിട്ടുണ്ട്. മെഡിക്കൽ ക്യാമ്പുകളിൽ സ്വകാര്യ ആശുപത്രികളുടെ പങ്കാളിത്തം ഉറപ്പാക്കും. എലിപ്പനി പ്രതിരോധ മരുന്നായ ഡോക്‌സി സൈക്ലിൻ രോഗസാധ്യതാ മേഖലകളിൽ ജോലി ചെയ്യുന്നവർ നിർബന്ധമായും കഴിക്കണം. രോഗ ലക്ഷണങ്ങളായ പനി, ശരീര വേദന, കണ്ണിന് ചുവപ്പ് തുടങ്ങിയവയുണ്ടായാൽ സ്വയം ചികിത്സ നടത്താതെ അടുത്തുള്ള ആരോഗ്യ കേന്ദ്രത്തിൽ ചികിത്സ തേടണം. 24 മണിക്കൂറും പ്രവർത്തിക്കുന്ന കൺട്രോൾ റൂം ഡിഎംഒ ഓഫീസിൽ പ്രവർത്തിക്കുന്നുണ്ട്. ഫോൺ: 0495 2376100.\nകലക്ടർ യു വി ജോസ്, ഡിഎംഒ ഡോ. വി ജയശ്രീ, മെഡിക്കൽ കോളേജ് പ്രിൻസിപ്പൽ ഡോ. വി ആർ രാജേന്ദ്രൻ, സൂപ്രണ്ട് ഇൻ ചാർജ് ഡോ. സുനിൽ കുമാർ, കോർപറേഷൻ ഹെൽത്ത് ഓഫീസർ ഡോ. ആർ എസ് ഗോപകുമാർ, ഡോ. ലൈലാബി, ഡോ. ശ്രീനാഥ്, ഡിപിഒ ഡോ. എ നവീൻ തുടങ്ങിയവർ പങ്കെടുത്തു.


മ്യാൻമറിൽ ജീവകാരുണ്യ പ്രവർത്തകനെ തീ കൊളുത്തി കൊന്നു - Express Kerala\nയാങ്കൂൺ: മ്യാൻമറിൽ പട്ടാള ഭരണകൂടത്തിനെതിരായ പ്രതിഷേധത്തിന് നേതൃത്വം നൽകിയ സാംസ്‌കാരിക പ്രവർത്തകനെ പെട്രോൾ ഒഴിച്ച് തീ കൊളുത്തി കൊന്നു. കവിയും ജീവകാരുണ്യപ്രവർത്തകനും മുതിർന്ന രാഷ്ട്രീയ പ്രവർത്തകനുമായ സെയിൻ വിൻ ആണ് കൊല്ലപ്പെട്ടത്. പട്ടാള അട്ടിമറിക്ക് പിന്നാലെ സജീവ പ്രതിഷേധങ്ങൾ നടന്ന സാംഗ്യാങ് മേഖലയിലെ മൊണീവയിലാണ് സംഭവം. സൈനിക ഭരണകൂടത്തിനെതിരായ പ്രതിഷേധങ്ങൾക്ക് നേതൃത്വം നൽകുന്ന നാഷണൽ ലീഗ് ഫോർ ഡെമോക്രസിയുടെ സജീവ അനുയായി ആയിരുന്നു അറുപതുകാരനായ സെയിൻ വിൻ.\nസൈനിക നടപടിയെ തുടർന്ന് വീട് വിട്ടൊഴിഞ്ഞവരെ സഹായിക്കാൻ ധനശേഖരണം നടത്തുന്നതിലും വീടുകൾ കയറി ക്യാമ്പെയ്ൻ സംഘടിപ്പിക്കുന്നതിലും നേതൃത്വം നൽകിയ വ്യക്തിയാണ് സെയിൻ വിൻ. ഈ പ്രവർത്തനങ്ങൾക്കിടെയാണ് അജ്ഞാതരായ അക്രമികൾ പെട്രോൾ തലയിലൂടെ ഒഴിച്ച് തീ കൊളുത്തിയതെന്ന് ദൃക്‌സാക്ഷികൾ വെളിപ്പെടുത്തി. അക്രമികളോട് പിന്തിരിയാൻ ആവശ്യപ്പെട്ട് ഇവർ ബഹളം കൂട്ടിയെങ്കിലും അവർ തയ്യാറായില്ല.\nഗുരുതരമായി പൊളളലേറ്റ സെയിൻ വിന്നിനെ മൊണീവയിലെ ജനറൽ ആശുപത്രിയിൽ പ്രവേശിപ്പിച്ചെങ്കിലും ജീവൻ രക്ഷിക്കാനായില്ല. ശരീരമാസകലം ഇദ്ദേഹത്തിന് പൊളളലേറ്റിരുന്നു. പട്ടാള ഭരണകൂടമാണ് ഇതിന് പിന്നിലെന്ന് പ്രതിഷേധക്കാർ ആരോപിച്ചു.


തിരുവനന്തപുരം: അംഗീകൃത ഹോമുകളില് കഴിയുന്ന കുട്ടികളെ സര്ക്കാര് ധനസഹായത്തോടു കൂടി ബന്ധുക്കള്ക്ക് പോറ്റി വളര്ത്താന് കഴിയുന്ന കിന്ഷിപ്പ് ഫോസ്റ്റര് കെയര് പദ്ധതി നടപ്പിലാക്കുന്നതിന് ആദ്യഘട്ടമായി 84 ലക്ഷം രൂപയുടെ ഭരണാനുമതി നല്കിയതായി ആരോഗ്യ മന്ത്രി കെ.കെ. ശൈലജ ടീച്ചര്. ബാലനീതി നിയമപ്രകാരം രജിസ്റ്റര് ചെയ്തിട്ടുള്ള 817 സ്ഥാപനങ്ങളില് 25,484 കുട്ടികളാണ് താമസിച്ചു വരുന്നത്. സ്ഥാപനത്തില് നില്ക്കുന്ന മിക്ക കുട്ടികള്ക്കും ബന്ധുക്കളുടെ കൂടെ നില്ക്കണമെന്നാണ് ആഗ്രഹം. എന്നാല് സാമ്പത്തികമായി അങ്ങേയറ്റം പരിതാപകരമായ അവസ്ഥയിലാണ് മിക്ക കുട്ടികളുടേയും ബന്ധുക്കള്. സാമ്പത്തികമായുള്ള More\nBy Blive News Sat,6Jul 2019


ചില്ലയുടെ സർഗവേദിയിൽ സഹവായനക്കാരോട് യാത്ര ചോദിച്ച് മുരളീധരൻ- Chilla sargavdei muralidharan speech riyadh\nസംസ്ഥാനത്ത് കാലവര്‍ഷം ശക്തിപ്പെട്ടു; അഞ്ച് ജില്ലകളില് റെഡ് അലര്‍ട്ട്\nശിവരഞ്ജിത്ത് കൈചൂണ്ടി കാണിച്ചു; ചവറ്റുകൂനയില് നിന്നും അഖിലിനെ കുത്തിയ കത്തി കണ്ടെത്തി\nChilla Sargavdei Muralidharan Speech Riyadh\nചില്ല സർഗവേദിയിൽ ആർ.മുരളീധരൻ സഹവായനക്കാരോട് യാത്ര ചോദിച്ച് സംസാരിക്കുന്നു\nആനന്ദിന്റെ 'സംവാദം' എന്ന കഥാപുസ്തകം അവതരിപ്പിച്ചുകൊണ്ട് ജയചന്ദ്രൻ നെരുവമ്പ്രം ചില്ലയുടെ ഡിസംബർ വായനയ്ക്ക് തുടക്കം കുറിച്ചു\nറിയാദ്: പുസ്തകവായനാനുഭവവും സംവാദവും നിറഞ്ഞ ചില്ലയുടെ സർഗവേദിയിൽ സാംസ്കാരിക-മനുഷ്യാവകാശ പ്രവർത്തകനായ ആർ.മുരളീധരൻ സഹവായനക്കാരോട് യാത്ര ചോദിച്ചു. റിയാദിലെ മലയാളികൾക്കിടയിൽ സാംസ്കാരികമായും മനുഷ്യാവകാശപരമായുമുള്ള വിഷയങ്ങളിൽ ഇടപെട്ടിരുന്ന ആർ.മുരളീധരന്റെ മറുനാടൻ ജീവിതത്തിന് ഉചിതമായ ആദരമാണ് ചില്ല ആവിഷ്കരിച്ചത്.\nആനന്ദിന്റെ ‘സംവാദം’ എന്ന കഥാപുസ്തകം അവതരിപ്പിച്ചുകൊണ്ട് ജയചന്ദ്രൻ നെരുവമ്പ്രം ചില്ലയുടെ ഡിസംബർ വായനയ്ക്ക് തുടക്കം കുറിച്ചു. ജോർജ്ജ് ഓർവെലിന്റെ ‘അനിമൽ ഫാം’ എന്ന നോവലിന്റെ വായന ഇഖ്ബാൽ കൊടുങ്ങല്ലൂർ നടത്തി. പ്രദീപൻ പാമ്പിരിക്കുന്ന് രചിച്ച ‘എരി’ എന്ന നോവലിന്റെ വായനാനുഭവം അനിത നസീം പങ്കിട്ടു. അരവിന്ദ് അഡിഗയുടെ ആദ്യ നോവലായ ‘ദി വൈറ്റ് ടൈഗർ’ അഖിൽ ഫൈസലും, ഓഷോയുടെ ‘അവൻ തുറന്നരഹസ്യമാകുന്നു’ എന്ന പുസ്തകം കൊമ്പൻ മൂസയും അവതരിപ്പിച്ചു.\n‘ചില്ല’യിലൂടെ ഉണ്ടായ വായനാനുഭവങ്ങളും സാമൂഹിക-സാംസ്കാരിക രംഗത്തെ തന്റെ അനുഭവങ്ങളും വിവരിച്ചുകൊണ്ടാണ് ആർ.മുരളീധരൻ വായനക്കൂട്ടത്തിനോട് യാത്ര പറഞ്ഞത്. എം.ഫൈസൽ, ബീന, വിപിൻ, പ്രിയ സന്തോഷ്, ലീന, നൗഫൽ പൂവക്കുറിശ്ശി, നജ്മ നൗഷാദ്, സീബ അനിരുദ്ധൻ, അബ്ദുല്ലത്തീഫ് മുണ്ടരി, ഷമീം തളാപ്രത്ത്, റഫീഖ് പന്നിയങ്കര, ഡാർലി തോമസ്, നിബു വർഗീസ് എന്നിവർ സംസാരിച്ചു. ആർ.മുരളീധരന് ചില്ലയുടെ ഉപഹാരമായ പുസ്തകം നൗഷാദ് കോർമത്ത് കൈമാറി.\nഷാരൂഖിനെ പിടിച്ചു വലിച്ച് ആരാധകൻ; ഞെട്ടിപ്പോയി കിങ് ഖാൻ


പ്രാണയില് നിത്യാമേനോന് നായികയായും ഗായികയായും എത്തുന്നു - India News 24\nപ്രാണ സിനിമയില് നിത്യമേനോന് ഒരു ഗാനം ആലപിക്കുന്നു. ലോകപ്രശസ്തനായ ജാസ് വിദഗ്ദ്ധന് ലൂയി ബാങ്ക്‌സ് ഗാനങ്ങള് ചിട്ടപ്പെടുത്തുന്നു എന്നതാണ് ഇതിന്റെ മറ്റൊരു പ്രത്യേകത. ഗായികയായ ശില്‍പ്പാരാജ് എന്‍ടൈറ്റിലിലും മറ്റൊരു ഗാനവും അലപിക്കുന്നുണ്ട്. എന്ന് നിന്റെ മൊയ്തീനിലെ ശാരദാംബരം എന്ന പാട്ട് പാടി ഏറെ ശ്രദ്ധ പിടിച്ചു പറ്റിയിട്ടുണ്ട് ശില്‍പ്പ.ദക്ഷിണേന്ത്യയിലെ അതിമനോഹരമായ ഒരു ഹില്‍സ്റ്റേഷനില് നടക്കുന്ന ഉദ്വേഗജനകമായ ഈ ത്രില്ലര് സിനിമസംവിധാനം ചെയ്യുന്നത് വി.കെ. പ്രകാശാണ് .\nനാല് ഭാഷകളില് പുറത്തിറങ്ങുന്ന പ്രാണയുടെ ഹിന്ദി, മലയാളം ട്രെയിലറുകള് പുറത്തിറക്കി.ദുബായിലെ ബുര്‍ജ് അല് അറബില് വെച്ച് ചിത്രത്തിന്റെ പ്രൊഡ്യൂസര്‍മാരില് ഒരാളായ സുരേഷ് രാജ് ആണ് ഫസ്റ്റ് ലുക്ക് പോസ്റ്റര് റിലീസ് ചെയ്തത് .ചിത്രത്തിലെ കേന്ദ്ര കഥാപാത്രത്തെ അവതരിപ്പിക്കുന്നത് നിത്യമേനോനാണ്. പ്രേക്ഷകര്‍ക്ക് ഒരു പുതിയ ശ്രവ്യ-ദൃശ്യാനുഭവം സമ്മാനിക്കുന്ന ചിത്രത്തിന്റെ ക്യാമറ ചലിപ്പിച്ചിരിക്കുന്നത് പി.സി. ശ്രീറാം. ഓസ്‌കാര് ജേതാവ് റസൂല് പൂക്കുട്ടി സിങ്ക് സൗണ്ട് ഫോര്‍മാറ്റിലൂടെ ശബ്ദലേഖനം നടത്തുന്നു. ലോകപ്രശസ്തനായ ജാസ് വിദഗ്ദ്ധന് ലൂയി ബാങ്ക്‌സിന്റെതാണ് സംഗീതം.\nമലയാളം,ഹിന്ദി,തെലുങ്ക്, കന്നഡ എന്നീ നാലു ഭാഷകളിലായി നിര്‍മ്മിച്ച പ്രാണ ഒരേസമയം ഇന്ത്യയിലും വിദേശത്തുമായി ഓഗസ്റ്റ് മാസം റിലീസ് ചെയ്യും.അമേരിക്കന് മലയാളികളുടെ നേതൃത്വത്തില് എസ്. രാജ് പ്രൊഡക്ഷന്‍സിന്റെയും റിയല് സ്റ്റുഡിയോയുടേയും ബാനറില് സുരേഷ് രാജ്, പ്രവീണ് കുമാര്, അനിത രാജ് എന്നിവര് ചേര്‍ന്ന് നിര്‍മ്മിച്ച ചിത്രത്തിന്റെ എക്‌സിക്യൂട്ടീവ് പ്രൊഡ്യൂസര് റ്റെജി മണലേല്. കഥ,തിരക്കഥ,സംഭാഷണം രാജേഷ് ജയരാമന്റെതാണ്. എഡിറ്റര് സുനില് എസ്.പിള്ള, കലാസംവിധാനം ബാവ, വസ്ത്രാലങ്കാരം ദീപാലി, സ്റ്റില്‍സ് ശ്രീനാഥ് എന്. ഉണ്ണികൃഷ്ണന്, ഡിസൈന്‍സ് വിന്‍സി രാജ്, പ്രൊഡക്ഷന് കണ്‍ട്രോളര് ബാദുഷ, പബ്ലിക് റിലേഷന്‍സ് മഞ്ജു ഗോപിനാഥ്. രതീഷ് വേഗയാണ് പ്രാണയുടെ ടൈറ്റില് സോങ്ങ് ചെയ്തിരിക്കുന്നത്.


SAJEEV PAZHOOR ON HIS CREATIVE VENTURES IN THE WAKE OF WINNING NATIONAL AWARD | എങ്ങനെയൊക്കെയോ അങ്ങ് സംഭവിച്ചു; അങ്ങനെയാണ് എനിക്ക് തോന്നുന്നത്; 'തൊണ്ടിമുതലിനും ദൃക്‌സാക്ഷിക്കും' തിരക്കഥാ രചനയ്ക്ക് സംസ്ഥാന പുരസ്‌കാരത്തിന് പിന്നാലെ ദേശീയ പുരസ്‌കാരവും കിട്ടുമ്പോൾ അമിതാഹ്ലാദങ്ങളില്ല; മൂന്നാറിലെ തണുപ്പിൽ എഴുത്തിന്റെ തിരക്കിൽ നിന്ന് പുരസ്‌കാരച്ചൂടിലേക്ക് ഇറങ്ങി സജീവ് പാഴൂർ - MarunadanMalayali.com\nApril 13, 2018 | 06:27 PM IST | Permalink\nമൂന്നാർ: സന്തോഷ വാർത്ത വരുമ്പോൾ സജീവ് തലസ്ഥാനത്തില്ല. ഒരാഴ്ചയായി അവധിയിലാണ്. മൂന്നാറിലെ തണുപ്പിൽ എഴുത്തിന്റെ തിരക്കുകളിലായിരുന്നു സജീവ് പാഴൂർ. സംസ്ഥാന പുരസ്‌കാരത്തിന് പിന്നാലെ ദേശീയ പുരസ്‌കാരവും. തൊണ്ടി മുതലും ദൃക്്‌സാക്ഷിയും ചിത്രത്തിന്റെ തിരക്കഥാ രചനയ്ക്ക് ദേശീയ പുരസ്‌കാരം കിട്ടിയപ്പോഴും അമിതാഹ്ലാദങ്ങളില്ല. എങ്ങനെയൊക്കെയോ അങ്ങനെ സംഭവിച്ചു. സജീവ് മറുനാടൻ മലയാളിയോട് പറഞ്ഞു.ഞാൻ ഹൈറേഞ്ചിൽ നിന്ന് ഇറങ്ങുകയാണ്, സജീവ് പറഞ്ഞുനിർത്തി.\nവടക്കൻ സെൽഫി സംവിധാനം ചെയ്ത പ്രജിത്തിന്റെ പുതിയ ചിത്രത്തിന്റെ തിരക്കഥാ രചനയ്ക്കായാണ് സജീവ് മൂന്നാറിലെത്തിയത്. ദിലീപ് നായകനാകുന്ന നാദിർഷാ സംവിധാനം ചെയ്യുന്ന ചിത്രത്തിന്റെ തിരക്കഥ ഒരുക്കിയതും സജീവാണ്. നേരത്തെ ഷാജി. എൻ .കരുണിന്റെ സ്വപാനത്തിന്റെ സഹഴുത്തുകാരനായും സജീവ് പ്രവർത്തിച്ചു. ടെലിവിഷൻ മേഖലയിൽ ഒരുക്കിയ പല ഹ്രസ്വ ച്ിത്രങ്ങളും പുരസ്‌കാരങ്ങൾ വാരിക്കൂട്ടി.\nമൂന്ന് വർഷം മുമ്പ് സജീവ് തന്നെ സംവിധാനം ചെയ്യാനായാണ് തൊണ്ടിമുതലും ദൃക്‌സാക്ഷിയും എഴുതിയത്. 'പൊന്മുട്ടൈ' എന്ന പേരിൽ തമിഴിലും മലയാളത്തിലുമായി ചെയ്യാനായിരുന്നു ആലോചന. പാലക്കാട് -തമിഴ്‌നാട് അതിർത്തിയിലുള്ള ഗ്രാമം പശ്ചാത്തലാമക്കി ഇന്ദ്രൻസും ഉർവശിയും ദമ്പതി കഥാപാത്രങ്ങളായാണ് ആദ്യം ആലോചിച്ചത്. എന്നാൽ, ചെറിയ ബജറ്റിൽ ചെയ്യാൻ ആലോചിച്ച ചിത്രം പിന്നീട് വിപുലമാവുകയും ദിലീഷ് പോത്തൻ സംവിധായക സ്ഥാനത്തേക്ക് വരികയും ചെയ്തു. മഹേഷിന്റെ പ്രതികാരം ചെയ്ത് ദിലീഷ് തിളങ്ങി നിൽക്കുന്ന സമയത്ത് സജീവിന് എന്ത് എതിർപ്പ്? ലൊക്കേഷൻ പാലക്കാട് നിന്ന് മാറി കാസർകോട്ടേക്ക് മാറ്റി.ഫഹദും, സുരാജും, നിമിഷയും, രാജീവ് രവിയും ഒകകെ പ്രോജക്റ്റിന്റെ ഭാഗമായി.\nതിരക്കഥാരചന ഒറ്റയ്ക്കിരുന്ന എഴുതുന്നുവെന്നതിനേക്കാൾ കൂട്ടായ ചർച്ചയിലൂടെ സർഗാത്മകമായി വിരിയിച്ചെടുക്കുന്ന സമ്പ്രദായത്തോടും ചേർന്നു നിൽക്കാൻ ഇഷ്ടമാണ് സജീവ്.ഇന്ത്യൻ സാഹചര്യത്തിൽ എവിടെ വേണമെങ്കിലും ഇണങ്ങുന്നതാണ് തൊണ്ടിമുതലിന്റെ കഥ. കൗശലക്കാരനായ കള്ളൻ ഇങ്ങനെയൊരു പൊലീസ് സ്റ്റേഷനിൽ എത്തിയാൽ സംഭവിക്കാവുന്ന റിയലിസറ്റിക്കായ കഥ.അത് ചലച്ചിത്രമായപ്പോൾ അഭിനേതാക്കളുടെയും, സംവിധായകന്റെയും മികവിൽ കൂടുതൽ തിളങ്ങി.തിരക്കഥ മിനുക്കിയെടുക്കുന്നതിൽ ക്രിയേറ്റീവ് ഡയറക്ടർ ശ്യാം പുഷ്‌കരന്റെ പങ്കും എടുത്തു പറയുന്നു സജീവ്.\nനേരത്തെ ഓഫ്ബീറ്റ് ചിത്രങ്ങളുടെ ആളായാണ് സജീവ് അറിയപ്പെട്ടത്. ആർ.ശരത്തിന്റെ സ്വയം, ഷാജി.എൻ.കരുണിന്റെ സ്വപാനം എന്നിവ കൊമേഴ്‌സ്യൽ വിജയങ്ങളായില്ല. മഴവില്ലിന്റെ വീട് എന്ന പേരിൽ കുട്ടികൾക്ക് വേണ്ടിയുള്ള ഒരു സിനിമയ്ക്കായി ഷാജി എൻ കരുണിന് വേണ്ടി സ്‌ക്രിപ്റ്റ് എഴുതിയിരുന്നു.അതുസിനിമയാകുമെന്നാണ് പ്രതീക്ഷ.\nസംസ്ഥാന പുരസ്‌കാരം കിട്ടിയ 'അഗ്‌നിസാക്ഷിയുടെ സാക്ഷി', എംകെ അർജുനൻ മാസ്റ്ററെക്കുറിച്ചുള്ള 'സംഗീതം എംകെ അർജുനൻ' എന്നിവയടക്കം 75-ഓളം ഡോക്യുമെന്ററികൾ ഇതുവരെ ചെയ്തു. കൂടുതലും സർക്കാർ പ്രോജക്ടുകളായിരുന്നു. കേരളത്തിന്റെ ഉണർത്തുപാട്ട് എന്ന പേരിൽ 12-ഓളം ഡോക്യുമെന്ററികൾ ചെയ്തിട്ടുണ്ട്.ദേശാഭിമാനിയിൽ ജോലി ചെയ്യുന്ന കാലത്താണ് ഈ സൃഷ്ടികളൊക്കെ. ചെറുകഥാ രചയിതാവ് കൂടിയായ അദ്ദേഹത്തിന് സിനിമയുടെ തിരക്ക് മൂലം ഇപ്പോൾ അതിന് സാധിക്കുന്നില്ലല്ലോ എന്ന സങ്കടവുമുണ്ട്.\nരണ്ട് പഠനങ്ങളും ചെയ്തുകൊണ്ടിരിക്കുന്നു. യോഗക്ഷേമ സഭയുടെ ഭാഗമായി നവോത്ഥാന പ്രസ്ഥാനത്തിന്റെ മുൻനിരയിലുണ്ടായിരുന്ന നമ്പൂതിരി സ്ത്രീകളെ കുറിച്ചുള്ള ഒരു പുസ്തകം പണിപ്പുരയിലാണ്. പിആർഡിയിൽ അസിസ്റ്റന്റ് കൾച്ചറൽ ഡവലപ്‌മെന്റ് ഓഫീസറായാണ് സജീവ് ഇപ്പോൾ ജോലി ചെയ്യുന്നത്.\nഷോട്ട് ഫിലിമുകൾ ചെയ്യുന്നുണ്ടെങ്കിലും ഫീച്ചർ ഫിലിമുകളുടെ സംവിധാനം തൽക്കാലം ആലോചിക്കുന്നില്ല. കുറെ കഥകൾ ചെയ്ത് കുറച്ച് കഴിയട്ടെ കാര്യങ്ങൾ എന്നാണ് സജീവിന്റെ ഭാവം.ഏതായാലും ഇപ്പോൾ തിരക്കഥാരചനയുടെ തിരക്കിലാണ്. മൂന്നാറിലെ തണുപ്പിൽ നിന്ന് ദേശീയ പുരസ്‌കാരത്തിന്റെ ചൂടിലേക്ക് ഇറങ്ങുകയാണ്.


പ്രകോപനപരമായ മുദ്രാവാക്യം; കുട്ടിയും പിതാവും കസ്റ്റഡിയിൽ » Newsthen\nപ്രകോപനപരമായ മുദ്രാവാക്യം; കുട്ടിയും പിതാവും കസ്റ്റഡിയിൽ\nആലപ്പുഴ: പോപ്പുലർ ഫ്രണ്ട് റാലിയിൽ മതവിദ്വേഷ മുദ്രാവാക്യം വിളിച്ച കുട്ടിയും പിതാവും പോലീസ് കസ്റ്റഡിയിൽ.മുദ്രവാക്യം കുട്ടി സ്വയം വിളിച്ചതാണെന്നും ആരും പഠിപ്പിച്ചതല്ലെന്നും പിതാവ് അസ്‌കര് ലത്തീഫ് പറഞ്ഞു.\nമുൻപും പലതവണ മുദ്രാവാക്യം വിളിച്ചിട്ടുണ്ടെന്നും അതില് തെറ്റ് തോന്നുന്നില്ലെന്നും ഒരു മതത്തിനെതിരെയും പരാമര്‍ശം നടത്തിയിട്ടില്ലെന്നും സംഘപരിവാറിനെതിരെ മുഴക്കിയ മുദ്രാവാക്യമാണ് അതെന്നും ചെയ്തതില് തെറ്റില്ലെന്നും പിതാവ് മാധ്യമപ്രവര്‍ത്തകരോട് പ്രതികരിച്ചു.\n“അഭിഭാഷകന്റെ നിര്‍ദ്ദേശമനുസരിച്ച് വന്നതാണ്. ഒളിവിലായിരുന്നില്ല. ടൂര് പോയതാണ്. മുദ്രാവാക്യം വിളിക്കുമ്ബോള് മകനോടൊപ്പം ഉണ്ടായിരുന്നു.ഇതിനു മുന്‍പ് വിളിച്ചിട്ടുള്ളതാണല്ലോ. എന്‍ആര്‍സി സമരത്തില് വിളിച്ചതാണ്. സംഭവത്തില് തെറ്റില്ല. സംഘപരിവാറിനെതിരെ മുഴക്കിയ മുദ്രാവാക്യമാണ്. ഹിന്ദുമതത്തിനെയോ കൃസ്ത്യന് മതത്തിനെതിരെയോ ഒന്നും പറഞ്ഞിട്ടില്ല. സംഘപരിവാറിനെതിരെ മുഴക്കിയ മുദ്രാവാക്യമാണ്. ഇതില് എന്താണ് പ്രശ്‌നമെന്ന് മനസ്സിലാവുന്നില്ല.”- കുട്ടിയുടെ പിതാവ് പ്രതികരിച്ചു.\nഅതേസമയം ‘വിളിച്ച മുദ്രാവാക്യങ്ങളുടെ അര്‍ഥം അറിയില്ലെന്ന് കുട്ടിയും പ്രതികരിച്ചു. ആരും വിളിക്കാന് പറഞ്ഞതല്ല. സ്വയം തോന്നി വിളിച്ചതാണ് എന്.ആര്.സിയുടെ പരിപാടിയില് നിന്നാണ് മുദ്രാവാക്യം വിളിക്കാന് പഠിച്ചതെന്നും കുട്ടി പറഞ്ഞു.\nകസ്റ്റഡിയിലെടുത്ത അസ്കറിനെ ഉടനെ ആലപ്പുഴയിലേക്ക് കൊണ്ട് പോകും. പൊലീസ് സംഘം കൊച്ചി പള്ളുരുത്തിയിലെ ഇവരുടെ വീട്ടിലെത്തിയാണ് കസ്റ്റഡിയിലെടുത്തത്. കുട്ടിയെ കൗണ്‍സിലിങിന് വിധേയമാക്കുമെന്നാണ് കരുതുന്നത്. മുദ്രാവാക്യം വിളിച്ചതില് കേസെടുത്തതിന് പിന്നാലെ കുട്ടിയേയും മാതാപിതാക്കളേയും കാണാതായിരുന്നു. ടൂറിലായിരുന്നുവെന്നും ഇതിനിടയിലാണ് കേസെടുത്ത വിവരം അറിയുന്നതെന്നുമാണ് കുട്ടിയുടെ മാതാപിതാക്കള് നല്‍കുന്ന വിശദീകരണം.\nനമ്മുടെ നാട് നശിപ്പിക്കാൻ ആരെയും അനുവദിക്കരുത്; ഏത് സംഘടനയുടെ പേരിലായാലും!!


എന്താണ് സാമ്പത്തിക സർവേ? എപ്പോൾ, എവിടെ വായിക്കും? - Malayalam Goodreturns\n» എന്താണ് സാമ്പത്തിക സർവേ? എപ്പോൾ, എവിടെ വായിക്കും?\nPublished: Friday, January 31, 2020, 8:36 [IST]\nധനമന്ത്രിയുടെ ഉപദേഷ്ടാക്കൾ തയ്യാറാക്കി കേന്ദ്ര ബജറ്റിന് ഒരു ദിവസം മുമ്പ് പാർലമെന്റിൽ അവതരിപ്പിക്കുന്ന വാർഷിക രേഖയാണ് സാമ്പത്തിക സർവേ. മുഖ്യ സാമ്പത്തിക ഉപദേഷ്ടാവ് കൃഷ്ണമൂർത്തി സുബ്രഹ്മണ്യനാണ് സാമ്പത്തിക സർവേ തയ്യാറാക്കിയിരിക്കുന്നത്. ബജറ്റ് സമ്മേളനം ആരംഭിച്ചതിന് ശേഷം പാർലമെന്റിൽ അവതരിപ്പിക്കുന്ന ആദ്യത്തെ രേഖയായിരിക്കും സാമ്പത്തിക സർവേ. ഉച്ചയ്ക്ക് 12: 30 ഓടെ സാമ്പത്തിക സർവ്വേ റിപ്പോർട്ട് റിലീസ് ചെയ്യുമെന്നാണ് കരുതുന്നത്. ധനമന്ത്രാലയത്തിന്റെ ബജറ്റ് പോർട്ടലിൽ റിപ്പോർട്ട് ലഭ്യമാകും.\nകഴിഞ്ഞ 12 മാസത്തെ ഇന്ത്യൻ സമ്പദ്‌വ്യവസ്ഥയിലെ സംഭവവികാസങ്ങളുടെ അവലോകനമാണ് സാമ്പത്തിക മന്ത്രാലയത്തിന്റെ പ്രധാന രേഖയായ സാമ്പത്തിക സർവേ. സർവേ പ്രധാനമായും രാജ്യത്ത് നടക്കുന്ന പ്രധാന വികസന പരിപാടികളിലെ പ്രകടനത്തിന്റെ ഒരു സംഗ്രഹമാണ്. കൂടാതെ സർക്കാരിന്റെ നയ സംരംഭങ്ങളെയും ഹ്രസ്വ മുതൽ ഇടത്തരം കാലയളവിലെ സമ്പദ്‌വ്യവസ്ഥയുടെ സാധ്യതകളെയും റിപ്പോർട്ടിൽ എടുത്തുകാണിക്കുന്നു.\nഇന്ന് അവതരിപ്പിക്കാനിരിക്കുന്ന സാമ്പത്തിക സർവേയിൽ വലിയ വിഭാഗമായ കർഷകരുടെ ദുരിതങ്ങൾക്ക് പരിഹാരം കാണാൻ കഴിയുന്ന നടപടികളുണ്ടാകും. ഉൽ‌പ്പന്നങ്ങൾ‌ക്ക് ലഭിക്കുന്ന കുറഞ്ഞ വില, വലിയ വായ്‌പകൾ, കുറഞ്ഞ വരുമാനം തുടങ്ങിയവയാകും റിപ്പോർട്ടിൽ പ്രതിപാദിക്കുക.\n2018 ൽ അന്നത്തെ ധനമന്ത്രി അരുൺ ജെയ്റ്റ്‌ലി പാർലമെന്റിൽ അവതരിപ്പിച്ച സാമ്പത്തിക സർവേയിൽ ലിംഗപരമായ പ്രശ്നങ്ങൾക്കാണ് പ്രാധാന്യം നൽകിയത്. ലിംഗസമത്വം അന്തർലീനമായ ഒരു ബഹുമുഖ പ്രശ്‌നമാണെന്ന് സർവേ കണക്കിലെടുത്തിരുന്നു.\nRead more about: economic survey budget 2020 ബജറ്റ് 2020 സാമ്പത്തിക സർവ്വേ\nThe Economic Survey is an annual report prepared by the advisers of the finance minister and presented to parliamentaday before the union budget. Read in malayalam


ജി.എസ്.ടി; വന് കമ്പനികള് ലാഭം കൊയ്യും, ഭക്ഷ്യോല്‍പന്നങ്ങള്‍ക്ക് വില കുറയും • Suprabhaatham\nMay 19, 2017 | 5:50 pm IST\nസ്വാതന്ത്ര്യത്തിനു ശേഷമുള്ള രാജ്യത്തെ ഏറ്റവും വലിയ നികുതി പരിഷ്‌കരണത്തിന് അന്തിമ രൂപമായി. ജമ്മു കശ്മീരിലെ ശ്രീനഗറില് ഇന്നലെയും ഇന്നുമായി ചേര്‍ന്ന ജി.എസ്.ടി കൗണ്‍സില് യോഗത്തിലാണ് നികുതി സ്ലാബുകള് സംബന്ധിച്ച നിര്‍ണയം നടത്തിയത്. രണ്ടാം ദിനം ഒരു കാര്യം വ്യക്തമായി, രാജ്യത്തെ സ്റ്റീല് നിര്‍മാതാക്കള്‍ക്കും സാനിറ്ററിവെയര്, എയര്‍കണ്ടീഷന് നിര്‍മാതാക്കള്‍ക്കും ഏറെ ഗുണം ചെയ്യുന്ന രൂപത്തിലാണ് നികുതി പരിഷ്‌കരണം.\nസ്റ്റീല് നിര്‍മാതാക്കള്‍ക്ക് ഇരുമ്പയിര്, കല്‍ക്കരി എന്നിവ അഞ്ചു ശതമാനം നികുതി കുറച്ചുനല്‍കും. ജെ.എസ്.ഡബ്യു സ്റ്റീല്, വേദാന്ത, ടാറ്റ സ്റ്റീല്, ഹിന്‍ഡാല്‍കോ എന്നീ കമ്പനികള്‍ക്ക് ഇത് ഏറെ ഗുണം ചെയ്യും. സിമന്റിനും വില കൂടാന് സാധ്യതയുണ്ട്.\nപാല്, പഴയങ്ങള്, പച്ചക്കറികള്, ഭക്ഷ്യോല്‍പ്പന്നങ്ങള്, ധാന്യങ്ങള്, പഞ്ചസാര, ചായപ്പൊടി, കാപ്പി, ഭക്ഷ്യ എണ്ണ, മധുരം തുടങ്ങിയവയ്ക്ക് ഏറ്റവും ചെറിയ നികുതി സ്ലാബായ അഞ്ചു ശതമാനമായിരിക്കും ഈടാക്കുക. 12, 18, 28 ശതമാനം എന്നിവയാണ് മറ്റു മൂന്നു സ്ലാബുകള്.\nകാറുകള്‍ക്ക് പരമാവധി നികുതി\nലക്ഷുറി കാറുകള്‍ക്ക് 28 ശതമാനം ലെവിയും 15 ശതമാനം സെസ്സും പിടിക്കും. അതേസമയം, പെട്രോള് ചെറുകാറുകള്‍ക്ക് 28 ശതമാനം നികുതിയും ഒരു ശതമാനം സെസ്സും പിടിക്കും. ഡീസല് ചെറുകാറുകള്‍ക്ക് 28 ശതമാനം നികുതിയും മൂന്നു ശതമാനം സെസ്സും നല്‍കേണ്ടി വരും.\nജൂലൈ ഒന്നു മുതലാണ് രാജ്യത്ത് ജി.എസ്.ടി പ്രാബല്യത്തില് വരിക. ജി.എസ്.ടി സംബന്ധിച്ച അന്തിമ തീരുമാനമെടുക്കുന്ന കമ്മിറ്റിയാണ് ജി.എസ്.ടി കൗണ്‍സില്. രണ്ടു ദിനത്തെ യോഗത്തിന്റെ ആദ്യ ദിനത്തിലാണ് നികുതി സ്ലാബുകള് സംബന്ധിച്ച് തീരുമാനമായത്.\nഅധിക സാധനങ്ങള്‍ക്കും 18 ശതമാനം\nജി.എസ്.ടിക്കു കീഴില് 81 ശതമാനം സാധനങ്ങള്‍ക്കും നികുതി നിര്‍ണയിച്ചിരിക്കുന്നത് 18 ശതമാനമാനം എന്ന സ്ലാബിലാണ്. പട്ടിക തയ്യാറാക്കിയ 1211 സാധനങ്ങളില് 14 ശതമാനത്തിന് അഞ്ചു ശതമാനം നികുതിയും 17 ശതമാനത്തിന് 12 ശതമാനം നികുതിയും പിടിക്കും. 43 ശതമാനം സാധനങ്ങള്‍ക്ക് 18 ശതമാനം നികുതിയും 19 ശതമാനത്തിന് 28 ശതമാനം നികുതിയും ഈടാക്കും. എല്ലാ രാസ വസ്തുക്കള്‍ക്കും 18 ശതമാനമാണ് നികുതി.\nസ്വര്‍ണത്തിന്റെ കാര്യത്തില് തീരുമാനം വെള്ളിയാഴ്ച\nഎല്ലാ വിഭാഗങ്ങളിലും നികുതി നിര്‍ണയം പൂര്‍ത്തിയായിട്ടില്ല. സ്വര്‍ണം, തുണിത്തരങ്ങള്, ബയോ ഡീസല് തുടങ്ങിയവയ്ക്ക് വെള്ളിയാഴ് നികുതി നിര്‍ണയിക്കും. കേരളം അടക്കമുള്ള ചില സംസ്ഥാനങ്ങള് സ്വര്‍ണത്തിന് അഞ്ചു ശതമാനം നികുതി മാത്രമേ പിടിക്കാവൂയെന്നും ഉയര്‍ന്ന നിരക്കില് ആഢംബര നികുതി ഈടാക്കാമെന്നും ആവശ്യപ്പെട്ടിരുന്നു.\nജി.എസ്.ടി ഇടപാടുകള് എളുപ്പത്തിലാക്കാന് വരുന്നു.. പ്രീപെയ്ഡ് കാര്‍ഡ്


ഇവിടെ പോയവര് പലരും തിരിച്ച് വന്നിട്ടില്ല; അവര്‍ക്ക് പുറംലോകവുമായി ബന്ധവുമില്ല\nഇവിടെ പോയവര് പലരും...\n9 April 2017 5:50 AM GMT\nആന്‍ഡമാന് നിക്കോബാറിലെ നോര്‍ത്ത് സെന്റിനെലീസ് ദ്വീപിലടക്കം ഇപ്പോഴും പുറംലോകവുമായി ബന്ധപ്പെടാന് തയ്യാറല്ലാത്ത ഗോത്രസമൂഹമുണ്ട്. അവരുടെ അപൂര്‍വമായ വീഡിയോ ദൃശ്യം ലഭിച്ചിട്ടുണ്ട്. 60,000 വര്‍ഷങ്ങളായി ഇവിടെ ജീവിക്കുന്ന ഗോത്രസമൂഹമാണ് ഇതെന്നാണ് കരുതുന്നത്. നിലവിലെ ജനസംഖ്യ എത്രയാണെന്ന് അറിയില്ല. ഇവരെ കാണാനുള്ള അധികൃതരുടെ ശ്രമങ്ങളൊന്നും ഇതുവരെ വിജയിച്ചിട്ടില്ല.\nഇവിടെ പോയവര് പലരും തിരിച്ച് വന്നിട്ടില്ല. പലരും പരിക്കുകളോടെയാണ് തിരിച്ചുവന്നത്. 2006ല് ഈ ദ്വീപിന് സമീപം ബോട്ടില് കിടന്നുറങ്ങിയ രണ്ട് മത്സ്യത്തൊഴിലാളികള് കൊല്ലപ്പെട്ടിരുന്നു. 2004ലെ സുനാമി രക്ഷാപ്രവര്‍ത്തന കാലത്ത് പോലും ഇവര് സൈനികരേയോ അധികൃതരേയോ അടുപ്പിച്ചിരുന്നില്ല. ഭക്ഷണം, വസ്ത്രം, സമ്മാനപ്പൊതികള് ഒന്നും ഇവരുടെയടുത്ത് ഏറ്റില്ല. രക്ഷാപ്രവര്‍ത്തനത്തിനെത്തിയ ഹെലികോപ്റ്റര് ലക്ഷ്യം വച്ച് അമ്പയയ്ക്കാന് ഒരുങ്ങുന്ന ഗോത്രവര്‍ഗക്കാരുടെ ചിത്രം വന്നിരുന്നു.\nഞങ്ങള് ദ്വീപിനടുത്തെത്തുമ്പോള് അവര് മലവിസര്‍ജ്ജനം നടത്താനിരിക്കുന്ന പോലെ ചന്തി കാട്ടി ഇരിക്കും. ഞങ്ങളെ അപമാനിക്കുന്ന പോലെ, ഇങ്ങോട്ട് വരേണ്ടതില്ലെന്ന സൂചനയില്. നിങ്ങള് സുഹൃത്തായോ ശത്രുവായോ എങ്ങനെ അവിടെ എത്തിയാലും ഒരേ സ്വീകരണമാണ് കിട്ടുക, അമ്പും വില്ലുമായി - നരവംശ ശാസ്ത്രജ്ഞന് ടിഎന് പണ്ഡിറ്റ് പറയുന്നു. 1980കളിലും 90കളിലും ഇവിട ഗവണ്‍മെന്റ് ദൗത്യങ്ങളുമായി എത്തിയപ്പോഴുള്ള അനുഭവങ്ങളാണ് പണ്ഡിറ്റ് പങ്കുവച്ചത്. 1964 മുതല് ഇവരുമായി ബന്ധപ്പെടാന് അധികൃതര് നടത്തിയ എല്ലാ ശ്രമങ്ങളും പരാജയപ്പെട്ടു.\nഒരിക്കല് മാത്രമാണ് ഇവിടെ പുറത്ത് നിന്നുള്ളവര് സ്വീകരിക്കപ്പെട്ടത്. 1991 ജനുവരി നാലിന് ഇവിടെയെത്തിയ ഒരു സംഘം പുരുഷന്മാരും സ്ത്രീകളും കുട്ടികളുമടങ്ങുന്ന സംഘത്തെ ഗോത്രവര്‍ഗക്കാര് സ്വീകരിച്ചതായാണ് അവര് അവകാശപ്പെട്ടത്. എല്ലാ ശ്രമങ്ങളും പരാജയപ്പെട്ടതോടെ 2005ല് ഇനി ഇവരുമായി ബന്ധപ്പെടാനോ അവരുടെ ജീവിതത്തില് ഇടപെടാനോ ശ്രമിക്കേണ്ടതില്ലെന്ന് കേന്ദ്രസര്‍ക്കാരും ആന്‍ഡമാന് അധികൃതരും തീരുമാനിച്ചു. ഈ ദ്വീപിലേയ്ക്ക് സഞ്ചാരികളെ വിലക്കി കൊണ്ട് നാവികസേന മൂന്ന മൈല് പരിധിയില് ബഫര് സോണ് ഏര്‍പ്പെടുത്തിയിട്ടുണ്ട്.


ആറ്റുകാലമ്മയ്ക്ക് ഇന്ന് പൊങ്കാല സമര്‍പ്പണം\nദളിത് പോരാട്ടത്തിന്റെ കഥപറയുന്ന ബോധി\nWednesday 7th March 2012 11:21am\nWednesday 7th March 2012 11:13am\nതിരുവനന്തപുരം: കുംഭമാസത്തിലെ പൂരനാളിലെ പൊങ്കാല സമര്‍പ്പണത്തിനായി ഭക്തര് ഒരുങ്ങിക്കഴിഞ്ഞു. രാവിലെ 10.15നാണ് അടുപ്പുവെട്ട്. ശ്രീകോവിലിനുള്ളില് നിന്നു പകരുന്ന ദീപം ക്ഷേത്രം തന്ത്രി ചേന്നാസ് ദിനേശന് നമ്പൂതിരി വലിയ തിടപ്പള്ളിയില് സജ്ജീകരിച്ച അടുപ്പിലേക്ക് പകരും. തുടര്‍ന്ന് മേല്‍ശാന്തി ഗോശാല വിഷ്ണു വാസുദേവന് നമ്പൂതിരി അവിടെ നിന്നു ചുറ്റമ്പലത്തിലുള്ള ചെറിയ തിടപ്പള്ളിയിലെ അടുപ്പിലേക്ക് അഗ്‌നി പകരും. അവിടെ നിന്നാണ് പണ്ടാര അടുപ്പിലേക്കു പകരാനുള്ള അഗ്‌നി കീഴ്ശാന്തിക്ക് കൈമാറുന്നത്. പണ്ടാര അടുപ്പില് അഗ്‌നി പകരുന്നതോടെ പൊങ്കാല ചടങ്ങുകള് ആരംഭിക്കും.\nകതിനകളും ചെണ്ടമേളവും കുരവയും ആകാശത്തിലുയരുമ്പോള് നിരന്നിരിക്കുന്ന പതിനായിരക്കണക്കിന് അടുപ്പുകളില് തീനാളങ്ങളുയരും. ഉണക്കലരിയും തേങ്ങയും ശര്‍ക്കരയും പുത്തന് മണ്‍കലത്തില് വെച്ചു തീപൂട്ടിയാണ് പൊങ്കാല തയ്യാറാക്കുന്നത്.\nപൊങ്കാലപ്പായസം കൂടാതെ വെള്ളച്ചോറ്, വെള്ളപ്പായസം, വഴനയിലയില് ഉണ്ടാക്കുന്ന തെരളി, പാലും ശര്‍ക്കരയും ചേര്‍ത്തുണ്ടാക്കുന്ന പലഹാരം എന്നിവയെല്ലാം പൊങ്കാല അടുപ്പില് വേവും. വൈകുന്നേരം മേല്‍ശാന്തി പണ്ടാര അടുപ്പിലെ നിവേദ്യം തീര്‍ത്ഥം തളിച്ച് നിവേദിക്കുന്നു.\nഈ സമയം അനേകം പൂജാരിമാര് തീര്‍ത്ഥജലവുമായി നാനാഭാഗങ്ങളിലേക്കു നീങ്ങീ പൊങ്കാല എവിടെയുണ്ടോ അവിടെയൊക്കെ എത്തി തീര്‍ത്ഥം തളിച്ചു നേദിക്കാം. പൊങ്കാല അസ്ഥിരമായ ശരീരത്തിന്റെ പ്രതീകമാണ്. സ്വന്തം ശരീരം ദേവിക്കു സമര്‍പ്പിക്കുന്നു എന്നര്‍ത്ഥം.\nകത്തുന്ന കുംഭസൂര്യന്റെ ചൂടിനെ വകവയ്ക്കാതെ ക്ഷേത്രമുറ്റവും പരിസരത്തെ വീഥികളുമെല്ലാം ഇന്നലെ രാവിലെ തന്നെ പൊങ്കാല അടുപ്പുകളാല് നിറഞ്ഞിരുന്നു. 35 ലക്ഷം സ്ത്രീകള് ഈ വര്‍ഷം പൊങ്കാലയര്‍പ്പിക്കുമെന്നാണു പ്രതീക്ഷിക്കപ്പെടുന്നത്. ചാക്ക ബൈപാസ്, കൊഞ്ചിറവിള, മണക്കാട്, കമലേശ്വരം, തിരുവല്ലം, സ്റ്റാച്യു, അട്ടക്കുളങ്ങര, കിള്ളിപ്പാലം എന്നിവിടങ്ങളിലെല്ലാം ഇന്നലെ ഉച്ചയോടെ തന്നെ പൊങ്കാലയടുപ്പുകള് നിരന്നു. ദേവീദര്‍ശനത്തിന് എത്തിയവര് കൂടിയായതോടെ നഗരം തിരക്കില് അമര്‍ന്നു.\nഉച്ചപൂജയ്ക്കുശേഷം ക്ഷേത്രത്തിനുള്ളിലെ അടുപ്പുകളില് തീര്‍ഥം തളിക്കുന്നതോടെ പൊങ്കാല നിവേദിച്ചു തുടങ്ങും. ഇതിനായി 250 ശാന്തിമാരെ നിയോഗിച്ചിട്ടുണ്ട്. നഗരാതിര്‍ത്തികളില് നിന്നാണ് നിവേദിച്ചു തുടങ്ങുന്നത്. രാത്രി ഒന്‍പതു മണിയോടെ കുത്തിയോട്ട ബാലന്‍മാര്‍ക്ക് ചൂരല്‍കുത്തുന്ന ചടങ്ങുകള് ആരംഭിക്കും. 895 ബാലന്‍മാരാണ് ഇക്കുറി കുത്തിയോട്ട വ്രതമെടുക്കുന്നത്.\nചൂരല് കുത്തിനുശേഷം കുത്തിയോട്ട ബാലന്‍മാരുടെ അകമ്പടിയോടെ ദേവി പുറത്തെഴുന്നള്ളും. താലപ്പൊലിയേന്തിയ ബാലികമാരും മുത്തുക്കുടയും നിശ്ചല ദൃശ്യങ്ങളുമുള്ള ഘോഷയാത്രയും കരിമരുന്നു പ്രയോഗവും ഒപ്പമുണ്ടാകും. അടുത്ത ദിവസം എഴുന്നള്ളത്ത് തിരിച്ചെത്തുന്നതോടെ ഈ വര്‍ഷത്തെ ഉത്സവത്തിനു സമാപനം.\nപൊങ്കാല പ്രമാണിച്ച് ജില്ലാ ഭരണകൂടം ഇന്നു തിരുവനന്തപുരത്ത് പ്രാദേശിക അവധി പ്രഖ്യാപിച്ചിട്ടുണ്ട്. നഗരസഭ, വിവിധ സര്‍ക്കാര് വിഭാഗങ്ങള് എന്നിവയുടെ നേതൃത്വത്തില് വിപുലമായ സൗകര്യങ്ങളാണ് ഒരുക്കിയിട്ടുള്ളത്. ഉത്സവ മേഖലയായി പ്രഖ്യാപിച്ച സ്ഥലങ്ങളിലെ സര്‍ക്കാര് ഓഫിസുകളിലുള്‍പ്പെടെ പൊങ്കാലയിടാനുള്ള സൗകര്യങ്ങള് ഒരുക്കിയിട്ടുണ്ട്.


yash's wife radhika pandit again confirmed pregnancy - Malayalam Filmibeat\n| Updated: Thursday, June 27, 2019, 12:28 [IST]\nകെജിഎഫ് എന്ന ബ്രഹ്മാണ്ഡ ചിത്രത്തിലൂടെ തെന്നിന്ത്യയില് തരംഗമായി മാറിയ താരമാണ് യഷ്. കന്നഡ സിനിമാ ലോകത്തിന് ഒന്നടങ്കം അഭിമാനമായി പുറത്തിറങ്ങിയ കെജിഎഫിന്റെ വിജയം യഷിന്റെ കരിയറിലും വലിയ വഴിത്തിരിവുണ്ടാക്കിയിരുന്നു. സാന്‍ഡല്‍വുഡിലെ റോക്കിങ് സൂപ്പര്‍സ്റ്റാറായിട്ടാണ് നടന് അറിയപ്പെടുന്നത്. കെജിഎഫിന്റെ വിജയത്തിലൂടെ തെന്നിന്ത്യയില് നിന്നും നിരവധി ആരാധകരെയും നടന് ലഭിച്ചിരുന്നു.\nകെജിഎഫിന്റെ വിജയത്തില് തിളങ്ങിനില്‍ക്കുന്ന സമയത്താണ് തന്റെ ആദ്യത്തെ കണ്‍മണി യഷിന്റെ ജീവിതത്തിലേക്ക് കടന്നുവന്നിരുന്നത്. സൂപ്പര്‍താരം പങ്കുവെച്ച മകളുടെ ചിത്രങ്ങളെല്ലാം സോഷ്യല് മീഡിയയില് വൈറലാകുകയും ചെയ്തിരുന്നു. ആറ് മാസം മാത്രം പ്രായമുളള കുഞ്ഞിന്റെ പേരിടല് ചടങ്ങും അടുത്തിടെ നടന്നിരുന്നു. ഇപ്പോഴിതാ ആദ്യത്തെ കണ്‍മണിക്ക് പിന്നാലെ രണ്ടാമത്തെ കുഞ്ഞും വരുന്നതായി അറിയിച്ചിരിക്കുകയാണ് ദമ്പതികള്. മകള് അയ്‌റയുടെ ഒരു ക്യട്ട് വീഡിയോ പങ്കുവെച്ചുകൊണ്ടായിരുന്നു യഷും രാധികയും ഇക്കാര്യം അറിയിച്ചിരുന്നത്.\nഅഞ്ച് വര്‍ഷത്തെ പ്രണയത്തിനൊടുവില് 2016ലായിരുന്നു യഷിന്റെയും രാധിക പണ്ഡിറ്റിന്റെയും വിവാഹം നടന്നിരുന്നത്. ഒരു ടിവി സീരിയല് സെറ്റില് വെച്ച് പരിചയപ്പെട്ട ഇരുവരും ഒരുമിച്ചാണ് സിനിമ അരങ്ങേറ്റം നടത്തിയിരുന്നത്. തുടര്‍ന്ന് കന്നഡത്തില് ഒന്നിച്ച് കുറച്ചു സിനിമകളില് അഭിനയിക്കുകയും ചെയ്തിരുന്നു. യഷുമായുളള വിവാഹ ശേഷം സിനിമയില് നിന്നു വിട്ടുനില്‍ക്കുകയായിരുന്നു രാധിക. കഴിഞ്ഞ വര്‍ഷം ഡിസംബറിലാണ് ഇവരുടെ ജീവിതത്തിലേക്ക് ആദ്യത്തെ കുഞ്ഞായ അയ്‌റ കടന്നുവന്നത്.\nമുന്‍പ് കുഞ്ഞിന്റെ പേരെന്ന് പറഞ്ഞ് ബേബി വൈആര് എന്നായിരുന്നു ദമ്പതികള് പുറത്തുവിട്ടിരുന്നത്. ആറ് മാസം പ്രായമായ അയ്‌റയുടെ പേരിടല് ചടങ്ങ് അടുത്തിടെയായിരുന്നു നടന്നത്. യഷിന്റെയും രാധികയുടെയും പേരുകളുടെ ആദ്യ അക്ഷരം ചേര്‍ത്താണ് അത്തരമൊരു പേരിട്ടിരുന്നത്. മകള്‍ക്കൊപ്പമുള്ള താരദമ്പതികളുടെ ചിത്രങ്ങള് സമൂഹ മാധ്യമങ്ങളില് ആരാധകര് ഏറ്റെടുത്തിരുന്നു.\nരണ്ടാമത്തെ കുഞ്ഞും വരുന്നു\nആദ്യത്തെ കണ്‍മണിക്ക് പിന്നാലെ രണ്ടാമത്തെ കുഞ്ഞും യഷിന്റെയും രാധികയുടെ ജീവിതത്തിലേക്ക് എത്തുകയാണ്. താന് രണ്ടാമതും ഗര്‍ഭിണിയായ വിവരം രാധിക പണ്ഡിറ്റ് തന്നെയായിരുന്നു ഇന്‍സ്റ്റഗ്രാം പേജിലൂടെ പങ്കുവെച്ചിരുന്നത്. നടി പങ്കുവെച്ച അയ്‌റ യഷിന്റെ ക്യൂട്ട് വീഡിയോ ആയിരുന്നു ശ്രദ്ധേയമായി മാറിയിരുന്നത്. യഷിന്റെ മകളുടെ വീഡിയോ സോഷ്യല് മീഡിയ ഒന്നടങ്കം ഏറ്റെടുത്തിരിക്കുകയാണ്. വീഡിയോയില് അമ്മ ഗര്‍ഭിണിയായ വിവരം അയ്റ അറിയിക്കുന്നത് പോലെയാണ് കാണിച്ചിരിക്കുന്നത്.\nവീഡിയോയില് അയ്‌റ പറയുന്നത്\nഎല്ലാവര്‍ക്കും ഹായ്, അയ്‌റയാണ് ഇവിടെ. ഞാന് ഇപ്പോള് കേട്ടൊരു കാര്യം നിങ്ങള്‍ക്ക് വിശ്വസിക്കാനാകില്ല. അവര് പറയുന്നു എന്റെ അച്ഛന് സപീഡാണെന്ന്. പക്ഷേ ഇത്. ഒരു മിനിറ്റ് വെയിറ്റ് ചെയ്യു, ഇത് കുറച്ച് നേരത്തെയാണോ അതോ വൈകിയോ. പക്ഷേ എനിക്കുറപ്പാണ് നിങ്ങള്‍ക്ക് ഇത് കേട്ടാല് സന്തോഷമാകുമെന്ന്. എനിക്കും അങ്ങനെയാണ്. കാരണം. എന്റെ രക്ഷിതാകള്‍ക്ക് രണ്ടാമത്തെ കുഞ്ഞും വരികയാണ്. ഒന്നു നില്‍ക്കൂ..അതിനര്‍ത്ഥം ഞാന് എന്റെ കളിപ്പാട്ടങ്ങള് പങ്കുവെക്കണം എന്നാണോ. അത് സാരമില്ല. സന്തോഷത്തോടെ അവനെ സ്വീകരിക്കാം.\nyash's wife radhika pandit again confirmed pregnancy


ധവാന്‍റെ പരിക്ക്; ഋഷഭ് പന്തിന് ട്രോളര്‍മാരുടെ ആക്രമണം !\nLondon, First Published 11, Jun 2019, 4:49 PM\nധവാന് പരിക്കേറ്റ സാഹചര്യത്തില് പന്തിന്‍റെ പ്രതികരണമെന്താകുമെന്ന് ട്രോളുകളിലൂടെ സങ്കല്‍പിക്കുകയാണ് ആരാധകര്.\nലണ്ടന്: വിരലിന് പരിക്കേറ്റ് ഇന്ത്യന് ഓപ്പണര് ശിഖര് ധവാന് ലോകകപ്പില് നിന്ന് പുറത്തായതോടെ പകരക്കാരനെ തെരയുകയാണ് സോഷ്യല് മീഡിയ. ലോകകപ്പ് ടീമില് ഇടം ലഭിക്കാതിരുന്ന ഋഷഭ് പന്തിന് ക്ഷണം ലഭിക്കുമോ എന്ന ആകാംക്ഷ ആരാധകര്‍ക്കുണ്ട്. ലോകകപ്പ് ടീമിനെ പ്രഖ്യാപിച്ചപ്പോള് പന്തിനെ ഉള്‍പ്പെടുത്താത്തത് ആരാധകരെ പ്രകോപിപ്പിച്ചിരുന്നു.\nധവാന് പരിക്കേറ്റ സാഹചര്യത്തില് പന്തിന്‍റെ പ്രതികരണമെന്താകുമെന്ന് ട്രോളുകളിലൂടെ സങ്കല്‍പിക്കുകയാണ് ആരാധകര്. അല്‍പം കടന്ന പ്രതികരണമാണ് പല ആരാധകരും നടത്തിയത്. ഒരു ബാറ്റ്സ്‌മാന് പരിക്ക് പറ്റാനും ബിസിസിഐയുടെ ഫോണ് കോളിനായും ഋഷഭ് കാത്തിരിക്കുകയായിരുന്നു എന്ന് ആരോപിക്കുകയാണ് പല പ്രതികരണങ്ങളും.\nRishabh pant be like...@BCCI 😂 pic.twitter.com/awmRdtuTYa\nAfter #ShikharDhawan injury raydu, pant and dk be like. pic.twitter.com/SCvGnff4Bi\n— @meme-o😯 -real (@Shreyas04982212) June 11, 2019\nRishab Pant right now: pic.twitter.com/iyL3LOIiEg\n— Sarcastic Tweets™ (@Sarcastic_DNA) June 11, 2019\nഓസ്ട്രേലിയക്കെതിരായ മത്സരത്തിലാണ് ശിഖര് ധവാന്‍റെ ഇടതുകൈവിരലിന് പരിക്കേറ്റത്. പരിക്കേറ്റ ധവാനെ ഇന്ന് സ്കാനിംഗിന് വിധേയനാക്കിയിരുന്നു. ഇതിന്‍റെ പരിശോധനാ ഫലം പുറത്ത് വന്നതോടെയാണ് ധവാന് ലോകകപ്പ് തന്നെ നഷ്ടമാകുമെന്നുള്ള കാര്യം വ്യക്തമായത്. പരിക്കിനെ സംബന്ധിച്ച കൂടുതല് വിവരങ്ങള് ഐസിസി പുറത്തുവിടുന്നതെയുള്ളൂ.\nLast Updated 11, Jun 2019, 4:56 PM\nshikhar dhawan injury updates\nshikhar dhawan replacement


Administrator Friday, February 10th, 2012 12:24 pm 10 February, 2012\nരാജസ്ഥാന്: രണ്ടു ദിവസം മാത്രം പ്രായമുള്ള കുഞ്ഞിനെ അമ്മ ഓടുന്ന ആംബുലന്‍സില് നിന്നും പുറത്തേക്ക് വലിച്ചെറിഞ്ഞു.രാജസ്ഥാനിലെ ദന്‍ഗാര്‍പൂര് വില്ലേജില് താമസിക്കുന്ന മാധു എന്ന സ്ത്രീയാണ് കുഞ്ഞിനെ വാഹനത്തില് നിന്നും പുറത്തേക്ക് വലിച്ചെറിഞ്ഞത്.\nകുഞ്ഞിന് പരിക്കുകളൊന്നും പറ്റിയിട്ടില്ല.ആസ്പൂര് വില്ലേജിലെ പ്രൈമറി ഹെല്‍ത്ത് സെന്ററില് ബുധനാഴ്ചയാണ് മാധു പെണ്‍കുഞ്ഞിനെ പ്രസവിച്ചത്. ഇന്നലെ ആശുപത്രിയില് നിന്നും തലേറയിലുള്ള വീട്ടിലേക്ക് ആംബുലന്‍സില് വരുമ്പോള് വഴിമധ്യേ വെച്ച് കുഞ്ഞിനെ വാഹനത്തില് നിന്നും പുറത്തേക്ക് എറിയുകയായിരുന്നു.\nആംബുലന്‍സിന്റെ വേഗം കുറഞ്ഞ സമയം നോക്കി വാഹനത്തിന്റെ ഗ്ലാസിനിടയിലൂടെയാണ് മാധു കുട്ടിയെ പുറത്തേക്ക് വലിച്ചെറിഞ്ഞത്. കുട്ടി പോയി വീണത് അടുത്തള്ള പൊന്തയിലേക്കാണ്. അതിനാല് തന്നെ കുഞ്ഞിന് കാര്യമായ പരിക്കൊന്നും പറ്റിയില്ലെന്ന് പോലീസ് വ്യക്തമാക്കി.\nവാഹനത്തില് നിന്നും കുഞ്ഞ് പുറത്തേക്ക് വീഴുന്നത് കണ്ട നാട്ടുകാര് കുഞ്ഞിനെ നേരെ പ്രഥമിക ആരോഗ്യകേന്ദ്രത്തില് എത്തിച്ചു. കുട്ടയെ കണ്ട ഉടന് തന്നെ മാധുവിന്റെ കുട്ടിയാണെന്ന് ആശുപത്രി അധികൃതര് തിരച്ചറിയുകയായിരുന്നു.\nതുടര്‍ന്നാണ് പോലീസില് വിവരം അറിയിച്ചത്. മധുവിന്റെ ഭര്‍ത്താവ് കഴിഞ്ഞ ദിവസം ആശുപത്രിയിലെത്തി കുഞ്ഞ് തന്റേതു തന്നെയാണോ എന്ന് ചോദിച്ചതായി ഡോക്ടര്‍മാര് പറഞ്ഞു. മാധുവിന് മാനസിക പ്രശ്‌നങ്ങളുണ്ടെന്നാണ് അറിയുന്നത്. ഇവരെ പോലീസ് കസ്റ്റഡിയിലെടുത്തിട്ടുണ്ട്.


തിരുവനന്തപുരത്ത് റെയിൽവേ ട്രാക്കിൽ രണ്ടു കുട്ടികളുടെ മൃതദേഹങ്ങൾ കണ്ടെത്തി-Trivandrum two child deadbodies found in railway track\nറെയിൽവേ ട്രാക്കിൽ രണ്ടു കുട്ടികളുടെ മൃതദേഹങ്ങൾ കണ്ടെത്തി; കുട്ടികളെ കൊന്ന് പിതാവ് ആത്മഹത്യ ചെയ്തെന്ന് സംശയം\nവേളി ടൂറിസ്റ്റ് വില്ലേജിന് സമീപത്തായി ഇന്നു രാവിലെയാണ് മൃതദേഹങ്ങൾ കണ്ടെത്തിയത്\nതിരുവനന്തപുരം: റെയിൽവേ ട്രാക്കിൽ രണ്ടു കുട്ടികളുടെ മൃതദേഹങ്ങൾ കണ്ടെത്തി. വേളി കായലിനു സമീപം നൂറടിപ്പാലത്തിന് താഴയാണ് കുട്ടികളുടെ മൃതദേഹം കണ്ടെത്തിയത്. സെബാ (9), സെബിൻ (6) എന്നീ കുട്ടികളാണ് മരിച്ചത്. കുട്ടികളുടെ പിതാവ് ചെങ്ങലോട് സ്വദേശി ഷിബിയെ (36) കാണാതായിട്ടുണ്ട്.\nമത്സ്യബന്ധനത്തിന് പോയ തൊഴിലാളികളാണ് മൃതദേഹം കണ്ടെത്തിയത്. ഒരു കൈപ്പത്തിയാണ് ആദ്യം കണ്ടത്. തുടർന്ന് നടത്തിയ പരിശോധനയിലാണ് കുട്ടികളുടെ മൃതദേഹം കണ്ടെത്തിയത്. സംഭവസ്ഥലത്തുനിന്നും ഒരു വെട്ടുകത്തിയും ബുളളറ്റും കണ്ടെത്തിയിട്ടുണ്ട്. കുട്ടികളെ കൊലപ്പെടുത്തിയ ശേഷം പിതാവ് കായലിൽ ചാടി ആത്മഹത്യ ചെയ്തെന്നാണ് പൊലീസ് സംശയം. ഇയാളുടെ മൃതദേഹം കണ്ടെത്തുന്നതിനായി ഫയർഫോഴ്സ് തിരച്ചിൽ തുടങ്ങിയിട്ടുണ്ട്.\nകുടുംബ പ്രശ്നങ്ങളാണ് ആത്മഹത്യയ്ക്ക് കാരണമെന്നാണ് വിവരം. പളളിയിൽ പോകുന്നുവെന്ന് പറഞ്ഞാണ് കഴിഞ്ഞ ദിവസം ഇയാൾ കുട്ടികളെയും കൂട്ടി വീട്ടിൽനിന്നും പോയത്. കുട്ടികളെ കാണാനില്ലെന്ന് കാട്ടി മാതാവ് അന്ന ജോസ് പൊലീസിൽ പരാതി നൽകിയിരുന്നു.\nTags: Railway, Thiruvananthapuram\nകാവ്യയുടെ ആഗ്രഹം ഒടുവിൽ സഫലമായി\nവേറിട്ട അനുഭവങ്ങളുമായി “നോട്ട് ഇൻ മൈ നെയിം” ക്യംപെയിൻ


അമിത അളവില് വയാഗ്ര കഴിച്ച മുപ്പത്തൊന്നുകാരന് സംഭവിച്ചത് ഇങ്ങനെ; സൂക്ഷിക്കുക! | Health|health problems|Viagra\nഅമിത അളവില് വയാഗ്ര കഴിച്ച മുപ്പത്തൊന്നുകാരന് സംഭവിച്ചത് ഇങ്ങനെ; സൂക്ഷിക്കുക!\nനിശ്ചയിച്ച അളവില് തന്നെ ഉപയോഗിക്കുമ്പോള് തന്നെ കാഴ്ചയ്ക്ക് പ്രശ്‌നമുണ്ടാകാന് സാധ്യതയുള്ള മരുന്നാണ് യുവാവ് അമിത അളവില് പ്രയോഗിച്ചത്.\nOct 4, 2018, 11:37 am IST\nന്യൂയോര്‍ക്ക്: അമിത അളവില് വയാഗ്ര കഴിച്ച യുവാവിന് നഷ്ടമായത് കാഴ്ചശക്തി. അമ്പത് മില്ലിഗ്രാം കഴിക്കാന് നിര്‍ദേശിച്ചിരുന്ന മരുന്ന് അതിലും കൂടതല് അളവിലാണ് യുവാവ് ഉപയോഗിച്ചത്. ചുവപ്പ് കലര്‍ന്ന നിറത്തില് വസ്തുക്കള് കാണാന് തുടങ്ങിയതോടെയാണ് യുവാവ് ആശുപത്രിയില് എത്തുകയായിരുന്നു.\nഎന്നാല് ദിവസങ്ങള് പിന്നിട്ടിട്ടും അവസ്ഥയില് വ്യത്യാസം കാണാതായതിനെ തുടര്‍ന്ന് ആശുപത്രിയിലെത്തിയ ഇയാളുടെ റെറ്റിനയില് ഗുരുതരമായ തകരാറ് സംഭവിച്ചിട്ടുണ്ടെന്ന് പരിശോധിച്ച ഡോക്ടര്‍മാര് വിശദമാക്കുകയായിരുന്നു. നിശ്ചയിച്ച അളവില് തന്നെ ഉപയോഗിക്കുമ്പോള് തന്നെ കാഴ്ചയ്ക്ക് പ്രശ്‌നമുണ്ടാകാന് സാധ്യതയുള്ള മരുന്നാണ് യുവാവ് അമിത അളവില് പ്രയോഗിച്ചത്.\nഇതിനെ തുടര്‍ന്ന് നിറങ്ങള് തിരിച്ചറിയാന് സഹായിക്കുന്ന കോണ് കോശങ്ങളെയാണ് മരുന്ന് ബാധിച്ചതെന്നാണ് വിലയിരുത്തല്. യാഗ്ര എന്ന ബ്രാന്‍ഡ് പേരില് വില്‍ക്കുന്ന ലിക്വിഡ് സില്‍ഡെനാഫില് സിട്രേറ്റാണ് ഇയാള് ഉപയോഗിച്ചത്. യുവാവ് കഴിച്ചിരുന്ന മരുന്ന് താല്‍ക്കാലികമായ കാഴ്ചയെ ബാധിക്കുന്ന ഒന്നാണെന്ന് വിദഗ്ധര് വിശദമാക്കി. അമിതമായി വയാഗ്ര ഉള്ളിലെത്തുന്നത് വര്‍ണാന്ധതയ്ക്ക് കാരണമാകുമെന്ന് പഠനങ്ങള് വ്യക്തമാക്കിയിരുന്നു.\nHealth health problems Viagra\nസാലറി ചലഞ്ച് ; നിർണായകമായ തീരുമാനവുമായി ഹൈക്കോടതി\nവയനാട്ടില്‍മദ്യം കഴിച്ച് അച്ഛനും മകനും ഉള്‍പ്പെടെ മൂന്ന് പേര് മരിച്ച സംഭവത്തിൽ മദ്യമെത്തിച്ചയാൾ അറസ്റ്റിൽ : ഞെട്ടിക്കുന്ന വിവരങ്ങൾ\nഇയര്‍ഫോണ് സ്ഥിരമായി ഉപയോഗിക്കുന്നവര് ഇക്കാര്യങ്ങൾ അറിയാതെ പോകരുത്..!\nJan 16, 2022, 10:01 pm IST\nപതിവായി ഒരു നിശ്ചിത അളവിൽ ശർക്കര കഴിക്കുന്നതുകൊണ്ടുള്ള ഗുണങ്ങൾ..\nJan 16, 2022, 01:14 pm IST\nപഴങ്ങള് കേടാകാതെ സൂക്ഷിക്കാൻ ചില വഴികളിതാ\nJan 14, 2022, 05:28 pm IST


ഐഎസ് തീവ്രവാദികളാല് താന് പീഡിപ്പിക്കപ്പെടുമെന്ന് ഭയന്ന് 17കാരി തീകൊളുത്തി | Daily Indian Herald\nAugust 24, 2016 4:59 pm By : Indian Herald Staff\nബെര്‍ലിന്: ഐഎസ് ബലാത്സംഗം ചെയ്യുമെന്ന് പേടിച്ച പെണ്‍കുട്ടി തീകൊളുത്തി. യസീദി പെണ്‍കുട്ടിയാണ് ഈ കടുംകൈ ചെയ്തത്. ഗുരുതരമായി പരുക്കേറ്റ യാസ്മിന് ക്യത്യസമയത്ത് ലഭിച്ച ചികിത്സയിലൂടെ ജീവിത്തിലേക്ക് വീണ്ടും തിരിച്ചുവന്നിരിക്കുകയാണ്.\nഇപ്പോള് ജര്‍മനിയിലാണ് യാസ്മിന് താമസിക്കുന്നത്. ഇറാഖില് അഭയാര്‍ത്ഥിക്യാമ്പിലെ ഒരു ടെന്റിലായിരുന്നു യാസ്മിന് കഴിഞ്ഞിരുന്നത്. ആഭ്യന്തര കലഹങ്ങളിലും ഐഎസിന്റെ ആക്രമണങ്ങളില് നിന്നും രക്ഷപ്പെട്ട് അഭയാര്‍ത്ഥി ക്യാമ്പില് എത്തിയ യാസ്മിന് ഭയത്തോടെയാണ് അവിടെ കഴിഞ്ഞിരുന്നത്. അഭയാര്‍ത്ഥി ക്യാമ്പിനു സമീപം ഐഎസ് തീവ്രവാദികള് എത്തിയിട്ടുണ്ടെന്ന് അറിഞ്ഞ യാസ്മിന് തന്നെ ബലാത്സംഗം ചെയ്യുമെന്ന ഭയത്താല് ശരീരത്തില് സ്വയം തീകൊളുത്തുകയായിരുന്നു.\nഅഭയാര്‍ത്ഥി ക്യാമ്പില് വെച്ച് ജര്‍മന് ഡോക്ടര് ഴാന് ഇല്‍ഹാന് കിസില്‍ഹാനാണ് കഴിഞ്ഞ വര്‍ഷം യാസ്മിനെ കണ്ടെത്തിയത്. യാസ്മിനെ തുടര് ചികിത്സയ്ക്കായി കിസില്‍ഹാന് ജര്‍മനിയിലേക്ക് കൂട്ടികൊണ്ടു പോയി. ഐഎസിന്റെ പിടിയില് നിന്നും രക്ഷപ്പെട്ട് എത്തിയ 1,100 സ്ത്രീകളില് ഒരാളാണ് യാസ്മിന്. ജര്‍മനിയില് ഇവര്‍ക്ക് മാനസികാരോഗ്യം വീണ്ടുെടുക്കാനായി ക്ലാസുകളും ചികിത്സയും കിസില്‍ഹാന് നല്‍കുന്നുണ്ട്.\nTags: burn, Girl, isis, rape, Terrorist


sachin tendulkar | 22 വാരയ്ക്കിടയിലെ 24 വർഷത്തെ ക്രിക്കറ്റ് ജീവിതം; പാഡഴിച്ചിട്ട് ഏഴ് വർഷം പിന്നിടുമ്പോഴും ആരവം അടങ്ങാത്ത മൈതാനങ്ങൾ; ക്രിക്കറ്റിലൂടെ ഒരു ജനതയെ ഒരുമിച്ച് നിർത്തുന്ന ഇതിഹാസ താരത്തിന് ഇന്ന് 48-ാം പിറന്നാൾ; സച്ചിൻ ടെൻഡുൽക്കർക്ക് ആശംസകൾ നേർന്ന് ക്രിക്കറ്റ് ലോകം - MarunadanMalayalee.com\n22 വാരയ്ക്കിടയിലെ 24 വർഷത്തെ ക്രിക്കറ്റ് ജീവിതം; പാഡഴിച്ചിട്ട് ഏഴ് വർഷം പിന്നിടുമ്പോഴും ആരവം അടങ്ങാത്ത മൈതാനങ്ങൾ; ക്രിക്കറ്റിലൂടെ ഒരു ജനതയെ ഒരുമിച്ച് നിർത്തുന്ന ഇതിഹാസ താരത്തിന് ഇന്ന് 48-ാം പിറന്നാൾ; സച്ചിൻ ടെൻഡുൽക്കർക്ക് ആശംസകൾ നേർന്ന് ക്രിക്കറ്റ് ലോകം\nApril 24, 202107:29 PM IST Permalink\nമുംബൈ: ഇന്ത്യൻ ക്രിക്കറ്റ് ഇതിഹാസം സച്ചിൻ രമേശ് ടെൻഡുൽക്കർക്ക് ഇന്ന് 48ാം പിറന്നാൾ.1973 ഏപ്രിൽ 24ന് മുംബൈയിരുന്നു സച്ചിന്റെ ജനനം. സച്ചിന് പിറന്നാൾ ആശംസകളുമായി നിരവധി താരങ്ങൾ രംഗത്തെത്തി.\nസമൂഹ്യ മാധ്യമങ്ങളിൽ നിരവധി പേരാണ് ഇന്ത്യയുടെ മാസ്റ്റർ 'ബ്ലാസ്റ്ററിന് ആശംസകളുമായി എത്തിയത്. ഹാപ്പി ബെർത്തിഡെ സച്ചിൻ എ ഹാഷ് ടാഗ് ഇതിനകം ട്വിറ്ററിൽ ട്രെൻഡിങ്ങാണ്.\nഇന്ത്യയ്ക്ക് വേണ്ടി 1989-ൽ അരങ്ങേറ്റം നടത്തിയ സച്ചിന് അന്ന് വെറും 16 വയസ്സ് മാത്രമായിരുന്നു പ്രായം. ക്രിക്കറ്റിൽ നിന്നും വിടചൊല്ലി ഏഴ് വർഷം പിന്നിടുമ്പോഴും ക്രിക്കറ്റിലെ ഒട്ടുമിക്ക റെക്കോർഡുകളും സച്ചിന്റെ പേരിൽ സുരക്ഷിതമായി തുടരുന്നു. ക്രിക്കറ്റിന്റെ എല്ലാ ഫോർമാറ്റുകളിൽ നിന്നുമായി 34357 റൺസാണ് സച്ചിന്റെ സമ്പാദ്യം. രണ്ടാം സ്ഥാനത്തുള്ള ശ്രീലങ്കൻ താരം കുമാർ സങ്കക്കാരയേക്കാൾ 6000 റൺസ് കൂടുതലുണ്ട് സച്ചിന്റെ പേരിൽ.\nഅന്താരാഷ്ട്ര ക്രിക്കറ്റിൽ ഏറ്റവുമധികം റൺസ് നേടിയ താരമാണ് സച്ചിൻ. ഏകദിനത്തിൽ 18426 റൺസും ടെസ്റ്റിൽ 15921 റൺസുമാണ് താരം സ്‌കോർ ചെയ്തത്. ഏകദിനത്തിൽ ആദ്യമായി ഇരട്ട സെഞ്ചുറി നേടിയതും അന്താരാഷ്ട്ര ക്രിക്കറ്റിൽ ഏറ്റവുമധികം അർധസെഞ്ചുറികളും സെഞ്ചുറികളുമെല്ലാം നേടിയതിന്റെ റെക്കോഡുകൾ സച്ചിന്റെ പേരിലാണ്. 100 സെഞ്ചുറികൾ. കരിയർ അവസാനിപ്പിക്കും മുൻപ് സുന്ദരമായ ഒരു ലോകകപ്പ് കിരീടം. സച്ചിനായി ക്രിക്കറ്റ് ലോകം കാത്തുവച്ച സുവർണ നിമിഷങ്ങൾ അങ്ങനെ അനവധി.\nഅന്താരാഷ്ട്ര ക്രിക്കറ്റിൽ നൂറു ശതകം സച്ചിൻ പൂർത്തിയാക്കിയത് 2012 മാർച്ച് 16ന് ധാക്കയിൽ ബംഗ്ലാദേശിനെതിരെ നടന്ന ഏഷ്യാ കപ്പ് ഗ്രൂപ്പ് ഏകദിന മത്സരത്തിലാണ്.\n2012 ഡിസംബർ 23ന് അന്താരാഷ്ട്ര ഏകദിന ക്രിക്കറ്റിൽ നിന്ന് വിരമിക്കൽ പ്രഖ്യാപിച്ച സച്ചിൻ ഈയിടെ നടന്ന റോഡ് സേഫ്റ്റി വേൾഡ് സീരീസ് ക്രിക്കറ്റ് ടൂർണമെന്റിൽ പങ്കെടുത്ത് ഇന്ത്യയെ കിരീടത്തിലേക്ക് നയിച്ചിരുന്നു.\nസച്ചിന്റെ വിടവാങ്ങൽ പ്രസംഗം കണ്ണുനിറഞ്ഞ് കേട്ടിരുന്ന ആരാധകരുടെ മനസിലേക്ക് മിന്നമാഞ്ഞുപോയ ഒട്ടേറെ ഇന്നിങ്‌സുകൾ ഉണ്ടാകാം.\nനാട്ടിലും വിദേശത്തും സച്ചിന്റെ അവിശ്വസനീയ ഇന്നിങ്സുകളേറെ. 1998ലെ ഷാർജാ കപ്പിൽ ടീമിനെയാകെ സ്വന്തം തോളിലേറ്റി സച്ചിൻ ഓസ്ട്രേലിയക്കെതിരെ അടിച്ചുകൂട്ടിയ 143 റൺസ്. ആ മത്സരത്തിൽ അവസാന നിമിഷം വീണെങ്കിലും ഫൈനലിൽ വീണ്ടും വിശ്വരൂപം സച്ചിൻ പുറത്തെടുത്തു. ഫൈനലിൽ നേടിയത് 134 റസ്. അങ്ങനെ ഓസ്ട്രേലിയയെ കീഴടക്കി കപ്പ് ഇന്ത്യ ഉയർത്തി. ഷാർജയിലെ പൊടിക്കാറ്റിന് പിന്നാലെ ജ്വലിച്ചുയർന്ന സച്ചിന്റെ ഇന്നിങ്‌സ് എക്കാലത്തെയും മികച്ചതായാണ് പരിഗണിക്കപ്പെടുന്നത്.\nപാക്കിസ്ഥാനെതിരെ 2003 ലോകകപ്പിൽ നേടിയ 98 റൺസ്. ഗ്വാളിയോറിൽ ദക്ഷിണാഫ്രിക്കയ്ക്കെതിരെ നേടിയ ഇരട്ട സെഞ്ചുറി.1994ൽ ഓക്ലൻഡിൽ വച്ച് ന്യൂസിലൻഡിനെ 15 ഫോറിനും രണ്ട് സിക്സറുകൾക്കും ശിക്ഷിച്ച് സ്വന്തമാക്കിയ 98 റൺസ്. അങ്ങനെ സച്ചിന്റെ കരിയറിലെ മികച്ച ഇന്നിങ്സുകളുടെ പട്ടിക നീളുന്നു.\n22 വാരയ്ക്കിടയിലെ 24 വർഷത്തെ ജീവിതത്തിൽ നിന്ന് സച്ചിൻ പാഡഴിച്ചിട്ട് ഏഴ് വർഷം കഴിയുന്നു. എന്നാലും ഇപ്പോഴും മൈതാനത്ത് സച്ചിൻ സച്ചിൻ..... എന്ന ആരവം നിലയ്ക്കുന്നില്ല.\nസച്ചിന് പിറന്നാൾ ആശംസകളുമായി വിരാട് കോലി, വെങ്കടേഷ് പ്രസാദ്, സുരേഷ് റെയ്ന, അജിങ്ക്യ രഹാനെ, യുവരാജ് സിങ്, സുനിൽ ഗവാസ്‌കർ തുടങ്ങിയ താരങ്ങൾ രംഗത്തെത്തി\nഇതിഹാസം മാസ്റ്റർ ബ്ലാസ്റ്റർക്ക് പിറാൾ ആശംസിക്കുന്നു, നിങ്ങളെ വീണ്ടും സൗഖ്യത്തോടെ കണ്ടതിൽ സന്തോഷം എന്ന അടിക്കുറിപ്പോടെയാണ് മുൻ ഇന്ത്യ താരം യുവരാജ് സിങ് ട്വീറ്റ് ചെയ്തത്. ഈ അടുത്താണ് സച്ചിൻ കൊവിഡിൽ നി്ന്ന് മുക്തനായത്.\nനിങ്ങളോടൊപ്പം കളിച്ചത് ഒരുപാട് നല്ല ഓർമ്മകൾ സമ്മാനിക്കുതാണെന്ന് ദിനേഷ് കാർത്തിക് ട്വീറ്റ് ചെയ്തു. സച്ചിനുമായി ബന്ധപ്പെട്ട' നിരവധി മെയ്ക്കിങ് വീഡിയോകളും സോഷ്യൽ മീഡിയയിൽ പ്രചരിക്കുന്നുണ്ട്.\nക്രിക്കറ്റ് ആരാധകരെ ഇത്രത്തോളം ആനന്ദിപ്പിച്ച, ക്രിക്കറ്റിനെ ദേശീയ വികാരമാക്കി മാറ്റി ഒരു ജനതയെ ഒന്നാകെ അതിലേക്ക് ചേർത്തിണക്കിയ മറ്റൊരു താരം ഉണ്ടാകില്ല. ക്രിക്കറ്റ് എന്നാൽ സച്ചിൻ എന്ന് പറഞ്ഞിരുന്ന ഒരു കാലം. ക്രിക്കറ്റ് എന്ന കായിക ഇനത്തെ അതിന്റെ വ്യവസായ സാധ്യതകളിലേക്ക് വളർത്തിയതിലും സച്ചിന് നിർണായക പങ്കുണ്ട്.\nഭാരതരത്‌നയ്ക്ക് പുറമെ രാജ്യത്തെ ഏറ്റവും വലിയ കായിക ബഹുമതിയായ രാജീവ് ഗാന്ധി ഖേൽ രത്‌ന അവാർഡ് നേടിയ ആദ്യ ക്രിക്കറ്ററാണ് സച്ചിൻ. രണ്ടാമത്തെ വലിയ സിവിലിയൻ ബഹുമതിയായ പത്മ വിഭൂഷൺ നേടിയ ആദ്യത്തെ കായികതാരം എന്ന ബഹുമതി വിശ്വനാഥൻ ആനന്ദിനൊപ്പം 2008ൽ സച്ചിൻ നേടിയിരുന്നു.\nസച്ചിൻ പൈലറ്റ് കോൺഗ്രസിലേക്ക് മടങ്ങുന്നു?


Malappuram | മലപ്പുറത്ത് പതിനാലുകാരിയെ ഗർഭിണിയാക്കിയ 19 കാരൻ അറസ്റ്റിൽ | 19-year-old arrested for making 14-year-old pregnant in Malappuram – News18 Malayalam\nപെൺകുട്ടിയെ വീട്ടിൽ അതിക്രമിച്ചു കയറി 19കാരൻ പീഡിപ്പിക്കുകയായിരുന്നു. പ്രതി പോൺ വീഡിയോകൾക്ക് അടിമയായിരുന്നു. ഇയാളുടെ മൊബൈലിൽ നിന്നും പോലീസ് ഇത്തരത്തിൽ നിരവധി വീഡിയോകൾ കണ്ടെത്തിയിട്ടുണ്ട്..\nLast Updated : October 28, 2021, 22:37 IST\nമലപ്പുറം: പൊന്നാനിയിൽ പത്താം ക്ലാസ് വിദ്യാർത്ഥിനിയായ 14കാരിയെ പീഡിപ്പിച്ച് ഗർഭിണിയാക്കിയ 19 കാരൻ അറസ്റ്റിൽ. ഒരു മാസം മുമ്പു നടന്ന പീഡനത്തെ തുടർന്നു ഭയന്നുപോയ പെൺകുട്ടി വിവരം ആരോടും പറയാതെ മൂടിവെച്ചതായിരുന്നു. അവസാനം സംഭവം വീട്ടുകാർ അറിഞ്ഞത് പെൺകുട്ടിക്ക് ശാരീരിക അസ്വസ്ഥതകൾ വന്നപ്പോഴാണ്. ആശുപത്രിയിലെത്തി പരിശോധന നടത്തിയതോടെ പെൺകുട്ടി ഗർഭിണിയാണെന്ന് തെളിഞ്ഞു. കേസിൽ പൊന്നാനി സ്വദേശി പരീകുട്ടിക്കാനകത്ത് മുഹമ്മദ് അഷ്ഫാഖ് (19) ആണ് കേസിൽ അറസ്റ്റിലായത്.\nസെപ്റ്റംബറിൽ ആണ് പീഡനം നടന്നത്. എന്നാൽ സംഭവത്തെത്തുടർന്ന് ഭയപ്പെട്ട പെൺകുട്ടി ഇക്കാര്യം ആരോടും പറഞ്ഞില്ല. ദിവസങ്ങൾക്ക് മുമ്പ് അസ്വസ്ഥതകൾ പ്രകടനമായതിനെത്തുടർന്ന് ആശുപത്രിയിലെത്തി പരിശോധിച്ചപ്പോൾ കുട്ടി ഗർഭിണിയാണെന്ന് തെളിഞ്ഞു.\nഇതേത്തുടർന്ന് കുട്ടിയോട് കാര്യം തിരക്കിയപ്പോഴാണ് പീഡിപ്പിക്കപ്പെട്ട വിവരം വീട്ടുകാർ അറിഞ്ഞത്. ബന്ധുക്കൾ പൊന്നാനി പൊലീസിൽ പരാതി നൽകുകയും അഷ്ഫാഖിനെ പൊന്നാനി സിഐ വിനോദ് വലിയാറ്റൂരിന്റെ നേതൃത്വത്തിൽ അറസ്റ്റ് ചെയ്യുകയുമായിരുന്നു.\nപൊന്നാനിയിൽ പച്ചക്കറി കട നടത്തുന്ന ആളാണ് പ്രതി. പെൺകുട്ടി ഈ കടക്ക് മുന്നിലൂടെ നടന്നു പോകുന്നത് പ്രതി ശ്രദ്ധിക്കാറുണ്ടായിരുന്നു. സെപ്റ്റംബറിൽ പെൺകുട്ടിയുടെ വീട്ടിൽ ആരുമില്ലാത്ത സമയം നോക്കി അതിക്രമിച്ച് കയറിയ പ്രതി പെൺകുട്ടിയെ പീഡിപ്പിക്കുക ആയിരുന്നു. സംഭവത്തിൽ ഭയന്നു പോയ പെൺകുട്ടി നടന്ന കാര്യങ്ങൾ ആരോടും പറഞ്ഞതും ഇല്ല.\nനീലച്ചിത്രങ്ങൾ അമിതമായി കാണുന്നത് കൗമാരക്കാരൻ പതിവാക്കിയിരുന്നതായി പൊലീസ് പറഞ്ഞു.ഇയാളുടെ മൊബൈലിൽ നിന്നും പോലീസ് ഇത്തരത്തിൽ നിരവധി വീഡിയോകൾ കണ്ടെത്തിയിട്ടുണ്ട്. പ്രതിക്കെതിരെ പോക്സോ പ്രകാരമാണ് കേസെടുത്തത്. പൊന്നാനി കോടതിയിൽ ഹാജരാക്കി റിമാന്റ് ചെയ്തു.\nമലപ്പുറം ജില്ലയിൽ ഈ ദിവസങ്ങളിൽ റിപ്പോർട്ട് ചെയ്യുന്ന പ്രായപൂർത്തി ആകാത്തവർ ഇരകളായ രണ്ടാമത്തെ സംഭവം ആണിത്. കോട്ടക്കൽ 17 കാരി വീട്ടുകാർ അറിയാതെ പ്രസവിച്ചതും യൂട്യൂബ് നോക്കി കുഞ്ഞിൻ്റെ പൊക്കിൾകൊടി മുറിച്ചതും ഞെട്ടലുണ്ടക്കിയ സംഭവം ആയിരുന്നു. ഈ മാസം 20 നു ഉണ്ടായ ഈ സംഭവം പക്ഷേ പുറം ലോകം അറിഞ്ഞത് ഈ ബുധനാഴ്ച ആണ്. പെൺകുട്ടിയെ പീഡിപ്പിച്ച 21 കാരനായ അയൽവാസിയെ പോക്സോ നിയമപ്രകാരം റിമാൻഡിൽ ആണ്. കേസിൽ നിയമപരമായ എല്ലാ നടപടികളും സ്വീകരിച്ചു എന്ന് ആണ് കോട്ടക്കൽ പോലീസ് വ്യക്തമാക്കിയത്. മഞ്ചേരി മെഡിക്കൽ കോളജിൽ കഴിയുന്ന 17 കാരിയുടെയും ആൺകുഞ്ഞിന്റെയും ആരോഗ്യനില തൃപ്തികരം ആണ്.\nAlso Read- Actor Dileep | നടൻ ദിലീപിന്റെ വീട്ടിൽ അതിക്രമിച്ച് കയറിയ ആൾ അറസ്റ്റിൽ\nഅതിൻ്റെ ഒരു ദിവസം മുൻപ് ആണ് 21 കാരിയെ പീഡിപ്പിക്കാൻ ശ്രമിച്ച 15 കാരൻ കൊണ്ടോട്ടിയിൽ പിടിയിലായത്. തിങ്കളാഴ്ച ഉച്ചക്ക് ആയിരുന്നു സംഭവം നടന്നത് . ആളൊഴിഞ്ഞ വഴിയിൽ വെച്ച് ആണ് പെൺകുട്ടി ആക്രമിക്കപ്പെട്ടത്. വീട്ടിൽ നിന്നും പ്രധാന റോഡിലേക്ക് വരുന്ന വഴി പിറകിൽ നിന്നും വായും മൂക്കും പൊത്തിപ്പിടിച്ച് 50 മീറ്ററോളം ദൂരം പെൺകുട്ടിയെ വലിച്ചിഴച്ചു. തുടർന്ന് വാഴത്തോപ്പിലേക്ക് തള്ളിയിട്ടാണ് ബലാത്സംഗം ചെയ്യാൻ ശ്രമിച്ചത്. കുട്ടിയുടെ കൈകൾ കെട്ടിയ ശേഷം പ്രതി കുട്ടിയുടെ മുഖത്ത് കല്ല് കൊണ്ട് ഇടിച്ചു. കുതറി മാറി ഓടിയ പെൺകുട്ടി അടുത്ത വീട്ടിൽ കയറി ആണ് രക്ഷപ്പെട്ടത്. സംഭവം നടന്ന് 24 മണിക്കൂറിനുള്ളിൽ പ്രതിയെ പോലീസിന് പിടികൂടാനായിരുന്നു. പ്രതിക്കെതിരെ ജൂവനൈൽ ജസ്റ്റിസ് ആക്ട് പ്രകാരമുള്ള നടപടികളാണ് ആണ് എടുത്തിരിക്കുന്നത്.\nFirst published: October 28, 2021, 22:37 IST


സിൽവർ ജൂബിലി ആഘോഷി ക്കുന്ന ബനിയാസ് സ്‌പൈക് ഗ്രൂപ്പ് 20 ഭവനങ്ങൾ നിർമിച്ചു നൽകും - Kannur Varthakal Online\nസിൽവർ ജൂബിലി ആഘോഷി ക്കുന്ന ബനിയാസ് സ്‌പൈക് ഗ്രൂപ്പ് 20 ഭവനങ്ങൾ നിർമിച്ചു നൽകും\nഅബുദാബി: സിൽവർ ജൂബിലി ആഘോഷി ക്കുന്ന ബനിയാസ് സ്‌പൈക് ഗ്രൂപ്പ് ,സായിദ് വർഷാചരണത്തിന്റെ ഭാഗമായി എമിറേറ്റ്‌സ് റെഡ് ക്രസന്റുമായി ചേർന്ന് ദാറുൽ ബനിയാസ് എന്ന പേരിൽ കേരളത്തിൽ 20 ഭവനങ്ങൾ നിർമിച്ചുനൽകുമെന്ന് ബനിയാസ് സ്‌പൈക് ഗ്രൂപ്പ് എം ഡിയും ചെയർമാനുമായ സി പി അബ്ദുർറഹ്മാൻ അബ്ദുല്ല വാർത്താസമ്മേളനത്തിൽ പറഞ്ഞു. ഗ്രൂപ്പിന്റെ സിൽവർ ജൂബിലി ആഘോഷം നാളെ (വെള്ളി) വിവിധ പരിപാടികളോടെ കൺട്രി ക്ലബ്ബിൽ നടക്കും. ആഘോഷ ചടങ്ങിൽ 15 വർഷം പൂർത്തിയാക്കിയ ജീവനക്കാർക്ക് രണ്ട് ലക്ഷവും 10 വർഷം പൂർത്തിയാക്കിയവർക്ക് 1.5 ലക്ഷവും നൽകി ആദരിക്കും.\nഗുണനിലവാരമുള്ള ഭക്ഷ്യോത്പന്നങ്ങൾ വിപണിയിലെത്തിക്കാൻ സാധിക്കുന്നുണ്ടെന്ന് അദ്ദേഹം പറഞ്ഞു. ആരോഗ്യ രംഗത്തും റെസ്റ്റോറന്റ് മേഖലയിലും റിയൽ എസ്റ്റേറ്റിലും ഗ്രൂപ്പിന്റെ സാന്നിധ്യമുണ്ട്. ഇന്ത്യയിൽ സി പി എ ഫാഷൻ പ്രൈവറ്റ് ലിമിറ്റഡ്, സി പി എ ആർട്‌സ് ആൻഡ് സയൻസ് കോളജ് എന്നീ സംരംഭങ്ങൾ വിജയകരമായി മുന്നേറുന്നുണ്ട്. അഡ്‌നോകിൽ കാറ്ററിംഗ് പ്രൊവൈഡർ ലിസ്റ്റിൽ രജിസ്റ്റർ ചെയ്യാൻ ഇതിനോടകം കമ്പനിക്ക് സാധിച്ചിട്ടുണ്ട്. വരും കാലയളവിൽ അഡ്‌നോക് കേന്ദ്രീകരിച്ചുള്ള എല്ലാഓയിൽ ക്യാമ്പുകളിലും ഒരു കേന്ദ്ര കാറ്ററിംഗ് കമ്പനിയായി മാറുന്നതിനുള്ള ശ്രമത്തിലാണ് ഗ്രൂപ്പ്.\nഅറുപത് വയസിനു മുകളിലുള്ള മുതിർന്ന പത്രപ്രവർത്തകർക്ക് കേരള പത്രപ്രവർത്തക യൂണിയനുമായി ചേർന്ന് മീഡിയ പെൻഷൻ ഏർപെടുത്തുമെന്നും സി പി അബ്ദുർറഹ്മാൻ അബ്ദുല്ല വ്യക്തമാക്കി.\nവാർത്താസമ്മേളനത്തിൽ സി ഇ ഒ ശാക്കിർ പി അലിയാർ, ജനറൽ മാനേജർ മിയാസർ മുഹമ്മദ് അൽ തമീമി, റീ ടെയിൽ ജി എം അബൂബക്കർ ഷമീം, ഓപ്പറേഷൻ ജി എം അബ്ദുൽ ജബ്ബാർ എന്നിവരും സംബന്ധിച്ചു. 0506288969 sales@baniyasspike.com\nചൊക്ലിയിൽ സ്കൂളിന് സമീപം7ഓളം ഇരുമ്പ് തൂണുകൾ ദ്രവിച്ച് വീഴാറായ നിലയിൽ; കാണാതെ അധികൃതർ


ബിജെപിക്ക് തഴച്ചുവളരാനുള്ള മണ്ണ് ഒരുക്കി കൊടുത്തെന്ന ചരിത്രപരമായ വിഡ്ഢിത്തത്തില് നിന്ന് പിണറായി വിജയന് കൈകഴുകാനാവില്ല: പിസി വിഷ്ണുനാഥ് - Kerala Views\nബിജെപിക്ക് തഴച്ചുവളരാനുള്ള മണ്ണ് ഒരുക്കി കൊടുത്തെന്ന ചരിത്രപരമായ വിഡ്ഢിത്തത്തില് നിന്ന് പിണറായി വിജയന് കൈകഴുകാനാവില്ല: പിസി വിഷ്ണുനാഥ്\nFeatured, News, Politics, Social November 6, 2018 Anusha K P\nതിരുവനന്തപുരം: ശബരിമല യുവതി പ്രവേശന വിഷയത്തില് മുഖ്യമന്ത്രി പിണറായി വിജയനെതിരെ വിമര്‍ശവുമായി എഐസിസി സെക്രട്ടറി പി.സി.വിഷ്ണുനാഥ്. സിപിഎം വരയ്ക്കുന്ന വരയില് നില്‍ക്കാനും സിപിഎം വിരിച്ച വലയില് അകപ്പെടാനും കേരളത്തിലെ പ്രബുദ്ധ ജനാധിപത്യ സമൂഹം വിഡ്ഢികളല്ലെന്ന് വിഷ്ണുനാഥ് പറഞ്ഞു. ഫെയ്‌സ്ബുക്ക് കുറിപ്പിലൂടെയാണ് വിഷ്ണുനാഥ് വിമര്‍ശനം ഉന്നയിച്ചത്.\nഫെയ്‌സ്ബുക്ക് കുറിപ്പിന്‍റെ പൂര്‍ണരൂപം\nശബരിമല സംഘര്‍ഷഭൂമിയാവുമ്പോള്, വിവാദ കേന്ദ്രമാവുമ്പോള് മനസ്സ് വേദനിക്കുന്നവരാണ് കേരളത്തിലെ വിശ്വാസി സമൂഹം. അവര്‍ക്കൊപ്പമാണ് കേരളത്തിലെ കോണ്‍ഗ്രസ് പ്രസ്ഥാനം നിലയുറപ്പിച്ചിട്ടുള്ളത്. ഉമ്മന്‍ചാണ്ടി സര്‍ക്കാര് സുപ്രീംകോടതിയില് എടുത്ത നിലപാട് വിശ്വാസി സമൂഹത്തിന്റെ വികാരത്തിനൊപ്പമുള്ള നിലപാടായിരുന്നു. പുണ്യപൂങ്കാവനത്തെ കലാപഭൂമിയാക്കി മാറ്റരുതെന്നതായിരുന്നു.\nഎന്നാല് വിശ്വാസി സമൂഹത്തിന്‍റെ മൊത്തക്കച്ചവടക്കാരായ് രംഗത്തെത്തിയ ബി ജെ പിയും സംഘ്പരിവാര് സംഘടനകളും അവരുടെ തനിനിറം വെളിപ്പെടുത്തിയിരിക്കയാണ്, പി എസ് ശ്രീധരന്‍പിള്ളയുടെ വിവാദ പ്രസംഗത്തിലൂടെ. ഭക്തര്‍ക്ക് ഒപ്പം നിലയുറപ്പിക്കുന്നു എന്ന് വരുത്തി തങ്ങളുടെ സങ്കുചിത താത്പര്യം അവര് വെളിപ്പെടുത്തി കഴിഞ്ഞു. ”നമ്മള് ഒരു അജണ്ട മുന്നോട്ടുവച്ചു.\nആ അജണ്ടക്ക് പിന്നില് ഓരോരുത്തരായി അടിയറവ് പറഞ്ഞു കൊണ്ട് രംഗം കാലിയാക്കുമ്പോള് അവസാനം അവശേഷിക്കുന്നത് നമ്മളും നമ്മുടെ എതിരാളികളായ ഇന്നത്തെ ഭരണകൂടവും അവരുടെ പാര്‍ട്ടികളുമാണ്” ഈ ഒറ്റ തുറന്നു പറച്ചിലിലുണ്ട്, ബി ജെ പിയും സി പി എമ്മും മാത്രമായി അവശേഷിക്കുന്ന രാഷ്ട്രീയ കേരളത്തെക്കുറിച്ചുള്ള അവരുടെ ഗൂഢാലോചനയും സ്വപ്നവും. ബി ജെ പിക്ക് തഴച്ചുവളരാനുള്ള മണ്ണ് ഒരുക്കി കൊടുത്തെന്ന ചരിത്രപരമായ വിഡ്ഢിത്തത്തില് നിന്ന് പിണറായി വിജയന് ഒരിക്കലും കൈകഴുകാനാവില്ല.\nമുഖ്യമന്ത്രിയെന്ന നിലയില് സമവായത്തിന്‍റെ പാത സ്വീകരിക്കാതെ, സംഘര്‍ഷവും പ്രകോപനവും നിരന്തരം സൃഷ്ടിച്ച് തീവ്ര ആശയക്കാരായ എതിരാളികളെ വളര്‍ത്തുക; അതുവഴി സമാധാന കാംക്ഷികളായ കോണ്‍ഗ്രസിനെ ഇല്ലാതാക്കുക എന്ന അജണ്ടയാണ് ശബരിമലയില് വെളിവായത്. പക്ഷെ യഥാര്‍ത്ഥ ഈശ്വര വിശ്വാസികള് ബി ജെ പിയുടെയും സി പി എമ്മിന്റെയും തനിസ്വരൂപം ഇപ്പോള് തിരിച്ചറിയുന്നു.\nനിങ്ങള് വരച്ച വരയില് നില്‍ക്കാനും നിങ്ങള് വിരിച്ച വലയില് അകപ്പെടാനും കേരളത്തിലെ പ്രബുദ്ധ ജനാധിപത്യസമൂഹം അത്രമാത്രം വിഡ്ഢികളല്ലെന്ന് ഓര്‍ക്കണം. പകല്‍ക്കിനാവിലെ എല്ലാ കണക്കുകൂട്ടലുകള്‍ക്കും വിരാമമിട്ട്, കേരളത്തിലെ സ്വൈര്യ ജീവിതത്തിന് വിഘ്‌നം വരുത്താതെ മാന്യമായ രാഷ്ട്രീയ പ്രവര്‍ത്തനം നടത്താന് ഇരുപാര്‍ട്ടി നേതൃത്വവും തയ്യാറാവണം. മറിച്ചെങ്കില് വലിയ വില നല്‍കേണ്ടി വരുമെന്ന് മാത്രമല്ല ചരിത്രം നിങ്ങളെ കുറ്റക്കാരെന്ന് വിധിക്കുകയും ചെയ്യും.\nfacebook post, pc vishnunadh, sabarimala women entry\nകൂട്ടുകൂടാന് പോയതാ… ഇങ്ങനൊരു പണി പ്രതീക്ഷിച്ചില്ല


സർക്കാർപ്രസിൽ നിന്ന് പി.എസ്.സി. 27 ലക്ഷം ഒ.എം.ആർ. ഷീറ്റ് വാങ്ങും\nതിരുവനന്തപുരം: ഇനി സർക്കാർ പ്രസിൽനിന്ന് 27 ലക്ഷം ഒ.എം.ആർ. ഉത്തരക്കടലാസുകൾ പി.എസ്.സി. വാങ്ങും.സംസ്ഥാനത്തിന് പുറത്തുനിന്ന് വാങ്ങിയ ഒ.എം.ആർ. ഷീറ്റുകൾ നിലവാരമില്ലാത്തതിനാൽ മൂല്യനിർണയയന്ത്രം സ്വീകരിച്ചില്ല.\nവനിതാ പോലീസിന്റെ കായികക്ഷമതാപരീക്ഷ ജൂലായിൽ പൂർത്തിയാക്കുന്നതിനുള്ള സൗകര്യമൊരുക്കാൻ നിർദേശം നൽകി. 21 പേർക്ക് പരീക്ഷ നടത്തുന്നതിനാണ് ആലോചിക്കുന്നത്.\nചൊവ്വാഴ്ച റദ്ദായ സിവിൽ പോലീസ് ഓഫീസറുടെ റാങ്ക്പട്ടികയിൽനിന്ന് ഏഴ് ബറ്റാലിയനുകളിലായി 1800 -ഓളം പേർക്ക് നിയമനശുപാർശ നൽകും. അസിസ്റ്റന്റ് സർജന്റെ പുതുതായി റിപ്പോർട്ട് ചെയ്ത 132 ഒഴിവുകളിലേക്ക് കഴിഞ്ഞ 27 -ന് റദ്ദായ റാങ്ക്പട്ടികയിൽനിന്ന് നിയമനശുപാർശ അയക്കും.\nഅഭിമുഖപരീക്ഷ ബുധനാഴ്ച പി.എസ്.സി പുനരാരംഭിക്കും. തിരുവനന്തപുരം ആസ്ഥാനഓഫീസ്, എറണാകുളം, കോഴിക്കോട് മേഖലാ ഓഫീസുകൾ എന്നിവിടങ്ങളിലായിരിക്കും അഭിമുഖം. ക്വാറന്റീനിൽ കഴിയുന്നവർക്കും രോഗബാധയുള്ളവർക്കും തീയതി മാറ്റിനൽകും. ഇതിനായി അപേക്ഷ നൽകണം. ഹോട്‌സ്പോട്ട്, കണ്ടെയ്‌ൻമെന്റ് സോൺ എന്നിവിടങ്ങളിലെ ഉദ്യോഗാർഥികൾക്കും അപേക്ഷ നൽകിയാൽ തീയതി മാറ്റിനൽകും. അഭിമുഖത്തിനുള്ളവർ പി.എസ്.സി.യുടെ വെബ്‌സൈറ്റിൽനിന്ന് കോവിഡ്-19 ചോദ്യാവലി ഡൗൺലോഡ് ചെയ്ത് പൂരിപ്പിച്ച് പ്രൊഫൈലിൽ അപ്‌ലോഡ് ചെയ്യണം.


US presidential election: 12 states in US will determine the 2020 election | ചൂടുപിടിച്ച് 'പോരാട്ട ഭൂമി': യുഎസ് തിരഞ്ഞെടുപ്പിലെ വിധി നിർണ്ണയിക്കുന്നത് 12 സംസ്ഥാനങ്ങൾ - Malayalam Oneindia\nചൂടുപിടിച്ച് 'പോരാട്ട ഭൂമി': യുഎസ് തിരഞ്ഞെടുപ്പിലെ വിധി നിർണ്ണയിക്കുന്നത് 12 സംസ്ഥാനങ്ങൾ\nUpdated: Wed, Nov 4, 2020, 0:11 [IST]\nവാഷിംഗ്ടൺ: കഴിഞ്ഞ യുഎസ് പ്രസിഡന്റ് തിരഞ്ഞെടുപ്പുകളിലേത് പോലെ രാജ്യത്തെ 50 സംസ്ഥാനങ്ങളിലേയും ജനങ്ങൾ വോട്ടെടുപ്പിൽ പങ്കാളികളായിട്ടുണ്ട്. ജനുവരിയിൽ ആരാണ് അധികാരത്തിലെത്തുക എന്ന് തീരുമാനിക്കുന്നത് രാജ്യത്തെ നിർണായക ബ്ലോക്കുകളാണ്. പ്രസിഡന്റ് തിരഞ്ഞെടുപ്പിൽ ആരാണ് വിജയിക്കുക എന്നറിയുന്നതിന് 12 സംസ്ഥാനങ്ങളിലെ തിരഞ്ഞെടുപ്പാണ് അടുത്തുനിന്ന് വീക്ഷിക്കേണ്ടത്. പോളുകളും പരസ്യത്തിനായി ചെലവഴിക്കുന്ന തുകയും സ്ഥാനാർത്ഥികളുടെ സന്ദർശനത്തെയും ആശ്രയിച്ചാണ് തിരഞ്ഞെടുപ്പിലെ വിജയം. 12 സംസ്ഥാനങ്ങളിൽ പത്തെണ്ണവും നാല് ദിവസം മുമ്പ് ട്രംപിന് അനുകൂലമായി നിലകൊള്ളുന്നതാണ്. മറ്റ് രണ്ടെണ്ണം കഴിഞ്ഞ തിരഞ്ഞെടുപ്പിൽ ഹിലരി ക്ലിന്റണ് അനുകൂലമായി നിന്നവയാണ്.\nയുഎസിൽ ആര് അധികാരത്തിലെത്തും? ഇന്ത്യ- യുഎസ് ഉഭയകക്ഷി ബന്ധത്തിന് തിരഞ്ഞെടുപ്പ് നിർണ്ണായകമാകുമോ?\nട്രംപ് അധികാരത്തിലെത്തിയ ശേഷം യുഎസ് സമ്പദ് വ്യവസ്ഥയിൽ കുതിപ്പുണ്ടായെങ്കിലും കൊവിഡ് വ്യാപനത്തോടെ സമ്പദ് വ്യവസ്ഥ താഴേയ്ക്ക് വരികയും ചെയ്തിരുന്നു. പ്രത്യേകിച്ചും പ്രസിഡന്റിനെ തിരഞ്ഞെടുക്കുന്നതിൽ നിർണ്ണായക പങ്കുള്ള സംസ്ഥാനങ്ങളെയാണ് ഇത് ബാധിച്ചിട്ടുള്ളത്. തിരഞ്ഞെടുപ്പ് ദിനത്തിന്റെ മുമ്പായി 93 മില്യൺ അമേരിക്കക്കാരാണ് വോട്ട് രേഖപ്പെടുത്തിയത്.\n1996ലെ ഡെമോക്രാറ്റ് പാർട്ടിയുടെ പ്രസിഡന്റ് സ്ഥാനാർത്ഥിയായിരുന്ന ബിൽ ക്ലിന്റൺ മാത്രമാണ് അരിസോണയിൽ നിന്ന് വിജയിച്ചത്. 11 ഇലക്ടറൽ വോട്ടുകൾക്കായിരുന്നു ക്ലിന്റൺ വിജയിച്ചത്. 1952ന് ശേഷമുള്ള നിർണായക വിജയമായിരുന്നു ഇത്. ട്രംപിന് നാല് വർഷം മുമ്പ് 3.5 ശതമാനം പോയിന്റാണ് കിട്ടിയിരുന്നതെങ്കിൽ ബൈഡന് ഒരു പോയിന്റ് അധികം ലഭിക്കുമെന്നാണ് രാഷ്ട്രീയ വിശകലന വിദഗ്ധർ പറയുന്നത്. മുൻ വൈസ് പ്രസിഡന്റായിരുന്ന ജോ ബൈഡനുള്ള സാധ്യത വർധിപ്പിക്കുന്നത് ട്രംപിന്റെ കുടിയേറ്റ വിരുദ്ധ നിലപാടുകളാണ്. ഇത് സംസ്ഥാനത്തെ ഏറ്റവും കൂടുതലുള്ള ലാറ്റിനോ ഇലക്ടറേറ്റിലെ വോട്ടർമാരെ സ്വാധീനിക്കും. സെനറ്റിലെ മത്സരമാണ് ബൈഡനെ സഹായിക്കുന്ന മറ്റൊരു ഘടകം. ഡെമോക്രാറ്റ് നേതാവായ മാർക്ക് കെല്ലിയെ നയിക്കുന്നത് മാർത്ത മക് സാലിയാണ്.\n2008ൽ നോർത്ത് കരോലിനയിൽ നിന്നുള്ള ബറാക് ഒബാമയുടെ വിജയം 15 ഇലക്ടറൽ വോട്ടുകൾക്കാണ്. 1976ൽ ജിമ്മി കാർട്ടർ തിരഞ്ഞെടുപ്പിൽ വിജയിച്ചതിന് ശേഷം ആദ്യമായാണ് മറ്റൊരു ഡെമോക്രാറ്റ് സ്ഥാനാർത്ഥി വിജയിക്കുന്നത്. 3.6 ശതമാനം പോയിന്റുകളോടെയാണ് ട്രംപ് 2016ൽ നോർത്ത് കരോലിനയിൽ നിന്ന് വിജയിക്കുന്നത്. എന്നാൽ സംസ്ഥാനങ്ങളിൽ നടന്നിട്ടുള്ള വോട്ടെടുപ്പുകളുടെ ശരാശരിയിൽ നേരിയ വ്യത്യാസം ട്രംപിന്റെ വോട്ട് ശതമാനത്തിനുണ്ട്. സംസ്ഥാനത്തിന്റെ വളർച്ച പ്രാപിക്കുന്ന വൈവിധ്യവും കാൽ കണ്ണിംഗ്ഹാമിന്റെ മികച്ച പ്രകടനവും ജോ ബൈഡനെ ട്രംപിനെതിരെയുള്ള പോരാട്ടം ശക്തമാക്കാൻ സഹായിച്ചിട്ടുണ്ട്. ന്യൂയോർക്ക് ടൈംസ്/സിയെന്ന കോളേജ് പോൾ ചൂണ്ടിക്കാണിക്കുന്നത് സ്ത്രീകൾക്കിടയിൽ ബൈഡന് ജനസമ്മതി വർധിച്ചിട്ടുണ്ടെന്നാണ്. 45 വയസ്സിൽ താഴെയുള്ളവർക്കിടയിലും ആഫ്രിക്കൻ- അമേരിക്കക്കാർക്കിടയിലും ബൈഡന് സ്വാധീനം വർധിച്ചിട്ടുണ്ട്.\n20 ഇലക്ടറൽ വോട്ടുകൾക്ക് വിജയിച്ച പെൻസിൽവാനിയയിലാണ് ട്രംപ് പ്രതീക്ഷയർപ്പിച്ചിട്ടുള്ളത്. തിരഞ്ഞെടുപ്പ് പ്രചാരണത്തിന്റെ അവസാന ആഴ്ചകളിൽ കുറച്ച് റാലികൾ മാത്രമാണ് ട്രംപ് ഇവിടെ നടത്തിയിട്ടുള്ളത്. സംസ്ഥാനങ്ങളിലെ വോട്ടെടുപ്പ് ശരാശരിയെ അടിസ്ഥാനമാക്കി ബൈഡൻ ഇപ്പോൾ 4.3 പോയിന്റ് മുന്നിലെത്തിയെന്നാണ് രാഷ്ട്രീയ വിശകലന വിദഗ്ധർ ചൂണ്ടിക്കാണിക്കുന്നത്. ബൈഡനോട് ചായ് വുള്ളവരാണ് മിഷിഗൺ, നെവാഡ, വിസ്കോസിൻ എന്നീ സംസ്ഥാനങ്ങളിലുള്ളത്. മിഷിഗണിൽ 16 ഇലക്ടറൽ വോട്ടുകൾക്കാണ് ട്രംപ് വിജയിച്ചത്. പോൾ ചെയ്ത 4.8 മില്യൺ വോട്ടുകളിൽ 11000 വോട്ടുകൾ കുറവാണ് ട്രംപിന് ലഭിച്ചത്. എന്നാൽ സംസ്ഥാനങ്ങളിലെ ശരാശരി പരിശോധിക്കുമ്പോൾ 5.1 പോയിന്റുകൾക്ക് ബൈഡൻ മുമ്പിലാണുള്ളത്.\nഡെട്രോയിറ്റ് ഫ്രീ പ്രസ്സിനായി എപിക് എംആർഎ അടുത്തിടെ നടത്തിയ ഒരു പോൾ സൂചിപ്പിക്കുന്നത്, വോൾവറിൻ സ്റ്റേറ്റിലെ വിജയത്തിലേക്ക് അദ്ദേഹത്തെ നയിച്ച ഒരു പ്രധാന മണ്ഡലത്തിൽ ട്രംപിന് അനുകൂലമായ നീക്കങ്ങളുണ്ടാകില്ല എന്നാണ്. നാല് വർഷം മുമ്പ്, കോളേജ് ബിരുദമില്ലാത്ത വെളുത്ത വംശജരായ വോട്ടർമാരിലെ 62% -31% പ്രസിഡന്റിനെപിന്തുണച്ചതായി 2016 ലെ എക്സിറ്റ് പോളുകൾ പറയുന്നു, എന്നാൽ ഏറ്റവും പുതിയ സർവേയിൽ ബ്ലൂ കോളർ തൊഴിലാളികൾക്കിടയിൽ ട്രംപിനുള്ള പിന്തുണയിൽ വ്യത്യാസത്തിൽ കണ്ടെത്തിയിട്ടുണ്ട്. (54% -39%.). നെവാഡയിലെ ലാറ്റിനോ ജനസംഖ്യയുടെ വളർച്ചയാണ് വിശ്വസനീയമായ വോട്ടുബാങ്കാക്കി ഈ സംസ്ഥാനമാക്കി മാറ്റാൻ തുടങ്ങിയത്, എന്നാൽ ട്രംപിന് നിന്ന് വിട്ടുനിൽക്കുന്ന ട്രെൻഡാണ് ഇപ്പോഴുള്ളത്. ഒരു കാസിനോ ഉടമയെന്ന പശ്ചാത്തലമാണ് അദ്ദേഹത്തിന് സിൽവർ സ്റ്റേറ്റുമായി സ്വാഭാവിക ബന്ധം നൽകുന്നത്.\n2016 ലെ തിരഞ്ഞെടുപ്പ് പ്രചാരണ വേളയിൽ ഒരിക്കൽ പോലും ക്ലിന്റൺ വിസ്കോൺസിൻ സന്ദർശിച്ചിട്ടില്ല (10 തിരഞ്ഞെടുപ്പ് വോട്ടുകളാണ് അന്ന് ക്ലിന്റണ് ലഭിച്ചത്. അന്ന് രേഖപ്പെടുത്തിയ ഏകദേശം3ദശലക്ഷം വോട്ടുകളിൽ 23,000 വോട്ടുകളിൽ കുറവാണുണ്ടായിരുന്നത്. മുൻ തിരഞ്ഞെടുപ്പിന്റെ ശരാശരി ബൈഡനെ 6.6 പോയിന്റ് ഉയർത്തിയതിനാൽ ബാഡ്‌ജർ സ്റ്റേറ്റിന് മുൻഗണന നൽകാനുള്ള ബിഡന്റെ തീരുമാനം സമ്പൂർണ്ണമായാണ് തോന്നുന്നത്. ട്രംപ് അനുകൂലികൾ ചൂണ്ടിക്കാണിക്കുന്ന ഭൂരിപക്ഷം നാല് വർഷം മുമ്പ് ഉണ്ടായിരുന്നിടത്ത് നിന്ന് വളരെ അകലത്തല്ല.\nബൈഡനേക്കാൾ കൂടുതൽ തവണ ട്രംപ് സംസ്ഥാനം സന്ദർശിച്ചിട്ടുണ്ടെങ്കിലും തിരഞ്ഞെടുപ്പ് ദിനത്തിന് മുമ്പായി ബാലറ്റ് രേഖപ്പെടുത്തുന്നവരിൽ ഡെമോക്രാറ്റികുകളുടെ തന്ത്രം വിജയിക്കുകയാണ്. കഴിഞ്ഞ ആഴ്ച്ച അവസാനത്തെ കണക്കനുസരിച്ച്, മാർക്വെറ്റ് യൂണിവേഴ്സിറ്റി ലോ സ്കൂൾ വോട്ടെടുപ്പിൽ പ്രതികരിച്ചവരിൽ 41% പേർ ഇതിനകം വോട്ട് ചെയ്തതായി പറയുന്നു. അതിൽ 64% പേർ തങ്ങൾ ബിഡന് വോട്ട് ചെയ്തതായും 25% ട്രംപിന് വോട്ട് ചെയ്തതായും പറയുന്നു.\nയുഎസ് പ്രസിഡന്റ് തിരഞ്ഞെടുപ്പ് ഡൊണാൾഡ് ട്രംപ് ജോ ബൈഡൻ us election us presidential election 2020 donald trump joe biden narendra modi india ഇന്ത്യ കാലാവസ്ഥാ വ്യതിയാനം\nUS presidential election: 12 states in US will determine the 2020 election


കത്വ ഫണ്ട് തിരിമറി: യൂത്ത് ലീഗ് നേതാവ് സികെ സുബൈറിനെ ഇഡി ചോദ്യം ചെയ്യുന്നു – NavaKerala News\nHome/Kerala News/കത്വ ഫണ്ട് തിരിമറി: യൂത്ത് ലീഗ് നേതാവ് സികെ സുബൈറിനെ ഇഡി ചോദ്യം ചെയ്യുന്നു\nകൊച്ചി: കത്വ പെൺകുട്ടിയുടെ കുടുംബത്തിനായി പണസമാഹരണം നടത്തി തിരിമറി നടത്തിയെന്ന പരാതിയിൽ യൂത്ത് ലീഗ് നേതാവ് സികെ സുബൈറിനെ ഇഡി ചോദ്യം ചെയ്യുന്നു. കൊച്ചിയിലെ എൻഫോഴ്‌സ്‌മെന്റ് ഓഫീസിലാണ് ചോദ്യം ചെയ്യൽ. മുൻ ലീഗ് നേതാവ് യൂസഫ് പടനിലം നൽകിയ പരാതിയിലാണ് ഇഡി അന്വേഷണം.\nപെൺകുട്ടിയുടെ പേരിൽ പിരിച്ച ഒരു കോടി രൂപ കൂടുംബത്തിന് കൈമാറാതെ നേതാക്കൾ തന്നെ വകമാറ്റിയെന്നാണ് ആരോപണം. പണപ്പിരിവ് നടത്തിയതിൽ കള്ളപ്പണ ഇടപാട്, വിദേശനാണ്യ വിനിമയ ചട്ട ലംഘനം എന്നിവ ഉണ്ടായോ എന്നും ഇഡി അന്വേഷിക്കുന്നുണ്ട്.\nആരോപണങ്ങളിൽ കഴമ്പില്ലെന്ന് സികെ സുബൈർ പ്രതികരിച്ചു. നേരത്തെ രണ്ട് തവണ ഹാജരാകാൻ ഇഡി നോട്ടീസ് നൽകിയെങ്കിലും ഭാര്യാ പിതാവ് കൊവിഡ് പോസിറ്റീവ് ആയതിനെ തുടർന്ന് സമയം നീട്ടി ചോദിക്കുകയായിരുന്നു.


Bharat Petroleum Corporation Shares വാങ്ങാൻ ആളില്ല; ബിപിസിഎൽ ഓഹരി വില കൂപ്പുകുത്തി\nപൊതുമേഖലാ എണ്ണ കമ്പനിയായ ബിപിസിഎലിൻ്റെ (ഭാരത് പെട്രോളിയം കോർപ്പറേഷൻ ലിമിറ്റഡ്) ഓഹരി വില കൂപ്പുകുത്തി. കമ്പനിയുടെ ഓഹരി വിറ്റഴിക്കലിന് കേന്ദ്ര സർക്കാർ അപേക്ഷ ക്ഷണിച്ചിരുന്നു എങ്കിലും തണുപ്പൻ പ്രതികരണമാണ് ലഭിച്ചത്. ഇതോടെയാണ് ബിപിസിഎൽ ഓഹരി വില ഇടിഞ്ഞത്. അഞ്ചു ശതമാനം ഇടിവാണ് ഇന്ന് രേഖപ്പെടുത്തിയത്. 20 രൂപയ്ക്ക് മുകളിൽ വില ഇടിഞ്ഞതോടെ ഓഹരി വില 392.35 രൂപയായി.\nRead Also : ലാഭത്തിലുള്ള ബിപിസിഎൽ വിൽക്കുന്നത് കോർപ്പറേറ്റുകളെ സഹായിക്കാൻ: യെച്ചൂരി\nഅതേസമയം, ഓഹരികൾ വാങ്ങുന്നതിനായി ഒന്നിലധികം കമ്പനികൾ അപേക്ഷ നൽകിയതായി കേന്ദ്രം അറിയിച്ചു. അംബാനിയുടെ റിലയൻസ് ഇൻഡസ്ട്രീസോ ഇന്ധന വിപണിയിലെ വമ്പന്മാരായ സൗദി അരാംകോ, ബിപി, ടോട്ടൽ എന്നിവരോ അപേക്ഷ നൽകിയവരിൽ ഉൾപ്പെട്ടിട്ടില്ല. ആരൊക്കെയാണ് പട്ടികയിൽ ഉൾപ്പെട്ടിരിക്കുന്നതെന്നോ എത്ര പേർ ഉണ്ടെന്നോ കേന്ദ്രം അറിയിച്ചിട്ടില്ല. ഒന്നിലധികം താത്പര്യപത്രങ്ങൾ ലഭിച്ചതോടെ വിറ്റഴിക്കൽ രണ്ടാം ഘട്ടത്തിലേയ്ക്ക് നീങ്ങുന്നു എന്നാണ് ധനമന്ത്രി നിർമല സീതാരാമൻ്റെ ട്വീറ്റ്.\nഭാരത് പെട്രോളിയം കോർപ്പറേഷൻ ലിമിറ്റഡിൽ സർക്കാരിനുള്ള (ബിപിസിഎൽ) 53.29 ശതമാനം ഓഹരികൾ വിൽക്കാനാണ് കേന്ദ്രത്തിൻ്റെ പദ്ധതി. ഇതിനെതിരെ കടുത്ത പ്രതിഷേധങ്ങൾ ഉയർന്നെങ്കിലും കേന്ദ്രം നിലപാടിൽ മാറ്റം വരുത്താതെ മുന്നോട്ടുപോവുകയായിരുന്നു. നടപ്പ് സാമ്പത്തിക വർഷം പൊതുമേഖലാ ഓഹരി വിൽപനയിലൂടെ 1.05 ലക്ഷം കോടി രൂപയാണ് കേന്ദ്രം ലക്ഷ്യമാക്കുന്നത്. പൊതുമേഖലാ കമ്പനികളിൽ സർക്കാരിന്റെ നിയന്ത്രണം കുറക്കുക, പൊതുമേഖലാ ഓഹരികൾ വിറ്റ് ക്ഷേമപദ്ധതികൾക്ക് പണം കണ്ടെത്തുക, ധനക്കമ്മി നിയന്ത്രിക്കുക തുടങ്ങിയ ലക്ഷ്യങ്ങളുടെ ഭാഗമായാണ് ബിപിസിഎല്ലിനെ പൂർണമായി സ്വകാര്യവത്കരിക്കുന്നത്.\nStory Highlights – Bharat Petroleum Corporation Shares Fall 5% After First Round Of Bidding\nRead more on: bpcl | share market\nതൊഴിലാളികൾ സമരത്തിൽ; കൊച്ചി ബിപിസിഎല്ലിൽ പാചക വാതക വിതരണം തടസപ്പെട്ടു\nബിപിസിഎൽ പ്ലാന്റ് അടക്കം അഞ്ച് വികസന പദ്ധതികൾ പ്രധാനമന്ത്രി നാടിന് സമർപ്പിച്ചു\nകൊവിഡ് 19: അമ്പലമുകള് ബിപിസിഎല് പ്ലാന്റില് നിയന്ത്രണം ഏര്‍പ്പെടുത്തി\nകൊച്ചി ഇരുമ്പനം ബിപിസിഎല്ലിലെ തീപിടുത്തം നിയന്ത്രണ വിധേയം


കൊളസ്‌ട്രോള് അപകടാവസ്ഥയിലോ; കണ്ണും കൈയ്യും കാണിക്കും ലക്ഷണം | High cholesterol: Three Symptoms Found On The Hands, Skin And Eyes - Malayalam BoldSky\n20 min ago ത്രിഫല ചേര്‍ത്ത മോര് വെള്ളം: തടി പിടിച്ചിടത്ത് നില്‍ക്കും കൊളസ്‌ട്രോളും കുറക്കാം\n31 min ago മഴക്കാലം രോഗങ്ങള് ഉയരുന്ന കാലം; രോഗപ്രതിരോധശേഷി കൂട്ടാന് ചെയ്യേണ്ടത്\nആരോഗ്യ സംരക്ഷണത്തിന് എപ്പോഴും വെല്ലുവിളി ഉയര്‍ത്തുന്ന ഒന്നാണ് അമിതവണ്ണം. എന്നാല് അമിതവണ്ണത്തെ പ്രതിരോധിക്കുന്നതിനും ആരോഗ്യത്തിനും വേണ്ടി ചില കാര്യങ്ങള് നമുക്ക് ശ്രദ്ധിക്കാം. എന്നാല് നമ്മുടെ ശ്രദ്ധ അല്‍പം പാളുമ്പോള് അത് നിങ്ങളുടെ ശരീരത്തില് കൊളസ്‌ട്രോള് എന്ന പ്രശ്‌നത്തിന് കാരണമാകുന്നുണ്ട്.\nകൊളസ്‌ട്രോള് പൂര്‍ണ്ണമായും മോശമല്ല - നിങ്ങളുടെ കരള് ഉല്‍പാദിപ്പിക്കുന്ന മെഴുക്, കൊഴുപ്പ് പോലുള്ള പദാര്‍ത്ഥത്തിന് ചില പ്രധാന പ്രവര്‍ത്തനങ്ങള് ഉണ്ട്. കോശ സ്തരങ്ങള്, ചില ഹോര്‍മോണുകള്, വിറ്റാമിന് ഡി എന്നിവയുടെ രൂപവത്കരണത്തിന് കൊളസ്‌ട്രോള് സഹായിക്കുന്നു. എന്നാല് മോശം കൊളസ്‌ട്രോള് വര്‍ദ്ധിക്കുന്നത് നിങ്ങളുടെ ആരോഗ്യത്തെ നശിപ്പിച്ച് കൊണ്ടിരിക്കുകയാണ്.\nനേരിയ കൊവിഡ് ലക്ഷണം ഗുരുതരമാക്കുന്നത് ഇതാണ്; മരണം വരെ സംഭവിക്കാം\nഎന്നാല് ചീത്ത കൊളസ്‌ട്രോള് വര്‍ദ്ധിക്കുമ്പോള് നിങ്ങളുടെ രക്തത്തില് രക്തചംക്രമണം നടത്തുന്ന 'മോശം' എല്‍ഡിഎല് (ലോ-ഡെന്‍സിറ്റി ലിപ്പോപ്രോട്ടീന്) കൊളസ്‌ട്രോളിനെ അമിതമായി ഉയര്‍ത്തിയതാണ് ഇത് ഉയര്‍ന്ന കൊളസ്‌ട്രോള് എന്ന് വിളിക്കുന്നത്, കാരണം ഇത് നിങ്ങളുടെ ധമനികളുടെ ഉള്ളില് ശേഖരിക്കുന്നു. ഉയര്‍ന്ന കൊളസ്‌ട്രോളിന്റെ ആദ്യ മുന്നറിയിപ്പ് അടയാളങ്ങള് ജീവന് ഭീഷണിയാണ്. കാരണം, ഉയര്‍ന്ന കൊളസ്‌ട്രോള് പലപ്പോഴും ഹാര്‍ട്ട് അറ്റാക്ക് പോലുള്ള ഭീഷണികള് ഉണ്ടാക്കുന്നുണ്ട്. എന്നാല് കൊളസ്‌ട്രോള് കൂടുതലാണെങ്കില് കൈകള്, ചര്‍മ്മം, കണ്ണുകള് എന്നിവയില് കാണാവുന്ന അടയാളങ്ങളുടെ രൂപത്തില് ചില ലക്ഷണങ്ങള് കാണിക്കുന്നുണ്ട്. അവ എന്തൊക്കെയെന്ന് നോക്കാവുന്നതാണ്.\nധമനികളുടെ ആന്തരിക പാളിയില് ഫലകത്തിന്റെ ഫാറ്റി ഡെപ്പോസിറ്റ് ശേഖരണം ഉണ്ടാകുമ്പോള്. കൊളസ്‌ട്രോള്, ഫാറ്റി ലഹരിവസ്തുക്കള്, സെല്ലുലാര് മാലിന്യ ഉല്‍പന്നങ്ങള്, കാല്‍സ്യം, ഫൈബ്രിന് എന്നിവ ചേര്‍ന്നതാണ് നിക്ഷേപം. ഇത് രക്തപ്രവാഹത്തെ തടസ്സപ്പെടുത്തുന്നു. ഇതിലൂടെ നിങ്ങളുടെ കൈകളില് ഉണ്ടാവുന്ന ഇത്തരം അവസ്ഥകള് അല്‍പം ശ്രദ്ധിക്കേണ്ടതാണ്. ഇത് ശരീരത്തില് കൊളസ്‌ട്രോള് കൂടുതലാണ് എന്നുള്ളതിന്റെ ലക്ഷണമാണ്. അതുകൊണ്ട് തന്നെ വളരെയധികം ശ്രദ്ധിക്കേണ്ടതാണ്. ഇത്തരം അവസ്ഥകള് അപകടകരമായ അവസ്ഥയിലേക്ക് എത്തുന്നുണ്ട് എന്നുള്ളതാണ് സത്യം. അതുകൊണ്ട് വളരെയധികം ശ്രദ്ധിക്കേണ്ടതാണ്.\nചര്‍മ്മത്തിലെ വളര്‍ച്ച പലപ്പോഴും പല വിധത്തിലാണ് പ്രതിസന്ധി ഉണ്ടാക്കുന്നതാണ്. എന്നാല് ചര്‍മ്മത്തില് മഞ്ഞകലര്‍ന്ന ഓറഞ്ച് നിറത്തിലുള്ള വളര്‍ച്ച കാണുകയാണെങ്കില്, ചര്‍മ്മത്തിന് കീഴില് കൊളസ്‌ട്രോള് നിക്ഷേപം ഉണ്ട് എന്നാണ് പറയുന്നത്. ഈ വേദനയില്ലാത്ത നിക്ഷേപങ്ങള് നിങ്ങളുടെ കൈപ്പത്തികളിലോ താഴത്തെ കാലുകളുടെ പുറകിലോ പ്രത്യക്ഷപ്പെടാം. ഇത് ശ്രദ്ധിച്ചാല് ഉടനേ തന്നെ നിങ്ങളുടെ ഡോക്ടറെ കാണിക്കണം. അതിന്റെ അര്‍ത്ഥം നിങ്ങളില് അമിതമായി കൊളസ്‌ട്രോള് ഉണ്ട് എന്നുള്ളതാണ് സൂചിപ്പിക്കുന്നത്. ആരോഗ്യ സംരക്ഷണത്തിന് വെല്ലുവിളി ഉയര്‍ത്തുന്ന ഇത്തരം അവസ്ഥകള്‍ക്ക് പരിഹാരം കാണുന്നതിന് മുന്‍പ് ശരീരത്തിലെ കൊളസ്‌ട്രോളിന്റെ അളവ് അല്‍പം ശ്രദ്ധിക്കണം.\nകണ്ണുകളില് നീല വളയങ്ങള്\nചില ആളുകളില്, കോര്‍ണിയയുടെ പുറം ഭാഗത്തിന് മുകളിലും താഴെയുമായി ഒരു നീലകലര്‍ന്ന ചാരനിറം അല്ലെങ്കില് വെളുത്ത വളയങ്ങള് ദൃശ്യമാകും. കണ്ണിന്റെ മുന്‍വശത്ത് വ്യക്തമായി ഇത് കാണപ്പെടുന്നുണ്ട്. എന്നാല് പലരും ഇത് വാര്‍ദ്ധക്യത്തിന്റെ ഒരു സാധാരണ അടയാളമായി കണക്കാക്കപ്പെടുന്നു. എന്നാല് ഇത് ചെറുപ്പക്കാരില് സംഭവിക്കുമ്പോള് (45 വയസ്സിന് താഴെയുള്ളവര്) ഇത് ഹൈപ്പര്‍ലിപിഡീമിയ മൂലമാണ്, ഇത് മിക്കവാറും ഹൃദ്രോഗത്തിനുള്ള സാധ്യതയുമായി ബന്ധപ്പെട്ടിരിക്കുന്നു. അതുകൊണ്ട് വളരെയധികം ശ്രദ്ധിക്കേണ്ടതാണ്.\nലേഖനത്തില് പരാമര്‍ശിച്ചിരിക്കുന്ന ഇത്തരം ലക്ഷണങ്ങളും നിര്‍ദ്ദേശങ്ങളും പൊതുവായ വിവര ആവശ്യങ്ങള്‍ക്ക് മാത്രമുള്ളതാണ്, മാത്രമല്ല ഇത് പ്രൊഫഷണല് മെഡിക്കല് ഉപദേശമായി കണക്കാക്കരുത്. ഏതെങ്കിലും ഫിറ്റ്‌നസ് പ്രോഗ്രാം ആരംഭിക്കുന്നതിനോ ഭക്ഷണത്തില് എന്തെങ്കിലും മാറ്റങ്ങള് വരുത്തുന്നതിനോ എല്ലായ്‌പ്പോഴും നിങ്ങളുടെ ഡോക്ടറുമായോ ഡയറ്റീഷ്യനോടോ ബന്ധപ്പെടുക. അല്ലാത്ത പക്ഷം അത് നിങ്ങളുടെ ആരോഗ്യത്തിന് വെല്ലുവിളി ഉയര്‍ത്തുന്നുണ്ട്. അതുകൊണ്ട് വളരെയധികം ശ്രദ്ധിക്കണം.\nRead more about: symptoms cholesterol കൊളസ്‌ട്രോള് ആരോഗ്യം\nHigh cholesterol: Three Symptoms Found On The Hands, Skin And Eyes\nHere in this article we are sharing three sympotms found on the hands, skin and eyes due to high choletserol. Takealook\nMay 21, 2021 ലെ വാര്‍ത്തകള്


ബ്രേക്ക് നഷ്ടപ്പെട്ട ട്രക്ക് മൂന്ന് കിലോമീറ്ററോളം പിറകോട്ട് ഓടിച്ച് ഡ്രൈവർ; ഒഴിവായത് വൻ ദുരന്തം | Truck Driver Saves Lives After Driving three km in Reverse Gear Due to Brake Failure – News18 Malayalam\nബ്രേക്ക് നഷ്ടപ്പെട്ട ട്രക്ക് മൂന്ന് കിലോമീറ്ററോളം പിറകോട്ട് ഓടിച്ച് ഡ്രൈവർ; ഒഴിവായത് വൻ ദുരന്തം\nവാഹനം ഓടിക്കുമ്പോൾ ബ്രേക്ക് നഷ്ടപ്പെടുന്ന സമാനസാഹചര്യം ഉണ്ടാവുകയാണെങ്കിൽ നമുക്ക് എന്തൊക്കെ ചെയ്യാനാകും എന്ന് നോക്കാം.\nTruck Driver drives in reverse. (Image source: YouTube/Transport Live)\nLast Updated : May 28, 2021, 14:03 IST\nകിലോമീറ്ററുകോളോളം റിവേഴ്സ് ഗിയറിൽ പിന്നോട്ട് സഞ്ചരിച്ച ട്രക്കിന്റെ ദ്യശ്യം സോഷ്യൽ മീഡിയയിൽ വൈറൽ ആകുന്നു. ബ്രേക്ക് നഷ്ടപ്പെട്ടതിനെ തുടർന്നാണ് ഡ്രൈവർ മൂന്ന് കിലോമീറ്ററോളം വാഹനം പുറകോട്ട് ഓടിച്ചതെന്നാണ് റിപ്പോർട്ട്. ഡ്രൈവറിന്റെ ഇത്തരം ഒരു നീക്കത്തിലൂടെ അപകടമുണ്ടാക്കാതെ വാഹനം നിർത്താൻ സാധിച്ചെന്നും വാർത്തയിൽ പറയുന്നു.\nമഹാരാഷ്ട്രയിലെ ജൽന - സിലൂദ് റോഡിലാണ് സംഭവം. ട്രാൻസ്പോർട്ട് ലൈവ് എന്ന യുട്യൂബ് ചാനലിലാണ് ദൃശ്യങ്ങളും വിവരണവും അപ് ലോഡ് ചെയ്തിരിക്കുന്നത്. ട്രക്കിന്റെ ബ്രേക്ക് നഷ്ടപ്പെട്ടതിനെ തുടർന്ന് വാഹനത്തിന്റെ വേഗത കുറച്ച് റിവേഴ്സ് ഗിയറിട്ട് ട്രക്കിനെ പിന്നോട്ട് എടുക്കുകയാണ് ഡ്രൈവർ ചെയ്തത്. ബൈക്കിലെത്തിയ ഏതാനും യുവാക്കൾ വാഹനത്തിന് വഴിയൊരുക്കുന്നതും വീഡിയോയിൽ ഉണ്ട്. ഏതാണ്ട് മൂന്ന് കിലോമീറ്ററോളം പിന്നോട്ട് സഞ്ചരിച്ച ട്രക്ക് ഒടുവിൽ വയലിലേക്ക് സുരക്ഷിതമായി ഇടിച്ചിറക്കുകയാണ് ഉണ്ടായത്.\nആർക്കും അപകടം സംഭവിക്കാതെ വളരെ വിദഗ്ധമായാണ് ഡ്രൈവർ വാഹനം ഓടിച്ചത്. ചരക്ക് നിറച്ച ലോറി ഇത്രയും ദൂരം പിന്നോട്ടെടുക്കാൻ അസാമാന്യ കഴിവ് ഡ്രൈവറിന് ഉണ്ടാകണമെന്ന് വീഡിയോ കണ്ട പലരും അഭിപ്രായപ്പെട്ടു. സാമാന്യം ആൾത്തിരക്കുള്ള റോഡിലൂടെ തന്നെയാണ് ട്രക്ക് പിന്നോട്ട് എടുക്കുന്നത്. കാറുകളും മറ്റ് ലോറികളും ഈ വാഹനത്തെ കടന്ന് പോകുന്നതായി കാണാം. ലോറിയുടെ മുന്നിലായി ബൈക്കിൽ സഞ്ചരിക്കുന്ന യുവാക്കളാണ് ഡ്രൈവർക്ക് നിർദേശം നൽകുന്നത്. ലോറിയുടെ ബ്രേക്ക് നഷ്ടപ്പെട്ട കാര്യം മറ്റ് വാഹനങ്ങളോട് ഇവർ വിളിച്ച് പറയുന്നതും വീഡിയോയിൽ കേൾക്കാം.\nകാറുകളെപ്പോലെ അതിനൂതന സാങ്കേതികവിദ്യകളൊന്നും ഇല്ലാത്ത വാഹനമാണ് ട്രക്ക്. എല്ലാ വലിയ വാഹനങ്ങളും കൂടുതൽ ദൂരം പിന്നോട്ട് എടുക്കുക എന്നത് എപ്പോഴും പ്രയാസകരമാണ്. വേഗതയുടെ കൂടെ വലിയ ഭാരവും ചേരുന്നതിനാൽ പെട്ടെന്ന് നിർത്തുക എന്നത് ഏറെ ദുഷ്ക്കരമാണ്. ഇത് അപകടങ്ങളിലേക്കും വഴിവെക്കും.\nയൂട്യൂബിൽ പോസ്റ്റ് ചെയ്ത വീഡിയോ ഇതിനോടകം 17 ലക്ഷത്തോളം ആളുകളാണ് കണ്ടത്. നിരവധിപേർ ലൈക്ക് ചെയ്ത വീഡിയോക്ക് ധാരാളം കമന്റുകളും ലഭിച്ചിട്ടുണ്ട്. മികച്ച രീതിയിൽ അപകടസാഹചര്യത്തെ കൈകാര്യം ചെയ്ത ഡ്രൈവറെ അഭിനന്ദിച്ച് ധാരാളം പേർ കമന്റുകൾ എഴുതി.\n- വാഹനത്തിന്റെ വേഗത നന്നായി കുറച്ച ശേഷം ബ്രേക്ക് പിടിച്ചു നോക്കാവുന്നതാണ്.\n- വേഗത കുറക്കാനായി ഗിയറുകൾ താഴോട്ടാക്കുക.\n- ഒരു കാരണവശാലും വാഹനം ഓഫാക്കാരുത്. ഇത് വണ്ടി മറയാൻ ഇടയാക്കും. സ്റ്റിയറിംഗിന്റെ പ്രവർത്തനവും ഇത് ഇല്ലാതാക്കും എന്നതിനാൽ ഡ്രൈവർക്ക് വാഹനത്തിലുള്ള നിയന്ത്രണം പൂർണമായും നഷ്ടമാകുന്നതിലേക്ക് ഇത് വഴിവെക്കും.\n- ശ്രദ്ധിച്ച് മാത്രം എമർജൻസി ബ്രേക്ക് പ്രയോഗിക്കുക.\n- വാഹനത്തിന്റെ വേഗത കുറഞ്ഞ ശേഷം റോഡിലെ സുരക്ഷിതമായ സ്ഥലം കണ്ടെത്തുക\nKeyWords: Driver, Truck, Break lost, Viral Video, Maharashtra, Auto, ഡ്രൈവർ, ട്രക്ക്, ബ്രെയ്ക്ക്, Reverse gear